Health Ministry Ge Suvaaleh Faxy Ah - Manmmanaku Hijaamaa Jahaigen Rangalhu Kureveyne Tha? - Vaguthu\nމަންމަނަކު ހިޖާމާ ޖަހައިގެން ރަނގަޅު ކުރެވޭނެ ކަމަށް ސުވާލުކޮށް، ހިޖާމާ ޖެހުމަށް ހެލްތް މިނިސްޓްރީގެ ދެ ބޭފުޅަކު ޖޯކު ޖައްސަވައިފިއެވެ.\nރާއްޖޭގައި ހިޖާމާ ފުޅާ ދާއިރާއެއްގައި ޖަހަމުން އަންނަ "ފަޒީސް ހިޖާމާ ތެރަޕީ" ހުއްޓާލުމަށް އެންގުމުން، އެމައްސަލައިގައި ހެލްތް މިނިސްޓްރީއަށް ދިއުމުން އެތަނުގެ ދެ ބޭފުޅަކު މަލާމާތް ކުރުމުގެ ގޮތުން، ހިޖާމާ ޖެހުމުން މަންމަނަކު ރަނގަޅުވާނެ ކަމަށް ސުވާލު ކުރި ކަމަށް، "ފަޒީސް ހިޖާމާ ތެރަޕީ" ހިންގާ ފަރާތުން އޭނާގެ ކަސްޓަމަރުންނާއެކު ހަދާފައިވާ ވައިބަރ ގުރޫޕްއަކަށް ކޮށްފައިވާ މެސެޖެއްގައި ބުނެފައިވެއެވެ.\nއެމެސެޖްގައި އިތުރަށް ބުނެފައިވަނީ، އެ ދެމީހުންނަށް ރައްދު ދީ، ރަސޫލާގެ ހަދީޘް ފުޅަކުން ވާހަކަ ދެއްކުމުގެ އުނިކަން ހުންނަ ފަރާތްތަކަށް ދަތްދޮޅިއަށް ފަރުވާ ދިނުމުން، ޝިފާ ލިބޭނެ ކަމަށް އޮންނަ ކަމަށް ބުނި ކަމަށެވެ. އަދި އެ ސުވާލު އެގޮތަށް ކުރިމަތި ކުރުވުމުން، ސުވާލު އެރައްދުވަނީ ރަސޫލާ އަށް ކަމަށްވެސް ފަޒީ ބުނެފައިވެއެވެ.\nސިޓީގައި އިތުރަށް ވިދާޅުވެފައި ވަނީ "ފަޒީސް ހިޖާމާ ތެރަޕީ" އިން ދެމުންދާ ހިޖާމާ ޖެހުމުގެ އިތުރުން އިތުރު ސިއްހީ ފަރުވާއެއް ފޯރުކޮށްދިނުމަށް ބޭނުންވާނަމަ، ހަމަޖެހިފައިވާ އުސޫލުން އެޚިދުމަތަކަށް އެދި ހެލްތް މިނިސްޓްރީގެ ހުއްދަ ލިބިގެން ޚިދުމަތް ކުރިއަށް ގެންދެވުމަށް ދަންނަވާ ކަމަށެވެ.\nހިޖާމާ ޖެހުމަކީ ސާބިތު ނުކުރެވޭ ސިއްހީ ވަކި ފައިދާއެއް ލިބޭ ކަމެއް ނޫންކަމަށް މީގެ ކުރިން ހެލްތު މިނިސްޓްރީންވަނީ ވިދާޅުވެފައެވެ. ނަމަވެސް އެއީ ސުންނަތުން ސާބިތު، ބޭސްވެރިކަމުގެގޮތުން މިހާރުގެ ޑޮކްޓަރުންވެސް އެއްބަސްވާ ފަރުވާއެކެވެ.\nރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. إِنَّ أَفْضَلَ مَا تَدَاوَيْتُمْ بِهِ الْحِجَامَةُ أَوْ هُوَ مِنْ أَمْثَلِ دَوَائِكُمْ(1) "ތިޔަބައިމީހުންގެ ފަރުވާތަކުގެ ތެރެއިން އެންމެމޮޅު ފަރުވާއެއްކަން ކަށަވަރީ ޙިޖާމާ(ކަވާ) ޖެހުމެވެ. ނުވަތަ އެއީ ތިޔަބައިމީހުންގެ ބޭސްތަކުގެ ތެރެއިން އެންމެމޮޅު ބޭހެވެ."\nއެހެންކަމުން އިސްރާއާއި މިޢުރާޖުގެ ދުވަހު މަލާއިކަތްބޭކަލުންވަނީ ރަސޫލުﷲ ޞައްލަﷲ ޢަލައިހިވަސައްލަމައަށް ޙިޖާމާޖެއްސެވުމަށް އިރުޝާދުދެއްވުމަށްފަހު، މިއުއްމަތަށް ހިޖާމާޖެހުމަށް އަމުރުކުރުމަށް އިރުޝާދުދެއްވާފައެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. مَا مَرَرْتُ لَيْلَةَ أُسْرِيَ بِيْ بِمَلَأٍ مِنَ الْمَلَائِكَةِ إِلَّا كُلُّهُمْ يَقُوْلُ لِيْ : عَلَيْكَ يَا مُحَمَّدُ بِالْحِجَامَةِ(2) "ތިމަންކަލޭގެފާނާއިގެން އިސްރާ ކުރެވުނުރޭ، “އޭ މުޙައްމަދެވެ. ހިޖާމާޖައްސަވާށެވެ." މިހެންވިދާޅުނުވާ މަލާއިކަތްބޭކަލެއް ތިމަންކަލޭގެފާނާއި ބައްދަލެއްނުވެއެވެ." އަދިވެސް ޙަދީޘްކުރައްވާފައިވެއެވެ. مَا مَرَرْتُ لَيْلَةَ أُسْرِيَ بِيْ بِمَلَأٍ مِنَ الْمَلَائِكَةِ إِلَّا قَالُوا : يَا مُحَمَّدُ مُرْ أُمَّتَكَ بِالْحِجَامَةِ (3) "ތިމަންކަލޭގެފާނާއިގެން އިސްރާ ކުރެވުނުރޭ، "އޭ މުޙައްމަދެވެ. ކަލޭގެފާނުގެ އުއްމަތަށް ޙިޖާމާޖެހުމަށް އަމުރުކުރާށެވެ." މިހެންވިދާޅުނުވާ މަލާއިކަތްބޭކަލެއް ތިމަންކަލޭގެފާނާއި ބައްދަލެއްނުވެއެވެ."\nއާދެ ރަސޫލުﷲ ޞައްލަﷲ ޢަލައިހިވަސައްލަމަވަނީ ޙިޖާމާޖައްސަވާފައެވެ. عَنْ ابْنِ عَبَّاسٍ رَضِيَ اللهُ عَنْهُمَا : أَنَّ النَّبِيَّ صَلَّى اللهُ عَلَيْهِ وَسَلَّمَ احْتَجَمَ وَهُوَ مُحْرِمٌ وَاحْتَجَمَ وَهُوَ صَائِمٌ (4) "އިބްނު ޢައްބާސް ރަޟިޔަﷲ ޢަންހުމާގެ އަރިހުންރިވާވެގެންވެއެވެ. ރަސޫލުﷲ ޞައްލަﷲ ޢަލައިހިވަސައްލަމަ އިޙުރާމްބަންނަވައިގެން ހުންނަވައި ޙިޖާމާޖެއްސެވިއެވެ. އަދި ރޯދައަށް ހުންނަވައިގެން ޙިޖާމާޖެއްސެވިއެވެ." އަދި އެކަލޭގެފާނުވަނީ އުއްމަތަށް ޙިޖާމާޖެހުމަށް އިރުޝާދުދެއްވާފައެވެ. وَ مَا اشْتَكَى أَحَدٌ إِلَى رَسُولِ اللهِ صَلَّى اللهُ عَلَيْهِ وَسَلَّمَ وَجَعًا فِيْ رَأْسِهِ إِلَّا قَالَ : احْتَجِمْ(5) "ބޮލުގައިރިއްސާތީ ޝަކުވާކުރާ ކޮންމެމީހަކަށް ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވައެވެ. ޙިޖާމާޖަހާށެވެ."\nވަރަށް ގިނަ ދިވެހިން ވެސް މިހާރަކަށް އައިސް ހިޖާމާ ޖަހައެވެ.\nއީދަށް ފަޒީގެ ހިޖާމަ ކްލިނިކް ބަންދު ވާނެ\nހިޖާމާ އާއި ބެހޭ ގޮތުން ދެއްކެވި ވާހަކައަށް ޑރ.ނިޔާފް މަޢާފަށް އެދިއްޖެ\nއޭޕްރީލް 19, 2019 20:06\nހެލްތް މިނިސްޓްރީގެ ދެ ބޭފުޅުން މީހުންނަށް މަލާމާތް ކުރުން ހުއްޓުވޭނެ ހިޖާމާ ޖަހައިގެން\nއޭޕްރީލް 19, 2019 20:15\nޢެ ދެ ބޭފުޅުންނަށް މަންމަނުން ރަނގަޅު ކުރެވޭތަ\nއޭޕްރީލް 19, 2019 20:21\nދުޢާ ކޮށްގެން ހަމަ ގައިމުވެސް މަންމަނަކު ރަނގަޅުކުރެވޭނެ. ﷲ އަށް އިތުބާރުކޮށް ސުންނަތުގައިވާގޮތަށް ހިޖާމާ ޖަހާ ބޭފުޅެއްގެ އަރިހުން ހިޖަމާ ޖަހައިގެންވިއަސް އަދި ރުޤުޔާކޮށް އެކަމަށް އެދި ގިނަގިނައިން ދުޢާކޮށް ހަދައިފިނަމަ ﷲ ގެ ރަހުމަތުގެ ދޮރުކޮޅުތައް ހުޅުއްވަވާދެއްވަވާނެ. އަދި ހިޖާމާ ނުޖެހިއަސް ހަމަ އެކަނި ދުއާގެބާރުވެސް އެހާ ގަދަވާނެ. ދުއާ އަކީ އެހާ ބާރުގަދަ ހަތިޔާރެއް!\nއޭޕްރީލް 25, 2019 15:54\nކޮންމެ ދިމާލަކުންވެސް ދެން މިގައުމުގަ ފެންނާނީ ހައްދުން ބޭރުވެދަތިއްބަ\nއޭޕްރީލް 19, 2019 20:22\nNethumuge therein insaanaa khalqu kurevvi maaiy Allah konme kamakah kulhadhun vantha ve vodigenvaakan health ministry ga ulhey meehunah neygeybaa\nއޭޕްރީލް 19, 2019 20:31\nހެލްތް މިނިސްޓްރީއަށް ހޮސްޕިޓަލުތައް ރަނގަޅު ނުކުރެވޭއިރު، ކޯޗެކޭ ކިޔާކަށްތަ! އަމިއްލަ ފޫކޮޅު ސާފުކޮށްފަ އެހެންމީހުންނޭ ކިޔާބަލަ!\nއޭޕްރީލް 19, 2019 20:54\nމަންމަނަކަށް ޑޮކްޓަރުން ފަރުވާކޮށް ރަނގަޅު ކުރެވޭތަ. ޑޮކްޓަރީބޭސް ހުއްޓާލަންވީތަ.\nއޭޕްރީލް 19, 2019 21:16\nޢަސްލު އެ ސިޓީގައި އޮތީ ސާބިތުނުކުރެވޭ ފަރުވާގެ ވާހަކަ ދޯ. ޙިޖާމާ ސާބިތު ނުކުރެވޭ ވާހަކައެއް ނޫން ދޯ! ފަޒީ ނޫނަސް ހިޖާމާ ރަނގަޅަށް ރެޖިސްޓަރ ކޮށްގެން އެ ހިދުމަތް ދޭ މީހުން އެބައުޅޭ. ފަޒީވެސް ރެޖިސްޓަރ ކޮށްބަލަ. ޜެޖިސްޓަރ ނުކުރާން ހަމަޔަށް ޑޮކިޔުމަންޓްސް ނުގެންދެވިގެން ތި އުޅެނީ ކޮންކަމަކާ ޖެހިލުން ވާތީބާއޭ ހިތައް އަރާ. ޙެލްތް ސޭފްޓީ ފޮލޯ ކުރަން ޖެހޭ ދޯ. ޜެޖިސްޓަރ ނުކޮށް ތިފަދަ ހިދުމަތެއް ދިނުންތީ ދީނީގޮތުންވެސް ޤާނޫނީ ގޮތުންވެސް ގޯސްކަނެއްކަން ތި ފަޒީ އަށް ނޭންގެނީބާއޭ ހިތައް އަރާ.\nޖަޒީރާ މިނިސްޓުރީން ދީނަށް ޖޯކުޖެހުން ހުއްޓާލަފާނަންތަ؟\nމަރުވެފަ އޮތް އެންމެމީހަކުވެސް އަދި ތި މިނިސްޓުރީއަކަށް ނެތް ދިރުވިފައެއް.\nދެން ޑިކްޓަރީ ބޭސް ކުރުން ހުއްޓާލަންވެއްޖެއެއްނު.\nއޭޕްރީލް 19, 2019 21:31\nކާފަރުންނާ ގައުމު ހަވާލުކުރީމަ ވާންވި ގޮތް މި ވަނީ. ހިތައްއެރި އެއްޗެއް ކިޔާނެ ދެން....\nއޭޕްރީލް 19, 2019 21:32\nމަންމަނަކު ޑޮކްޓަރަށް ދިޔާމަ ރަނގަޅުވޭތަ؟\nއޭޕްރީލް 19, 2019 21:34\nއެހެންވިއްޔާ ހެލްތުމިނިސްޓްރީގެ ތިޔަޓީމުން ހުރިހާ މަންމަނުން ރަނގަޅުކޮށްދޭނވީނުދޯ\nއޭޕްރީލް 19, 2019 21:58\nހެލްތު މިނިސްޓުރީ ނޫނަސް އެކަހަލަ މިނިސްޓުރީތައް އެބަހުރި މިސާލަކަށް އެޑުއުކޭސަން މިނިސްޓުރީވެސް.. ކިޔެވީ ހުޅަގުން ފަތުރަނީ ޕޮރްޕެގެންޑާ ބަޖެޓު ދެނީ ޔަހޫދީގެ ވެރިކަން ދަމަހައްޓާ އދ އިންނެވެ.\nއޭޕްރީލް 19, 2019 22:08\nބައެއް ހަދީސްތައް ކިޔުއްވީމަ ބައެއް ހުޅަގުގެ ސަޕޯޓަރުން ރުޅިއަންނަގޮތްވޭ، އެހެންވެދާނެ ކައި އުޅެބޮޑުވީ އެތާންގައި ކިޔެވީ އެވެރިން ޕުރޮޕެގެންޑާ އެޖެންޑާ\nއޭޕްރީލް 19, 2019 22:19\nމީ ލާދީނީ ސަރުކާރެއް. ދީނުގެ މަސްދަރު ތަކުން ސާބިތުވާ ކަންކަމަށް މަލާމަތް ކުރަން ކެރޭނީ ކިހާ ލާދީނީ ވީމަ. ކީއްކުރާނީ މައުމޫނާ ޤާސިމުގެ ބަލާވެރިކަމާ ހެދި މިބައިގަނޑަށް ވެރިކަން ލިބުނީ. މިގައުމުގެ ދީނާ މިނިވަންކަމަށް ލިބޭ ކޮންމެ ގެއްލުމެއް މި ދެގޮލާ ނަގަންޖެހޭނެ. ޑެން އަދި އުޅޭ ސެއްޅިއެއްގެ ބުރަދަންވެސް ނެތް ސޭކެއް. ކަންނެލި ސޭކާ މިނިސްޓަރު ސޭކް އިމްރާން ހާން.\nއޭޕްރީލް 22, 2019 06:31\nހާދަ ރުޅި އެކޭ.ޔާމީނަކީ ދިވެހިން ނަފްރަތު ކުރާ މީހެއް\nއޭޕްރީލް 19, 2019 22:36\nފުރަތަމަ އަނެކާ އަށް މަލާމާތް ކުރުމަކީ ނަފްސާނީ ބައްޔެއް...ﷲ ގެ އަމުރުފުޅުތައް ތެދުކަން މިއަދުގެ ސައިންސުން ހެކިދޭ....މީގެ އެތައް އަހަރެއްކުރިން ސުވާލެއް ޖޯކަކަށް ނެގި ކަންކަން އެއީ ދެތުވާހަކަ ތަކެއްކަން މިއަދުގެ ސައިންސުން އެނގޭ...އަދިވެސް ދާނީ ސާބިތުވެ އެނގެމުން...\nއޭޕްރީލް 19, 2019 22:47\nހެލްތް މިނިސްޓްރީއަށް. މަންމަނުކަން ރަނގަޅުކުރެވޭ ޑޮކްޓަރީ ބޭހުގެ ނަން، އާދީއްތަ ދުވަހު އޮފީސްހުޅުވުނީމާ ހާމަކޮށްދީބަލަ!\nއޭޕްރީލް 19, 2019 22:51\nހެލްތު މިނިސްޓްރީއަށް އަޅުގަނޑުގެ ސުވާލު މަރުވާމީހުން މަރުވިޔަނުދޭން ދެވޭނެ ބޭހެއްގެ ނަން ބުނެދެވިދާނެތަ؟ މާހެލްތު މިނިސްޓްރީއަށް ވެގެން ތިޔައުޅެނީ\nއޭޕްރީލް 19, 2019 23:03\nހިޖާމާ ނޫން އެހެން ފަރުވާތަކުން މަންމަނުން ރަނގަޅު ވަނީތާ. އެކަމަކު މި ގައުމުގެ އެއްވެސް މަންމަނަކު އެއވެސް ފަރުވާއަކުން ރަނގަޅުވި ކަމެއް އަދިއެއް އެނގިފައެއް ނެތް. ރާއްޖޭގައި ދެވޭ ހުރިހާ ފަރުވާއެއް ހުއްޓާލަން ވީނު. ކަންކަމުގަ ބަސް ކިޔޭފަދަ މަގާމުުތަކުގަ ޖާހިލުން ތިބީމަ ތިއަށްވުރެ ދަށު ދަރަޖައިގެ ޖަވާބުވެސް ދޭނެ.\nއޭޕްރީލް 19, 2019 23:27\nމަންމަނަކު ޑޮކްޓަރީ ބޭހަކުންވެސް އޮޕަރޭސަނަކުންވެސް ރަނގަޅުނުކުރެވޭ އިރު ހިޖާމާ އަކުން ރަނގަޅު ނުކުރެވޭ . ކެންސަރަށް ބަދަލުވަނީ ވެސް އަދި ޓިއުމަރު އުފެދެނީވެސް އެމީހާގަ ހަށިގަނޑުގާ ހުންނަ ލޭ އަށް އަންނަ ބަދަލެއްގެ ސަބަބުން ،ލެއަށް ކޮންމެވެސް ވަރެއްގެ ތަގައްޔަރު ކަމެއް އައީމަ. ހިޖާމާ އިން ތަގައްޔަރު ލޭ ދަމައިގަތީމަ ކެންސަރަށް ވެސް ޓިއުމަރު އުފެދުމަށްވެސް ހުއްޓުން އާދޭ . މިއީ މަލާމާތުގެ ވާހަކަ ދައްކަންޖެހޭ ވަގުތެއްނޫން މިއީ ދިރާސާކޮށް ދަނެގަނެ ހިތްވަރު ދޭންވީ ވަގުތު . ދިވެހި ހަކީމީ ބޭސްވެރިންނަށް އެވަރެއް ނޯންނާނެ ، ފަންޑިތަ ހަދާ މީހުންނަކަށް އެވަރެއް ނޯންނާނެ ޑަކްޓަރީ ބޭސް ކުރާމީހުނަށް ވެސް އެވަރެއްނޯންނާނެ. ވީމާ ބޭނުންވަނީ ގައުމަށް ފާގަތިކަމާ ކުރިއެރުން.\nއޭޕްރީލް 19, 2019 23:52\nހިޖާމާ ތެރަޕީ އަކީ އެސޯޝަންތައް ހަދައިގެން އެފް.ޑީ.އޭ އަދި ހެލްތް އޮޤަނައިޒޭޝަންތައް އެޕްރޫވްކޮށްގެން އެމެރިކާ އަދި އިގިރޭސިވިލާތުގައި ވެސް ވަރަށް ފުޅާދާއިރާ އެއްގައި ކުރާ ވަރަށް ކާމިޔާބު ބޭސްވެރިކަމެއް، (ޕްލީސް ޤޫގްލް އިޓް ޑަމީޒް) ބުނެވޭނީ ހެލްތް މިނިސްޓްރީއަށް މިކަން ރަގަޅަށް ކުރާ ބަޔަކު ދެނެގަންނާނެ ގޮތެއްބެލިފައި، ޤަވައިދެއް އެކުލަވާލެފައި ނެތީއޭ، ކުރަނީ ހުސް ބޭކާރު ސުވާލު، (މަންމަނަކު ކޮންއިރަކުތޯ ޑޮކްޓަރީ ބޭސް ކޮށްގެން ރަގަޅުވީ) އަޖައިބު އަންތަރީސް ވެދާނެ މީހަކު، އަވަސް ގޮތަކަށް ތަހުޒީބު ޤައުމު ތަކުގައި ހިޖާމާ ޖެހުމުގެ ކަންކަންބަލައި މޮނިޓަރކުރާގޮތް ބަލައިގެން ޤަވައިދު ހެދުމަށް ދަންނަވަން، އަދި ހުރިހާ މުސްލިމުންނަށް ވާޖިބު ކަމެއްވެސް ހަނދުމަކޮށްދެން... ޤުރުއާން އާއި ސުންނަތް ބަލައި ދިރާސާކޮށް އެއަށް ފުރިހަމައަށް އިޖާބަދީ، ﷲތައާލާ ފުރިހަމައަށް މައުރިފާކޮށް ދެނެގަތުމަށް އަޅުގަނޑުއަށާއި ތިޔައެންމެންނަށް ތަކުރާރުކޮށް ހަދާންކޮށް އިންޒާރުކުރަން.\nއޭޕްރީލް 20, 2019 01:02\nހުއްދަހޯދަބަލަ ރަންކޮޅާ..ހުއްދަ ހޯދަން ފޯމު ހުށައެޅިޔަސް ހުއްދަލިބުނީކީ ނޫނެއްނު..ހުއްދަލިބެންދެން ކެއްކޮށްބަލަ.. ހޮޓާތައްވެސް ފިހާރަތައްވެސް މީސްމީހުން ހިންގަނީ ނަގަންޖެހޭ ހުއްދަތައް ނަގައިގެން..އިންސާނުން ތެރޭ ޤާނޫނުތަކާ ޤަވާއިދުތައް ހެދިފަހުންނަނީ ކަމަކު..ރިވެތި އަޚްލާގަކީވެސް ވަރަށް މުހިންމު އެއްޗެއް..\nއޭޕްރީލް 20, 2019 01:15\nހެލްތު މިނިސްޓްރީ އަައް އިގޭނެތަ މައްމަނަކު ގޮސް ޒުވާބު ކޮއްފިއްޔާ.\nއޭޕްރީލް 20, 2019 02:00\nމަންމަން ކަމަކީ ބައްޔެއް ނޫން.. ހިޖާމާ އަކީ ބަލިތަކައް ޝިފާއެއް..\nއޭޕްރީލް 20, 2019 02:43\nހެލްތު މިނިސްޓްރީ އާތުން ހާދަ ސައިޒު އޮޅިގެން މިއުޅެނީ...\nއޭޕްރީލް 20, 2019 03:02\nޜެޖިސްތަރީ ކުރިމަ ނިމުނިިނު\nއޭޕްރީލް 20, 2019 07:48\nބޭސްކޮއްގެން ކިތަށް މަންމަނުން ރަނގަޅު ކޮއްފިންތޯ؟ ބޭސްކޮއްގެން މަރުވި ކިތައްމީހުން ފުރާނަ އަނބުރާ ގެނެސްފިންތޯ؟\nއޭޕްރީލް 20, 2019 08:48\nޙިޖާމާގެ ފަރުވާ އަށް ޖޯކުޖެހި ރީނދޫ ދެ ގަމާރުންނަކީ ވާހަކަ ދެއްކޭ ދެ މައްމަނުން ކަން ސާބިތުވޭ.\nއޭޕްރީލް 20, 2019 08:56\nވާހަކަ ނުދެއްކޭކަމާ އަޑުނުއިވޭކަން ފިޔަވައި މަންމަނުން ނާއި އެނޫންމީހުނާ އެއްވެސް ތަފާތެއް ނެތް. އެހެންވީމާ ބޭސް ފަރުވާގެގޮތުން ކުރާ ކަންކަމުގައިވެސް މި ދެބައި މީހުން ހަމަހަމަވާނެ. ޔަޢުނީ މައްމަނުން ނަށްވެސް ޙިޖާމާގެ ފަރުވާ ދެވޭނެ.\nއޭޕްރީލް 20, 2019 09:04\nބަލަގަ މައްމަނު ކަމަކީ ބައްޔެއްނޫން. އެހެންވީމާ އެކަން ރަގަޅުކުރާކަށް ހިޖާމާގެ ފަރުވާއެއްވެސް އަދި ޑޮކްޓަރީ ފަރުވާއެއްވެސް ނޯންނާނެ.\nއޭޕްރީލް 20, 2019 09:07\nތަންކޮޅެއްތަފްސީލުކޮށްލައްވައި ރިޔަސުވާލުކުރިމަތިކުރުވި ދެބޭފުޅެއްގެނަންވެސް ގެނެސްދެއްވާ އަޅުގަނޑުމެންވެސް އެދެބޭފުޅުންނާ ސުވާލެއްކުރިމަތިކުރަންޖެހިދާނެ\nއޭޕްރީލް 20, 2019 09:09\nމިދެގަމާރުން މިނިސްޓްރީގެ ނަން ހުތުރުކޮށްފި. އެހެންވީމާ މިދެމީހުން މިނިސްޓްރީން ބޭރުކޮށް މިމީހުނަށް އަދާކުރެވޭ ވަރުގެ ވަޒީފާއެއް ދެއްވުމަށް ރައީސް ސޯލިޙަށް ގޮވާލަން.\nއޭޕްރީލް 20, 2019 09:36\nޙިޖަަމާ ޖެހުމަށް ނަގަނީ އެކަމާ ނުބައްދަލު ބޮޑު އަގެއް އެއީ ހަދީސް ގައި އޮންނަ އަގުތޯ؟\nއޭޕްރީލް 20, 2019 10:13\nއޭ ހެލްތެވެ. ހިޖާމައަކީ ނަބަވީ ފަރުވާއެކެވެ. ކަލޭމެނަށް އިސްލާމްދީން ނޭނގޭ ވާހަކަޔާ އަދި އެދީން އުނގަންނައިދިނުމަށް،ކަލޭމެންގެ މައިންބަފައިން ފަރުވާކުޑަކުރި ވާހަކަ ބުނަން ނުކެރުމުން ، ތިޔަޒާތައް ޖަވާބު ދޭންނުހަދާށެވެ. ހިޖާމާގެ ތަފާތު އެފަރުވާނެގި ކޮންމެމީހަކަށް،ސާފުކޮށް ފެންނަން އެބަހުއްޓެވެ. އެކަމަކު ތިކަހަލަ ނިޢުމަތްތަކަށް ކުފުރުވެ ދީނަށް ހަޖޫޖަހާ މީހުނަށް އަދި ކަލޭމެންގެ ދަރިންނަށް ހިޖާމާވެސް އަދި އެމައްޗަށް ކަލޭމެން އިސްކުރާ ޑޮކްޓަރީ ފަރުވާވެސް ވާނީ ސުންޕާކަމަކަށެވެ. އެހެނީ ހަގީގީ ޝިފާ ދެއްވާ ފަރާތަށް ކުފުރުވާތީއެވެ.\nއޭޕްރީލް 20, 2019 10:51\nހެލްތުގެ ލާދީނީ ދެ މީހުން ރުހޭ ފާދިރީ އެއް އެކަންކަން ރަގަޅުކުރަނީބާ؟ ހަދީޘް ގަބޫލުނުކުރާ މީހުން ލާދީނީ ރަތްލާޖެހި ކާފަރުންނަށް ނުވާނެ އެއްގޮތެއްވެސް ނޯވޭ... މިފަދަ ލާދީނީ މީހުން ހެޔޮމަގަށް ރުޖޫއަކުރައްވާށި. އަދި ދެކޮޅުވެރިން ދޮގުކުޅަ ހިޖާމާއިން ނޫނީ ރަގަޅު ނުވާނެ ދާއިމީ ބައްޔެއްޖައްސަވާށި... އަދި އެއުރެން އެކަމުން ހެޔޮ ވިސްނިއްޖެނަމަ ޝިފާ ދެއްވާށި... ދިރިތިބީންނަށް އިބުރަތަކަށް މިކަން ލައްވާށި\nއޭޕްރީލް 20, 2019 11:00\nތި ދެމީހުން ޖޯކު ތި ޖެހީ ﷲ އަށް އަވަހަށް ތަޢުބާވޭ\nއޭޕްރީލް 20, 2019 11:04\nސާޖަރީއެއް ހަދައިގެން ނޫނީ ބޭހަކުން މަންމަން ކަން ދެން ރަގަޅު ކޮށްބަލަ.\nއޭޕްރީލް 20, 2019 11:22\nއަޅުގަނޑަށްވިސްނޭގޮތުގައި މިއަދާހަމައަށް އައިއިރުވެސް ހެލްތު މިނިސްޓްރީގެ ވިސްނުން ބައްޓަންވެފައިމިވަނީ އެންމެ ދިމާއަކަށް އެއީ ޑޮކްޓަރީ ބޭސްވެރިކަމުގެ ފަރުވާ ނަމަވެސް އިންސާނުން ފަރުވާހޯދާ ހަތަރު ދާއިރާއެއް މިއޮންނަނި 1 ޑޮކްޓަރީ ބޭސްފަރުވާ2ދިވެހިބޭްސް ވެރިކަމުގެ ފަރުވާ، 3. ރުޤުޔާގެ ފަރުވާ 4. ހިޖާމައިގެ ފަރުވާ ، ސިހުރާއި ޖިންނި މޮޔަވުމުން ޑޮކްޓަރީ ބޭހަކުން އެކަމެއް ރަނގަޅެއްނުކުރެވޭނެ ވީމާ މިއަށް ފަރުވާ ހޯދެނީ ރުޤުޔާ ކޮށްގެން. ވީމާ ހެލްތުމިނިސްޓްރީގެ ޒިންމާތަކުގެ ތެރެއަށް މިބައިތައްލައިގެން މިފަދަތަންތަން ރަޖިސްޓްރީކޮށްގެން ކުރިއަށްގެންދެވޭނަމަ ޢާްމުންނަށް ލުއިފަސޭހަ ވެގެންދާނެ.\nއޭޕްރީލް 21, 2019 11:14\nހެލްތް މިނިސްޓްރީއާއި ނުގެޅޭ.. ނަގަން ޖެހޭ ހުުއްދަ ނަގާގެން ބޭސް ފަރުވާކުރުން ރަގަޅު..ހިޖާމާ އަކަށް ވިޔަށް ބިޖާމާ އަކަށް ވިޔަސް. ވ.ވެދުން\nއޭޕްރީލް 21, 2019 13:58\nއެމްޑީޕީ ކުދިންނަކީ ސަފްސާނީ ބަލިކުދިން ކޮޅެއް. މި5އަހަރުގެ ދައުރުގައި ނަފްސާނީ ޑޮކްޓަރުން އިތުރުކުރަން ފެނޭ. ޙާއްސަކޮށް އެމީހުންގެ ރޫޙާނީ ލީޑަރަށް ވަރަށް އަވަހަށް ފަރުވާ ބޭނުންވޭ. ނޫނީ އެސޮރު މޮޔަވެދާނެ.\nއޭޕްރީލް 21, 2019 19:52\nޙެލްތު މިނިސްޓްރީގައި ތިބީ މުސްލިމުންބާ؟؟؟؟؟؟???\nއޭޕްރީލް 22, 2019 11:22\nޕެނަޑޯލް ކައިގެން އެއިޑްސް އިން ރައްކާތެރިވެވޭނެތަ؟ ހަމަ އެގޮތައް ހިޖާމާ ޖަހަިއިގެން ރަނގަޅުވެވެނެ ބަލިތަކުން ސަލާމަތްވެވެނެ.\nއޭޕްރީލް 24, 2019 08:37\nތީއްޗެހިތައް އިސްލާމް ދީންވެސް ޤަބޫލްކުރާނެ ހެނެއްް ހިޔެއްނުވޭ.\nލ. އަތޮޅު ކުނަހަންދޫ 30 އަހަރުން މައްޗަށް ގޮއްސަ ހުރި މީހަކު، ހިޖާމާ ޖަހާ ނިމުނުތަނާ އޭނަގެ އުމުރުން ހަތް އަހަރުގަ އެއް ކަންފަތަށް ލިބުނު އަނިޔާ އަކަށްފަހު އަޑުނީވިހުރި ކަންފަތަށް އަޑުއިވުނު.\nމި ދިވެހި ރާއްޖޭގަވެސް ދުނިޔޭގެ އެކި ހޮސްޕިޓަލްތަކަށްގޮސް ފަރުވާކޮށްގެންވެސް ދަރިން ނުލިބިތިބި އެތައްބަޔަކަށް ހިޖާމާކަހައިގެން ކުދިން ލިބިފަ އެބަހުރި.\nއެއީ ހަމަ ކިތަންމެ ހެލްތްމިނިސްޓްރީތަކެއްގެ ފަރުވާއަށް ނުގުޑާފަ... ކަޑަ ދެން ލޮލޮލޮ...


Iran ge inzaaru: Beyru gaumu thakun Gulf aa nubehi thibey | Mihaaru\nގަލްފު ހަނގުރާމަ ފެށުނު މުނާސަބަތާ ދިމާކޮށް އީރާނުގައި ފާހަގަކުރާ "ދިފާއީ ހަފުތާ" ފާހަގަކުރުމުގެ ގޮތުން ރައީސް ހަސަން ރޫހާނީ ވާހަކަ ދައްކަވަނީ. --ފޮޓޯ:އޭއެފްޕީ\nއީރާނުގެ އިންޒާރު: ބޭރު ގައުމުތަކުން ގަލްފާ ނުބެހި ތިބޭ\n23 ސެޕްޓެމްބަރ 2019 - 10:255comments\nއެމެރިކާ ސިފައިން ސައުދީ އަށް ފޮނުވަން ނިންމުމާ ގުޅިގެން ރޫހާނީ ދެއްވި އިންޒާރުގައި ވިދާޅުވީ ބޭރުގެ ސިފައިންގެ ސަބަބުން އަބަދުވެސް ލިބޭނީ "ވޭނާއި ހިތްދަތިކަން" ކަމަށެވެ.\nއެމެރިކާ ސިފައިން ސައުދީ އަަށް ފޮނުވަން ނިންމީ ގައުމީ ތެޔޮ ކުންފުނި އަރާމްކޯ އިން ތެޔޮ އުފައްދާ ބައެއް ތަންތަނަށް ދިން ޑްރޯން ހަމަލާއާ ގުޅިގެން ކަމަށެވެ.\nއިރާން-އިރާގު ހަނގުރާމަ (1980-1988) ފެށުނު މުނާސަބަތާ ދިމާކޮށް އީރާނުގައި ފާހަގަކުރާ "ދިފާއީ ހަފުތާ" ފެށުމުގެ ގޮތުން ދެއްވި ތަގުރީރުގައި ރޫހާނީ ވިދާޅުވީ ގަލްފުގެ ސުލްހައާ ބެހޭ ޕްލޭނެއް އީރާނުން މި ހަފުތާގައި އދ. އަށް ހުށަހަޅާނެ ކަމަށެވެ.\nގަލްފު ހަނގުރާމަ ފެށުނު މުނާސަބަތާ ދިމާކޮށް އީރާނުގައި ފާހަގަކުރާ "ދިފާއީ ހަފުތާ" ގައި ރިވޮލިއުޝަނަރީ ގާޑުގެ މިލިޓަރީ ޕެރޭޑުގައި ސެލިއުޓް ނަގަނީ. --ފޮޓޯ:އޭއެފްޕީ\n"ބޭރުގެ ސިފައިންގެ ސަބަބުން މައްސަލަތައް އުފެދި މި ސަރަހައްދުގެ ރައްޔިތުންގެ ރައްކާތެރިކަން ގެއްލިގެންދޭ،" ގައުމީ ޓީވީ ވަގުތުން ދެއްކި ތަގްރީރުގައި ރޫހާނީ ވިދާޅުވި އެވެ.\nމީގެ ކުރިން ގަލްފަށް ފޮނުވާފައިވާ ބޭރުގެ ސިފައިންނަކީ "މުސީބާތެއް" ކަމަށް ވިދާޅުވެ އެފަދަ ކަންކަން ތަކުރާރު ނުކުރުމަށް ރޫހާނީ އެދިވަޑައިގެންނެވި އެވެ.\n"އެމެރިކާ އިޚްލާސްތެރި ނަމަ، މި ސަރަހައްދަކީ ހަތިޔާރުގެ ވާދަވެރި ރޭހެއް އޮތް ތަނަކަށް ނުހަދާނެ. މި ސަރަހައްދާ އެމެރިކާ ދުރުވި ވަރަކަށް ސަރަހައްދަށް ލިބޭ ރައްކާތެރިކަން ބޮޑުވާނެ،" ރޫހާނީ ވިދާޅުވި އެވެ.\nރޫހާނީ ވަނީ މާޒީގައި އަވަށްޓެރިން ހިންގި ގޯސް ކަންކަމުގެ މަތިން ހަނދާން ނައްތާލުމަށް ފަހު އީރާނުން ސުލްހަވާން ތައްޔާރަށް އޮތް ކަމަށް ވިދާޅުވެފަ އެވެ.


ޖާސޫސީ ލޯތަކުން ބަލަބަލައި ތިއްބާ، އަބޫ ރުމައިސާގެ މުޅި އާއިލާ ޚިލާފަތަށް – ۞ Haqqu.info\nޖާސޫސީ ލޯތަކުން ބަލަބަލައި ތިއްބާ، އަބޫ ރުމައިސާގެ މުޅި އާއިލާ ޚިލާފަތަށް\n07/12/2014 01/05/2015 ޙައްޤު ނިއުސް ޓީމް\nޚިލާފަތަށް އުފަން ދަރިފުޅު އުރައިގެން އަބޫ ރުމައިސާ ނަގާފައިވާ ފޮޓޯ އިނގިރޭސި ނޫހެއްގައި ޖަހާފައި\nއިނގިރޭސިވިލާތުގައި އިސްލާމީ ދަޢުވަތު ފާޅުގައި ދެމުން ދިޔަ އަލްއަޙް އަބޫ ރުމައިސާއަކީ، ޓެރަރިޒަމްގެ ތުޙުމަތުގައި އިނގިރޭސިވިލާތުން ހައްޔަރުކުރި އަޚެކެވެ. އޭނާގެ މައްޗަށް އެކަން ޘާބިތު ނުކުރެވުމުން، ކަފާލަތުގެ ދަށުން އޭނާ ދޫކޮށްލިތާ ކުޑަ ދުވަސްކޮޅެއްގެ ތެރޭގައި ދެން އިނގިރޭސިވިލާތަށް އޭނާ ފެނުނީ ޚިލާފަތުގެ ބިމުގައިހުރެ އޭނާ ޓްވީޓްކުރި ފޮޓޯއަކުންނެވެ.\nއަބޫ ރުމައިސާ (ކުރީގެ ހިންދޫ ދީނުގެ ނަމުންނަމަ، ސިއްދަރްތާ) ޚިލާފަތުގެ ހިޔާވަހިކަމުގެ ދަށަށް ހިޖުރަކުރީ، އިނގިރޭސިވިލާތުގެ އެވަރެއްނެތިގެން އުޅޭ ޖާސޫސީ އިދާރާތަކުން ބަލަބަލައި ތިއްބައެވެ.4ކުދިންނާއި އަދި އަންހެނުންނާއިއެކު ﷲގެ ވާޤިފުޅާއެކު، ސަލާމަތުން ހިޖުރަކުރެވުމުން، ޖާސޫސީ އިދާރާގެ ނުކުޅެދުންތެރިކަން ހާމަވެ، ﷲގެ ކުޅަދުންވަންތަކަން ގިނަބަޔަކަށް ހާމަވެގެން ދިޔައެވެ.\nޚިލާފަތުގެ ބިމުގައިހުރެ އަބޫ ރުމައިސާ ކުރި ޓްވީޓްގައި، އިނގިރޭސިވިލާތުގެ ސަލާމަތީ ނިޒާމަށް މަލާމާތުގެ ބަސްތައް ރައްދުކޮށްފައިވެއެވެ. އަދި ޚިލާފަތުގެ ބިމަށް އުފަން ދަރިފުޅާއިއެކު ފޮޓޯއެއް ޢާއްމުކޮށްފައި ވެއެވެ. އެއް އަތުން ދަރިފުޅު އުރައިގެން އަނެއް އަތުން އޭކޭ47 ގެ ރައިފަލެއް ހިފަހައްޓައިގެން އަބޫ ރުމައިސާ ނަގާފައިވާ ފޮޓޯއަކީ، އިނގިރޭސިވިލާތުގެ މުޅި ސަލާމަތީ ނިޒާމަށް ޖަހާފައިވާ ބޮޑު ގޮންޖެހުމެކެވެ.\nއިނގިރޭސިވިލާތުގެ ނޫސްތަކުގައި މި މުސްލިމު އަޚާގެ ފޮޓޯ ޝާއިޢުކޮށްފައިވެއެވެ. އިނގިރޭސިވިލާތުގެ ޤާނޫނު ބުނާގޮތުންނަމަ، އޭނާގެ ދަރިފުޅު އިނގިރޭސި ރައްޔިތެއްގެ ގޮތުގައި ޖެއްސިދާނެއެވެ. ނަމަވެސް އަބޫ ރުމައިސާގެ އެދެނީ އެހެނަކުންނޫނެވެ. އަބޫ ރުމައިސާ ނިޞްބަތްކުރަނީ އޭނާގެ އުފަން ދަރިފުޅަކީ [ޚިލާފަތުގެ ޖީލް] ގެ ދަރިއެއްގެ ގޮތުގައެވެ. ﷲ އަކްބަރު!\nހިޖުރަ އަބޫރުމައިސާ އިނގިރޭސިވިލާތް\nޑޭރްޒޯރްގެ ޢަސްކަރީ ވައިގެ މަރުކަޒު ޚިލާފަތުގެ ބާރުގެ ދަށަށް އަންނަނީ


Engi Gothah Kiyaman Vumun Rayyithunnah Shukuru! - Vaguthu\nއެންމެން ނިދާފައި ތިބޭ ވަގުތުގައި ވެސް ފުރަ މާލޭގައި ދުއްވާ އެއްޗެހިނުގެ އަޑު ނީވޭ ވަގުތެއް ނުދެއެވެ. މީހުން މަގު މަތީގައި ވާހަކަ ނުދައްކާ އަޑު ނީވޭ ވަގުތެއް ނުދެއެވެ. މާލެ ތެރެ އެންމެ އަމާން ވަގުތަކަށް އަބަދުވެސް ފެންނާނީ ފަތިސް ނަމާދަށް ބަންގި ގޮވާ ވަގުތުގައެވެ. ނަމަވެސް އެވަގުތަކީ ވެސް ދުއްވާ އެއްޗެހިނުގެ އަޑު ނީވޭ އަޑަކަށް ނުވާނެއެެވެ. ނަމަވެސް މިއަދު ހާލަތު ބަދަލުވެއްޖެއެވެ. މާލެތެރޭގައި ވަނީ އަމާންކަމެވެ. މިފަދައިން ދުވަހަކުވެސް މާލެތެރެ އަމާންވާނެ ދުވަހެއް އަންނާނެ ކަމަށް ހީކުރާނެ މީހަކު ހުންނާނެ ހެއްޔެވެ.\nނަމަވެސް ކޮވިޑް-19 ގެ ނުރައްކާތެރި ޖަރާސީމުން ދިވެހި ރައްޔިތުންނާއި އަދި ރާއްޖޭގެ އެންމެ ބޮޑު އާބާދީއެއް ޖަމާވެފައިވާ މާލެ ސަރަހައްދަށް ކާފިއު ހިންގުމުގެ ވަކި ވަގުތެއްގައި ބޭރަށް ނުނިކުންނަށް އެންގި އެންގުން ތާރީހުގެ ތެރެއަށްވަދެ ކާރުބާރު ބޮޑު މާލެތެރެ މުޅިން ހަމަ ހިމޭން ކޮށްލައިފިއެވެ. ސަރުކާރުގެ އިދާރާތަކުން އެންގި އެންގުމަށް ދިވެހިން ބޯލަނބާ އެންމެން އެކަތިގަނޑަކަށްވެ ނަމޫނާ ދައްކައިފިއެވެ. ދިވެހިންނަށް ޝުކުރު ހައްގެވެ. ސިޔާސީ ގޮތުން އެކަކު އަނެކަކު ބޮލަށް އެރިޔަސް ދިވެހިންނަކީ މިފަދަ ގައުމީ ކަންކަމުގައި މުޅި ދުނިޔެއަށް މިސާލު ދައްކާ ބައެކެވެ. އެހެން ގައުމުތަކުގައި މީހުން ވައްދަނީ ދަނޑިމާރު އަޅައިގެންނެވެ. ނަމަވެސް މާލެތެރެ ތިން ގަޑިއިރަށް ހިމޭން ކޮށްލީ ނެރުނު އެންގުމަކާއި އެކު މީޑިއާތަކުން އެ ހަބަރު ޖެހުމުންނެވެ. ދަނޑިމާރު އަޅާކަށް ނުޖެހެނެވެ.\nCovid19: mi fadha haalathaa, dhan’divalhu thakugai,sarukaarun angaa koneme engumakah,dhivehi rayyithunnakee bas ahaa, kiyamantheri, ebbai vantha, ehbaeh vantha baeh kamuge namoonaa dhakkaa baeh.\nDhivehi rayyithunnah assaribahaa saabas. pic.twitter.com/SB1Ln14N6A\n— Mohamed Waheed Ibrahim (@Lawyer_Waddey) April 2, 2020\nސޯޝަލް މީޑިއާގައި މީހުން އަންނަނީ ދިވެހިންގެ މި އަމަލަށް ޝުކުރު އަދާ ކުރަމުންނެެވެ. ޔޫތު މިނިސްޓަރު އަހުމަދު މަހްލޫފު ކުރެއްވި ޓްވީޓެއްގައި ވިދާޅުވީ ދިވެހިންނަކީ އަބަދުވެސް ބަސްއަހާ ކަންކަމަށް އެއްބާރުލުން ދޭ އޯގާތެރި ބައެއް ކަމަށާއި ދިވެހި ރައްޔިތުންނަށް ހަމަ ސާބަސް ދަންނަވާ ކަމަށެވެ. ރައްޔިތުން މަޖިލީހުގެ ވިލިމާލެ ދާއިރާގެ މެންބަރު އަހުމަދު އުޝާމް ވިދާޅުވީ ގަޑިއިރެއް ނުވަނީސް މުޅި މާލެ ހިމޭން ކޮށްލާފައިވާ ކަމަށާއި އެންމެން ގުޅިގެން ކޮވިޑް-19 ގެ ނުރައްކާތެރިކަމުން ދިވެހިން ސަލާމަތް ކުރެވިދާނެ ކަމަށެވެ.\nDhivehi rayyithunnah hama saabas. ??\n?- Twitter pic.twitter.com/djACBMLagw\nމިއީ ގައުމީ އެއްބައިވަންތަކަމަކީ?\n«ދިވެހީންގެ އެއްބައިވަންތަކަން މުޅި ދުނިޔެއަށް ދައްކައިފިއޭ»♥?????#ކޮވިޑު19#ފުރަބަންދު\nވީޑިޔޯ: ޝިޔާމް pic.twitter.com/2uWntbula3\n— އަޝްރަފް ޢަލީ (@ashraf830) April 2, 2020\nމާލޭގެ މަގުތައް ކިތަންމެހާވެސް ފަޅެވެ. ދުއްވާ އެއްޗެއް މަގުމަތީގައި ނެތްތަނުގައި މަގުތައް ޕެޓްރޯލް ކުރުމަށް ނިކުތް ފުލުހުން ނޫން މީހަކު މަގެއްގެ މަތިން ނުފެނެއެވެ. ދުނިޔޭގައި މީހުން ތޮއްޖެހިފައިވާ ސިޓީތަކުގެ ކުރިން ޖާގަ ހޯދަނީ ވެރިރަށް މާލެއެވެ. އެއީ ދުނިޔޭގައި ކުޑަ ބިމެއްގައި އެންމެ ގިނަ މީހުން ދިރިއުޅޭ ރަށެވެ. ރާއްޖޭގެ އާބާދީގެ 38 ޕަސެންޓް މީހުން ދިރިއުޅެނީ މާލޭގައެވެ. މާލޭގައި އެއްލައްކަ ފަންސާސް ހާހަށްވުރެ ގިނަ މީހުން ދިިރިއުޅޭއިރު މިވީ ވަގުތުގެ ތެރޭގައި މާލެއަކީ ރާއްޖޭގެ ނިސްބަތުން މިހާ ގިނަ އަދަދެއްގެ މީހުން ދިރިއުޅޭ ތަނެއްހެންވެސް ހީނުވެއެވެ.\n20 minutes into curfew this is the emptiest this area has been. Sound of waves and birds only ? pic.twitter.com/tmfEDVa0Ln\n— Arcyat ? (@ArCyat) April 2, 2020\nކޮންމެއަކަސް މިކަމުން އެނގިގެން ދިޔައީ ކޮވިޑް-19 ގެ ނުރައްކާތެރިކަމުން ރައްޔިތުން ރައްކާތެރި ކުރުމަށް ކަމާބެހޭ އިދާރާތަކުން އަޅަމުން ގެންދާ ފިޔަވަޅުތަކަށް ރައްޔިތުންގެ ފަރާތުން އެއްބާރުލުން ދިން މިންވަރެވެ. ކަމާބެހޭ އިދާރާތަކުން ދައްކާ ވާހަކަތަކާއި ދެމުން ގެންދާ އިރުޝާދުތަކަށް ބޯލަނބާ މިއަދު ދިވެހިން މިވަނީ ނަމޫނާ ދައްކާފައެވެ. ސިޔާސީ ކަންކަމުގައި ދިވެހިންނަކީ ބޯހަރު ބައެކެވެ. ގައުމީ ކަންކަމުގައި ދިވެހިންނަކީ ހިތްތިރި އެއްބާރުލުންދޭ އެއްބައިވަންތަ ބައެކެވެ.\nއެވަރު ޖޫރިމަނާއެއްކޮށްލީމަ ބޭރަށް ކީއްކުރަން ގިފިއްޔަށްވެސް ވަންނަށް މީހުންބިރުގަންނާނެ....\nއޭޕްރީލް 3, 2020 07:04\nއޭޕްރީލް 2, 2020 21:13\nކިޔަމަންނުވެ ކީއްކުރާނީ؟ ބޮޑުއަދަދަކުން ޖޫރިމަނާ ދައްކަން ބޭނުންވާނީ ކާކު؟ ޕެނަލްޓީއެއްނެތި ތިކަންކޮށްލިނަމަ ވާގޮތް ފެނުނީސް! ގަމާރު ގަމާރު މައްޗަށް ގަމާރުވެރިން މިތިބެނީ ކޮންމެތާކުވެސް، ކުންފުނިތަކުގެ މެނޭޖަރުންހެން ބޮޑާވެ މޮޅުބަސް ބުނަން އެނގޭނީ ކަލޭމެން ލެވަލަށް އެކަނި!\nއޭޕްރީލް 2, 2020 21:30\nއެތިން ގަޑިއިރު އެކަނިތޯ މިބަލި ފެތުރެނީ؟\nއޭޕްރީލް 2, 2020 21:39\nކޮންމެ ކަމެއްވެސް ބަރަވެލި ދުވެލީގައި ތިކުރެވެނީ. ވާނެ އެއްޗެއް ވުމުގެ ކުރިން ރޭގަނޑު އެއްކޮށް ފުރަބަންދު ކޮށްބަލަ.\nއޭޕްރީލް 2, 2020 21:50\nމިއަދު އެމްޑީޕީ ނޫން ބަޔަކު ވެރިކަމުގަ ތިބިނަމަ .މި އެމްޑީޕީ ކުދިންކޮޅު ނުކުންނާނެ މަގުމައްޗަށް. ޔަގީން\nއޭޕްރީލް 2, 2020 21:54\nދިވެހިން ސައިޒު ކުރެވޭނީ މިކަހަލަގޮތަކައް\nއޭޕްރީލް 2, 2020 22:16\nޖޫރިމަނާ ނުކުރާނަމަ ތިއެއް އިނގުނީސް. މިއީ ދިވެހިން ނެއްނު\nއޭޕްރީލް 2, 2020 22:23\nމާލެ ވެސް ފަޅުވީ؟\nއޭޕްރީލް 2, 2020 23:09\nޙެޔޮވިސްނޭ ދިވެހި ރައްޔިތުން މަގުމައްޗަށް ނު ކުމެ އިހުތިޖާޖު ކުރަނީ ވެރިން ގައުމު ކަތިމަގަ ކަށް އަނބުރަންއުޅޭތަން ފެނުމުންނޭ. ޙަމަ މިފަދައިން ގައުމީ މަސްލަހަތަށޭ. ބަޔަ ކުހެން ހަމަ އެއްޗެ ކޭ ކިޔާފައެއް ނޫނޭ.\nއޭޕްރީލް 2, 2020 23:31\nތިބީކީނޫން މިނޮހުއްރުއްޕާން ވެރިކަމުގެ އުނދަގުލާހެދި މަޖުބޫރުވެގެންތިބީ\nކޮން ސުކުރެ.!! އެކަން އެނގޭ މިއަދު ބޭންކް ކައިރިއަށް ދިއުމުން. ވަރަށް ހިއްގައިމު މަންޒަރެއް ފެނުނީ! ހަފޫޓު ދުރުގަ ކޮންމެ ރައްޔިތަކު ބައިތިއްބާފަ ތިބީ!!! ހަދާފަ އޮތް ކިއުވެސް ބުނާނެ ކަމެއްނެތް!! އަތްޖަހާ ބާރަށް އަތްޖަހާ!!\nއޭޕްރީލް 3, 2020 00:19\nދުއްވާ އެއްޗެހިނުގެ އަޑު މިއަދަކު ނުއިވޭ!\nއޭޕްރީލް 3, 2020 00:52\nކައިފިއޫ ކިތަންމެ ވަރަކަށް ހިންގިޔަސް ރައްޔިތުން ޗުއްޕުވެސް ނުބުނާނެ. ވަރަށް ކިޔަމަންތެރިވާނެ. ވަަރަށް ބަސް އަހާނެ.\nމުސްލިމު ވެރިންނަށް އަޑު އަހާ ކިޔަމަން ވުމުގައި ދިވެހި ރައްޔިތުން ދައްކުވައި ދީފައިވާ ރިވެތި މިސާލެއް!\nފާފަ އަކަށް ނުވާ ކޮންމެ ކަމެއްގައި މުސްލިމު ވެރީން ނަށް އަޑުއަހާ ކިޔަމަން ވުމަކީ ވާޖިބެކެވެ.\nސިޔާސީ ކަންކަމުގައިވެސް އަދި ހުރިހާ ޙާލަތެއްގައިވެސް މިފަދައިން ވެރީންނަށް އަޑުއާހާ ކިޔަމަން ވާނެނަމަ ކިހާ ބޮޑު ހަމަޖެހުމެތް މި ދިވެހި މުޖްތަމާގައި އޮއްނާނެ ނޫންތޯއެވެ.\nއޭޕްރީލް 3, 2020 10:26\nތިޔަވަރުގެ ބޮޑު ޖޫރިމަނާއެއް ކުރުމެއްނެތި މަގުތަކަށް ނުނިކުންނާށޭ އެންގިނަމަ ކިޔަމަންތެރިކަން ހުރިވަރު އެގުނީސް !\nއޭޕްރީލް 3, 2020 11:11\nމަނާ ގަޑީގައި ނިކުމެއްޖެ ނަމަ ބޮލަށް ބަޑި ޖަހާނަމޭ އެންގި ނަމަ މިއަށް ވުރެ މާބޮޑަށްވެސް ކިޔަމަންވީސް އޭރުންވެސް ސަރުކާރުގެ އެންގުންތަކަށް ރައްޔިތުން ބޯ ލެނބީ ތީ ޝުކުރުއްޔާ. ނިކުތްނަމަ މަރު ?


ދިވެހީންނާއި ފުލެޓު: ގެދޮރުވެރިކަމުގެ މަފުހޫމު - Suvaadheeb\nއާޓިކަލް ޕޯސްޓްކުރީ ސުވާދީބު 8 މަސް ކުރިން فبراير 13, 2020 041\nމިއަދު އިންސާނާގެ އަސާސީ ޙައްޤުތަކާއި އިންސާނީ މަދަނީ ޙައްޤުތައް ގިނަ ބަޔަކަށް އޮޅިފައި ވީނަމަވެސް އަދި މަދަނީ ޙައްޤުތައް ކިތަންމެ ގިނަ ނަމަވެސް އެންމެ މުހިއްމު އަސާސީ ތިން ޙައްޤަކީ ބަނޑުފުރާނަ މުއްތިކުރުމާއި އުނުއޮރިޔާން ނިވައިކުރުމާއި ހިޔާވަހިކަމެވެ. ހިޔާވަހިކަމަކީ ރައްޔިތުންނަށް އެންމެ ބޮޑަށް ބޭނުންވެފައިވާ އަސާސީ އެއް ޙައްޤެވެ. މި ތިން ޙައްޤު ކަށަވަރުވެގެން ނޫނީ އެހެން ކަމަކަށް ނުވެސް ވިސްނޭނެއެވެ.\nދިވެހީންގެ ތެރޭގައި ނިދާނެ ތަނެއް ނެތި މަގުމަތީގައި ނިދާންޖެހޭ މީހުން ވަރަށް ނޫޅެއެވެ. ނަމަވެސް އަމިއްލަ ހިޔާވައްސެއް ނެތް އެތައް ބަޔަކު ބޮޑު އަގުގައި ކުއްޔަށް އުޅެންޖެހިފައިވުމަކީ މާލޭގައި ދިރިއުޅޭ ރައްޔިތުންނަށް ދިމާވެފައިވާ ވަރަށް ބޮޑު އިޖުތިމާޢީ މައްސަލަކަމަށް ދިރާސާތަކުން ދައްކައެވެ. އަދި މި މައްސަލައަށް ޙައްލު ނުލިބި ދިގުލައިގެން ދިޔުމުން މިކަމުގެ ތެރެއިން އިތުރު ކިތަންމެ މައްސަލަތަކެއް ކުރިފަޅައި އިތުރު މައްސަލަތަކެއް އުފަންވެފައިވާކަމަށް ވެސް ދިރާސާކުރާ ފަރާތްތަކުން ހާމަވެއެވެ.\n“މާލެއަކީ މުޅި ދުނިޔެއަށް ބަލާއިރުވެސް ބިމުގެ ނިސްބަތުން އެންމެ ބޮޑަށް ތޮއްޖެހިފައިވާ” އެއް ސިޓީއެވެ. “މާލޭގެ ބިމުގެ ދަތިކަމުގެ ސަބަބުން ކުރިމަތިވެފައިވާ ބޯހިޔާވަހިކަމުގެ މައްސަލައަށް ދާއިމީ ޙައްލެއް ނުލިބި ދިގުލައިގެން ދިޔުމުގެ ނަތީޖާއެއްގެ ގޮތުން ދިރިއުޅުމަށް ދޫކޮށްފައިވާ ގޯތިތައް ކުދިކުދި ބައިތަކަށް ބަހައި ދަރިންނަށް ދޭން މަޖުބޫރުވިއެވެ. އަދި ބޮޑެތި ޢާއިލާތައް ކުދިކުދި ތަންތަންކޮޅުގައި ދިރިއުޅޭންޖެހުމުގެ ސަބަބުން އިޖްތިމާޢީ ގޮތުން ބޮޑެތި އެތައް މައްސަލަތަކާ، މާލޭގެ އާބާދީއާއި މާލޭގައި ދިރިއުޅޭ އާބާދީއަށް ވަނީ ކުރިމަތިލާންޖެހިފައެވެ.”\nރައީސް މައުމޫންގެ ޒަޢާމަތުގައި ފްލެޓް\nދިރިއުޅުމަށްޓަކައި ފްލެޓް ބިނާކުރުމުގެ މަފްހޫމަކީ ރައީސް މައުމޫނު ތަޢާރަފުކުރެއްވި މަފްހޫމެއްކަން ތާރީޚު ހެކިދޭނެއެވެ. އެކަމުގެ ކްރެޑިޓް އެހެން ބަޔަކު ނަގާން މަސައްކަތްކުރިޔަސް އެކަމެއް ނުވާނެއެވެ. އެއީ ކުރީން ދިވެހީން ބޭނުންކުރަމުން އައި މަފްހޫމެއް ނޫނެވެ. އެ މަފްހޫމު ތަޢާރަފުކުރެއްވީ ރައީސް މައުމޫންގެ ޒަޢާމަތުގައެވެ.\nމާލެއަށް ދިމާވެފައިވާ ބޯހިޔާވަހިކަމުގެ ދަތިކަމަށް ލުޔެއް ހޯދުމުގެ މަސައްކަތަކީ މީގެ އެތައް އަހަރެއްގެ ކުރީއްސުރެ، ސަރުކާރުން އެކި ގޮތްގޮތުން ކުރައްވަމުން ގެންދެވި އަދި ގެންދަވާ މަސައްކަތަކެވެ. މިކަމަށް “ގޮތްތަކެއް ހޯއްދަވައިދެއްވުމަށްޓަކައި ރައީސް މައުމޫންގެ ޒަޢާމަތުގައި ވިސްނުންފުޅުތަކެއް ގެންގުޅުއްވިއެވެ. އެކަމަށް މަސައްކަތްޕުޅުތަކެއް ވެސް ކުރެއްވިއެވެ.”\nއެގޮތުން މާލޭގެ ބިން ހިއްކުމާއި، ކ. ވިލިނގިއްޔަކީ މާލޭގެ އަވަށެއް ކަމުގައި ހަމަޖައްސަވައި އެރަށް އާބާދުކުރެވުނެވެ. އެއާއެކު ޗައިނާ ސަރުކާރުގެ އެހީގައި “ސިނަމާލެ” 1، 2، 3،4ޢިމާރާތް ކުރައްވައި ބޯހިޔާވަހިކަމުގެ ދަތިކަން ފޯރައިފައިތިބި ފަރާތްތަކަށް ދެވުނެއެވެ. އަދި “މާލެހިޔާ”ގެ ނަމުގައި ވެސް މާލޭގައި ފްލެޓްތަކެއް ބިނާކުރައްވައި އެކި މީސްމީހުންނަށް ވަނީ ދޫކުރައްވައިފައެވެ. ވިލިނގިލީގައި “އެދުރު ހިޔާ”ގެ ނަމުގައި ތަޢުލީމީ ފަންޑުން ފްލެޓްތަކެއް ޢިމާރާތްކުރައްވައި ތަޢުލީމީ ދާއިރާގެ މުވައްޒިފުންނަށް ލުއި އަގެއްގައި ކުއްޔަށް ދޫކުރެވުނެވެ. އަދި ސިފައިންގެ ޢާއިލާތަކަށް ވެސް ވިލިނގިލީގައި ފްލެޓް ބިނާކޮށް ދޫކުރެވިފައިވެއެވެ. މިއީ ރައީސް މައުމޫންގެ ޒަޢާމަތުގައި 1990 ގެ އަހަރުތަކުގައި ހިންގިފައިވާ މަޝްރޫޢުތަކެކެވެ. މި ދެންނެވި ކަންކަމުން ވެސް މާލޭގެ ބޯހިޔާވަހިކަމުގެ މައްސަލަ (ޙައްލު ނުވެ) އިތުރަށް ގޯސްވަމުން ދިއުމާއެކު ހުޅުލޭފަޅު ހިއްކައި، ހުޅުމާލެ ތަރައްޤީކުރައްވާން ފެއްޓެވިއެވެ. ހުޅުމާލެއިން ގޯތި ދޫކުރުމާއި، ފްލެޓާއި ރޯހައުސް ޢިމާރާތްކޮށް، ބޯހިޔާވަހިކަމުގެ ދަތިކަން ފޯރައިފައި ތިބި ފަރާތްތަކަށް ޚާއްސަކޮށްގެން ތަފާތު އިސްކީމްތަކެއް ވަނީ ހިންގިފައެވެ.”\nރައީސް ނަޝީދާއި ފްލެޓް\nފްލެޓްގެ މަފުހޫމަކީ ދިވެހިރާއްޖެއަށް ރައީސް މައުމޫނުގެ ޒަޢާމަތުގައި ތަޢާރުފުކުރެއްވި ކަމަކަށް ވިޔަސް ރައީސް މުޙައްމަދު ނަޝީދުގެ ރިޔާސީ ކެމްޕޭނުގެ އެންމެ މުހިއްމު ވަޢުދެއްކަމުގައި ފްލެޓްގެ ވަޢުދު ހެއްދެވިއެވެ. އެއީ އެ މަނިކުފާނު އަލަށް ތަޢާރުފުކުރައްވާ ކަމެއްކަމަށް މީހުންނަށް ހީވާ ވަރަށް އެ ވާހަކަފުޅުތައް ދެއްކެވިއެވެ. އެ މަނިކުފާނު 2008 ގައި ވެރިކަމަށް ވަޑައިގެން އެކި ރަށްރަށަށް ކުރެއްވި ދަތުރުފުޅުތަކުގައި ވެސް އެކި ރަށްރަށުގައި އެކި ޢަދަދަށް ފްލެޓް އަޅުއްވައިދެއްވާނެކަމަށް ގެންދެވީ ވަޢުދުވެވަޑައިގަންނަވަމުންނެވެ.\nސަރުކާރުގެ ބޯހިޔާވަހިކަމުގެ ސިޔާސަތުގެ ދަށުން އެޅުމަށް ހަމަޖެހިފައިވާ 10,000 ހައުސިންގ ޔުނިޓު އެޅުމުގެ މަޝްރޫޢުގެ މަސައްކަތްތަކާބެހޭ ގޮތުން 2011 ވަނަ އަހަރު މާރިޗު މަހު ރައީސުލްޖުމްހޫރިއްޔާ މުޙަންމަދު ނަޝީދު ދެއްވި ރޭޑިޔޯ ޚިޠާބެއްގައިވެސް ވާހަކަފުޅު ދައްކަވައިފައިވެއެވެ.\nރައީސް ނަޝީދުގެ ޒަޢާމަތުގައި، މާލެއާއި އެކި އަތޮޅުތަކުގައި ފްލެޓް އެޅުމުގެ ތަފާތު މަޝްރޫޢުތައް ހިންގަވަން ވަސައްކަތް ކުރައްވައިފައިވެއެވެ. އަދި އެކި މަސައްކަތްތައް އެކި ކުންފުންޏާ ޙަވާލުވެސް ކުރައްވައިފައިވެއެވެ. ރައީސް ނަޝީދު ފްލެޓްގެ ވާހަކަ ދައްކަވާލެއް ގިނަ ވެފައި އޭގެ ނަތީޖާ ނުފެންނާތީ މީސް މީހުން މަލާމާތަކަށް ރައީސް ނަޝީދަށް “ފްލެޓް ދޮންބެ”ގެ ނަން ވަނަމަކަށް ބޭނުންކުރާން ފެށުމުން ނަޝީދު އަމިއްލަ ފުޅަށް ވެސް ތިމަން މަނިކުފާނަކީ ފްލެޓް ދޮންބެއޭ ވިދާޅުވެ ފަޚުރުވެރިކަމާއެކު އެ ނަން ބަލައިގެންފައިވެއެވެ. އެކަމަކު ފްލެޓްގެ މަޝްރޫޢުތައް ކުރިޔަށް ގެންދަވައިފައިވަނީ މާބޮޑު ރޭވުންތެރިކަމެއް ނެތިއެވެ. ރަށްރަށުގައި ފްލެޓް އަޅުއްވާނޭކަމަށް ވަޢުދުވެ ވަޑއިގަންނަވާއިރު އެކަން ކުރައްވާނެ ގޮތުގެ އެއްވެސް ރޭއްވެވުމެއް ނޯވެއެވެ. މިސާލަކަށް ހައްދުންމަތީ މާވަށުގައި 50 ހައުސިންގ ޔުނިޓް އެޅުއްވުމުގެ ޢަމަލީ މަސައްކަތް ހަމަސްދުވަހުގެ ތެރޭގައި ފައްޓަވާނެ ކަމަށް ވަޢުދުވެވަޑައިގަތްތާ އެތައް އަހަރެއް ވީއިރު ވެސް އެކަމުގެ އެއްވެސް ޙަރަކާތެއް ނުހިނގާތީ 27 އޭޕްރީލް 2011 ގައި އެ ރަށަށް ވަޑައިގަތުމުން ރައްޔިތުން ނުކުމެ މުޒާހަރާ ވެސް ކޮށްފައިވެއެވެ. ފަހުން އެނގުނު ގޮތުގައި އެއީ ހަމަ ކުރީން އެކަމާ ވާހަކަވެސް ދެކެވިފައި ނެތްކަމެކެވެ. ރައްޔިތުންނާ ބައްދަލުކުރައްވައި ވާހަކަފުޅުދައްކަވާން ފެއްޓެވީމާ ހިތްޕުޅަށް އައި އެއްޗެއް ހަމަ ވިދާޅުވީއެވެ.\nރައީސް ނަޝީދުގެ ޒަޢާމަތުގައި އިންޑިއާގެ ޓާޓާކުންފުންޏަށް މާލޭގެ މުހިއްމު ބިންތަކެއް ފްލެޓްއެޅުމަށް ދޫކުރެއްވިއެވެ. ކުރިން ޢަރަބިއްޔާ ހުރި ބިމާއި އޯޑިއޯން ހުރި ބިމާއި ސަރުކާރު މުވައްޒިފުންގެ ނާދީ (ހ. ބްލޫ ހޭވަން) ހުރި ބިމާއި ގަލޮޅު ގާކޮށި ސަރަޙައްދު ފަދަ ބިންތައް ނުސިޔާނު ގޮތް ގޮތަށް ޓާޓާކުންފުންޏާ ގުޅިގެން އުފައްދައިފައިވާ ޖޮއިންޓް ވެންޗަރ ކުންފުންޏެއް ކަމުގައިވާ އެޕެކްސް ރިއަލިޓީއާ ޙަވާލުކުރެވުނެވެ.\nރައީސް މުޙައްމަދު ނަޝީދުގެ ޒަޢާމަތުގައި ފްލެޓާއި ގެދޮރުވެރިކުރުމުގެ ތަފާތު މަޝްރޫޢުތައް ފައްޓަވައިފައިވަނީ އޭގެ ބަދަލުގައި ރަށްރަށާއި ފަޅުފަޅު ނުއަގުގައި އެކި ފަރާތްތަކަށް ދެއްވާ ގޮތަށެވެ. މި ގޮތުން ސަރުކާރުން ހިލޭ ބިންތައް ދެއްވައި އަދި ސަރުކާރުން ޚަރަދުކުރައްވާ ގޮތަށް މާލޭ ހަތަރު ސަރަޙައްދެއްގައި ފްލެޓްއަޅާން “އެޕެކްސް ރިއަލިޓީ” އާއެކު ސަރުކާރުން 10 ނޮވެންބަރު 2010 ގައި އެއްބަސްވުމެއްގައި ސޮއިކުރެއްވިއެވެ. މިއީ ގަލޮޅު ގާކޮށްޓާއި މއ. ވޭސައިޑް (ޢަރަބިއްޔާ ހުރި ބިން) އާއި ހ. ބްލޫ ހޭވަން (ސަރުކާރު މުވައްޒިފުންގެ ނާދީ ހުރި ބިން) އާއި މ. އޯޑިއޯން ހުރި ތާނގައި އަޅާން ކަނޑައެޅި “ލަގްޒަރީ ވިލާ” މޮޑެލް އަށް ޢިމާރާތްކުރާން ޙަވާލުކުރި ފްލެޓްތަކެކެވެ. ގ. ގާކޮށީގައި 198 ފްލެޓް އަޅާން ހަމަޖެއްސެވި އިރު ޢަރަބިއްޔާ ހުރި ޢިމާރާތުގައި އަޅާން ހަމަޖެއްސެވީ 90 ފްލެޓެވެ. ހ. ބްލޫ ހޭވަން ހުރި ތާނގައި 72 ފްލެޓާއި މ. އޯޑިއޯން ހުރި ތާނގައި 45 ހައުސިންގ ޔުނިޓް ޢިމާރާތްކުރާން ހަމަޖައްސަވައިފައިވެއެވެ. ނަމަވެސް މި މަޝްރޫޢުގެ ދަށުން ގާކޮށްޓާއި ވޭސައިޑް ހުރި ތަން ފިޔަވައި އަނެއް ދެ ތާނގައި މަސައްކަތެއް ނުވެސް ފަށައެވެ. ގާކޮށްޓާއި ވޭސައިޑް (އަރަބިއްޔާ) ހުރި ބިމުގައި ވެސް 18 އޭޕްރީލް 2011 ގައި މަސައްކަތް ފެށި ނަމަވެސް ތަފާތު މައްސަލަތަކާ ހުރެ މަސައްކަތް ކުރިޔަށް ދާގޮތެއް ނުވިއެވެ. މި މަސައްކަތް ވެސް ހިނގައިގަނެ ނިންމޭ ގޮތްވީ ރައީސް ޔާމީންގެ ސަރުކާރުން އެހެން ގޮތްތަކެއް ރާއްވަވައިގެން އަލުން މަސައްކަތް ޙަވާލުކުރައްވައިގެންނެވެ.\nނ. އަތޮޅު ވެރިކަން ކުރާ ރަށް ކަމުގައިވާ ނ. މަނަދޫގައި ވެސް 25 ހައުސިންގ ޔުނިޓެއް ޤާއިމުކުރުމުގެ މަސައްތް 2011 ވަނަ އަހަރު ޙަވާލުކުރެއްވިއެވެ. މި ފަދަ މަޝްރޫޢުތަކަކީ މާ ބޮޑު ރޭވުންތެރިކަމެއް ނެތި ކުއްލިޔަކަށް ކަމަކަށް ކަމެއް ކޮށްލެއްވުމުގެ ގޮތުން ކުރެއްވި ކަމެއް ކަމަށް ވާތީ ރައީސް ނަޝީދު، ތިން އަހަރެއްހާ ދުވަހު ވެރިކަން ކުރެއްވުމަށް ފަހު 2012 ގައި އިސްތިޢުފާދެއްވި އިރު ވެސް އެއިން ކަމެއްގެ ނަތީޖާއެއް ފެންނަ ގޮތެއް ނުވިއެވެ. ސަރުކާރުން ފޯރުކޮށްދޭ ބޯހިޔާވަހިކަމުގެ ދަށުން 2011 ވަނަ އަހަރު ނ. އަތޮޅުގެ ވެރިރަށް މަނަދޫގައި އިމާރާތްކުރާން ފެށި ހައުސިންގ ޔުނިޓްތަކުގެ ތެރެއިން ބައެއް ހައުސިންގް ޔުނިޓްތަކުގެ މަސައްކަތް ނިންމަވާންޖެހިވަޑައިގަތީ ރައީސް ޔާމީންގެ ސަރުކާރަށެވެ. މި މަޝްރޫޢުގެ ދަށުން ބިނާކުރެވުނު 15 ޔުނިޓެއްގެ މަސައްކަތް ނިންމަވައި6މެއި 2015 (އަންގާރަ ދުވަހު) ބައެއް ފަރާތްތަކާ ޙަވާލުކުރެއްވިއެވެ. އަދި ބާކީ 10 ހައުސިންގ ޔުނިޓްގެ މަސައްކަތް ވެސް 2016 ވަނަ އަހަރުގެ ކުރީކޮޅު ވަނީ މުޅިން ނިންމަވައިފައެވެ. މަނަދޫގައި އިމާރާތްކުރި ހައުސިން ޔުނިޓްތަކަކީ ތިން ކޮޓަރީގެ ހައުސިން ޔުނިޓްތަކެކެވެ.\nރައީސް ވަޙީދުގެ ޒަޢާމަތުގައި ފްލެޓް\nބޯހިޔާވަހިކަން ދިނުމުގެ އާ ފިޔަވައްސެއް 2013 ވަނަ އަހަރު ކުރީ ކޮޅު ފައްޓަވާނެ ކަމަށް 21 ނޮވެމްބަރު 2012 ގައި، އޭރުގެ މިނިސްޓަރ އޮފް ހައުސިންގ އެންޑް އިންފްރާސްޓްރަކްޗަރ ޑރ. އަހުމަދު މުއިއްޒު ވިދާޅުވި އެވެ. ވެލާނާގޭ ޕްރެސްރޫމްގައި އެ ދުވަހު ބޭއްވެވި ނޫސް ކޮންފަރެންސެއްގައި ވާހަކަފުޅުދައްކަވަމުން ޑރ. މުއިއްޒު ވިދާޅުވެފައިވަނީ ބޯހިޔާވަހިކަމުގެ އާ ފިޔަވައްސެއް 2013 ވަނަ އަހަރު ކުރީ ކޮޅު ފައްޓަވާނެ ކަމަށާއި އެކަމާ ބެހޭ އިދާރީ މަސައްކަތްތައް އޭރު ކުރިއަށްދާ ކަމަށެވެ. “އިރާދަކުރެއްވިއްޔާ 2013ގެ ކުރީކޮޅު އަޅުގަނޑުމެން އިތުރު ފިޔަވައްސެއް ފެއްޓުމަށް މަސައްކަތް މިކުރަނީ. ޔަގީންކޮށް އެ ކަން ފެއްޓޭނެ ތާރީޚެއް ދަންނަވައިލާން ދަތި ވަނީ އަދި ކުރިއަށް ދަނީ އިދާރީ މަސައްކަތްތައް ކަމަށް ވާތީ.” މިނިސްޓަރު އެ ދުވަހު ވިދާޅުވި އެވެ. މިނިސްޓަރު އެ ދުވަހު ވިދާޅުވީ އަލަށް ފަށާ ފިޔަވައްސަކީ ވެސް ގެދޮރުގެ ދަތިކަން ކުރިމަތިވެފައިވާ މާލޭގެ ފަރާތްތަކަށް އެ މައްސަލަ ހައްލުކޮށްދިނުމަށްޓަކައި ފަށާ އިސްކީމެއް ކަމަށާއި އެ އިސްކީމްގެ ދަށުން ފްލެޓް އަޅާނީ ހުޅުމާލޭގައި ކަމަށެވެ. އަދި ވިދާޅުވީ މާލެ މިހާ ބޮޑަށް ތޮއްޖެހިފައި އޮތުމުން ބޯހިޔާވަހިކަމުގެ އެއްވެސް އާ މަޝްރޫއެއް މާލޭގައި ހިންގަވާން ގަސްދުކޮށްފައި ނުވާ ކަމަށެވެ.\nދ. ކުޑަހުވަދޫގައި 53 ހައުސިންޔުނިޓާއި ރ. ދުވާފަރުގައި 76 ހައުސިންގ ޔުނިޓާއި ލ. ފޮނަދޫގައި 85 ހައުސިންގ ޔުނިޓް ޢިމާރާތްކުރުމުގެ މަސައްކަތް ކޯސްޓްލައިން ހޮޓެލްސް އެންޑް ރިސޯޓްސް ޕްރައިވެޓް ލިމިޓާ6ސެޕްޓެންބަރު 2012 ގައި ސަރުކާރުން ޙަވާލުކުރެއްވިއެވެ. ދ. ކުޑަހުވަދޫ ހައުސިންގ ޔުނިޓްގެ މަސައްކަތް 28 ފެބްރުވަރީގައި، ރ. ދުވާފަރު ހައުސިންގ ޔުނިޓްތަކުގެ މަސައްކަތް 30 ޖޫން 2013 ގައިފަށައިގަނެވުނެވެ.\nލ. ފޮނަދޫގައި އިތުރު 50 ގެޔެއް ޢިމާރާތްކުރުމުގެ މަސައްކަތް9ޖޫން 2016 ގައި ވަނީ ތަނބުރުމާ ޕްރައިވެޓް ލިމިޓެޑާ ޙަވާލުކުރެވިފައެވެ. މި ހައުސިންގ ޔުނިޓްތަކުގެ ތެރެއިން 23 ހައުސިންގ ޔުނިޓް ޚާއްޞަކުރެވިފައިވަނީ ގާދޫ ރައްޔިތުންގެ ތެރެއިން އަދި ގެދޮރުވެރިކުރެވިފައި ނުވާ ޢާއިލާތަކަށެވެ.\n2013 ވަނަ އަހަރު މެއި 30 ވަނަ ދުވަހު ހަތަރު ރަށެއްގައި ހައުސިންގ ޔުނިޓްތަކެއް ބިނާކުރުމަށްޓަކައި ނޫމަޑި ރިސޯޓްއާއެކު ރައީސް ވަޙީދުގެ ސަރުކާރުން އެއްބަސްވުމެއްގައި ސޮއިކުރެއްވިއެވެ. އެއީ ހައްދުންމަތީ ގަމުގައި 200 ހައުސިންގ ޔުނިޓާއި ހދ. ނޮޅިވަރަންފަރާއި ހދ. ހަނިމާދުއާއި ތ. ވިލުފުފުށްޓާއި މިއިން ކޮންމެ ރަށެއްގައި 100 ހައުސިންގ ޔުނިޓް ބިނާކުރުމުގެ މަޝްރޫޢެކެވެ. އެކަމަކު މިއިން އެއްވެސް މަޝްރޫޢެއް މާ އެދެވޭ ގޮތެއްގައި ކުރިޔަށް ދާ ގޮތެއް ނުވިއެވެ.\nރައީސް ޔާމީނުގެ ޒަޢާމަތުގައި ގެދޮރުވެރިކަން\nރައްޔިތުން ގެދޮރުވެރިކުރުމަށްޓަކައި ޑރ. ވަޙީދުގެ ރިޔާސަތުގައި ފެއްޓެވި މަސައްކަތްތައް މާ އެދެވޭ ގޮތެއްގައި ކުރިޔަށް ދާ ގޮތެއް ނުވިއެވެ. 2013 ވަނަ އަހަރު މެއި 30 ވަނަ ދުވަހު ހަތަރު ރަށެއްގައި ހައުސިންގ ޔުނިޓްތަކެއް ބިނާކުރުމަށްޓަކައި ނޫމަޑި ރިސޯޓްއާއެކު ރައީސް ވަޙީދުގެ ސަރުކާރުން އެއްބަސްވެ ސޮއިކުރެވުނު މަސައްކަތްތައް ވެސް ކުރިޔަށް ދާ ގޮތެއް ނުވިއެވެ. މީގެ ތެރެއިން ހދ. ހަނިމާދޫގައި ޢިމާރާތްކުރާން ހަމަޖެހުނު ހައުސިންގ ޔުނިޓްތަކުގެ މަސައްކަތްވެސް 2015 ޑިސެންބަރުގައި ނިންމެވީ ރައީސް ޔާމީންގެ ޒަޢާމަތުގައި ކުރެއްވި މަސައްކަތްތަކުގެ ސަބަބުންނެވެ.\nރައީސް ވަޙީދުގެ ޒަޢާމަތުގައި ޙަވާލުކުރެވިފައިވާ ގެދޮރުވެރިކުރުމުގެ މަސައްކަތުގެ ތެރެއިން ލ. ފޮނަދޫގައި ޢިމާރާތްކުރި ހައުސިންގ ޔުނިޓްގެ މަސައްކަތް ފެއްޓެވީ ރައީސް ޔާމީންގެ ޒަޢާމަތުގައި 15 މާރިޗު 2014 ގައެވެ. އަދި ކުރީ ސަރުކާރުތަކުން ފެއްޓެވި ހުރިހާ މަސައްކަތްތަކެއް ވެސް މަޑުޖެހި ނުވަތަ ހުއްޓިފައިވަނިކޮށް އާ ގޮތްތަކެއް ހޯއްދަވައިދެއްވައި އެ މަސައްކަތްތައް ބާރު އިސްޕީޑްގައި ކުރިޔަށް ގެންދަވައި އެ ހުރިހާ މަސައްކަތްތަކެއް ވެސް ނިންމަވައިފައިވަނީ ރައީސް ޔާމީންގެ ޒަޢާމަތުގައެވެ. މިހާރު އެތަންތަން ލިބެންވާ ފަރާތްތަކަށް ދޫކުރެވި ދިރިއުޅެން ފަށައިގަތީ ވެސް ރައީސް ޔާމީންގެ ޒަޢާމަތުގައެވެ. ފޮނަދޫގައި ޢިމާރާތްކުރެވުނު ހައުސިންގ ޔުނިޓަށް ދޫކުރެވުނީ ލ. ގާދޫގެ ރައްޔިތުން ފޮނަދުއަށް ބަދަލުވުމުން އެ ޢާއިލާތަކަށެވެ. ނަމަވެސް 23 ޢާއިލާއެއް ގެދޮރުވެރި ނުކުރެވި އޭރު ތިއްބެވެ. ނަމަވެސް ފަހުން ވަނީ އެ މައްސަލައަށް ވެސް ޙައްލު ހޯއްދަވައިދެއްވައިފައެވެ.\nޅ. މާފިލާފުށީގައި ދިރިއުޅުނު ރައްޔިތުން ގެދޮރުވެރިކުރުވުން\nރައީސް ނަޝީދުގެ ޒަޢާމަތުގައި 2011 ވަނަ އަހަރު އޭފްރީލް މަހު5ވަނަ ދުވަހު އޮތް ކެބިނެޓްގެ ޖަލްސާއަކުން ޅ. މާފިލާފުއްޓަކީ މީހުން ދިރި ނޫޅޭ (ފަޅު) ރަށެއް ކަމުގައި ކަނޑައެޅުއްވި އެވެ. ނަމަވެސް އެ ރަށުގައި ދިރިއުޅުނު ރައްޔިތުންނަށް ގެދޮރުވެރިކަމެއް ހޯދައިދެވިފައެއް ނުވެއެވެ. އެހެންކަމުން އެ ރައްޔިތުން އެހެން ތާކަށް ބަދަލުކުރެވިދާނެ ގޮތްކާ ބެހޭ ގޮތުން ރައީސް ވަޙީދުގެ ޒަޢާމަތުގައި (30 އެޕްރީލު 2013 ގައި) ކެބިނެޓަށް ކަރުދާހެއް ހުށަހެޅުއްވިއެވެ. އަދި ބައެއް ކަންކަން ފާސްކުރެއްވި ވެސް މެއެވެ. ނަމަވެސް ވަކި ގޮތެއް ނުނިމި ވަނިކޮށް ދައުރު ބަދަލުވީއެވެ. ރައީސް ޔާމީންގެ ޒަޢާމަތުގައި (24 ޑިސެންބަރު 2013ގައި) ވަޒީރުންގެ މަޖިލީހުގެ ސޯޝަލް ކައުންސިލުން އެކަން މުރާޖަޢާކުރައްވައި ކުރީން ނިންމެވި އުޞޫލަށް ބައެއް އިޞްލާޙުތައް ގެންނަވައިގެން އާ އުޞޫލެއް އެކުލަވައިލެއްވިއެވެ. އަދި ޢާއިލާތައް ބަދަލުކުރުމުގެ މަސައްކަތް މި އުޞޫލުގެ ދަށުން ކުރިޔަށް ގެންދެވުނެވެ.\nމި ދެންނެވި އުޞޫލުގެ ދަށުން ބޯހިޔާވަހިކަމެއް ދިނުމުގެ މިންގަނޑަށް ނުފެތޭ ގޯތިތަކުގެ ބަދަލުގައި ގޯތި ދިނުމަށާއި އެ ގޯތިތަކުގައި ކޮށްފައިވާ ޢުމްރާނީ މަސައްކަތްތަކަށް ބަދަލު ދިނުމަށް ހަމަޖެއްސެވިއެވެ.\nކޮންމެއަކަސް ރައްޔިތުންނަށް ހިޔާވަހިކަން ދިނުމުގެ މަޝްރޫޢުތަކަކީ 1990 ގެ އަހަރުތަކުން ފެށިގެން ހުރިހާ ސަރުކާރުތަކަކުން ވެސް ހިންގަވައިފައިވާ މަޝްރޫޢުތަކެކެވެ. ތަފާތަކީ އެކި ސަރުކާރުތަކުން އެ މަސައްކަތް ކުރިޔަށް ގެންދެވި ގޮތާއި އިސްޕީޑެވެ.\nގެދޮރުވެރިކުރުމުގެ މަޝްރޫޢުތައް މެކުހަށް\nކުރިން ދެންނެވި ހުރިހާ މަޝްރޫޢުތަކެއް ހިންގި އިރު ވެސް އަދިވެސް “ރާއްޖެއަށް، ވަކިން ޚާއްޞަކޮށް މާލެއަށް ދިމާވެފައިވާ އެންމެ ބޮޑު އެއް ދައްޗަކީ ގޯތިގެދޮރުވެރިކަމުގެ ދަތިކަމެވެ. މި ކަމަށް ޙައްލެއް ހޯދައިދިނުމަކީ ސަރުކާރުގެ އެންމެ ބޮޑު އެއް ވަޢުދެވެ. އެ ގޮތުން ގެދޮރު ނެތުމުގެ ނިކަމެތިކަން ފިލުވުމާއި ގެދޮރުގެ ތަނަވަސްކަން އިތުރުކުރުމަކީ ރައީސް ޔާމީންގެ އިންތިޚާބީ ވަޢުދެކެވެ. އެ ގޮތުން ސަރުކާރުގެ އަމާޒަކީ ގެދޮރުގެ ތަނަވަސްކަން އިތުރުކުރުމަށް ތަފާތު ފުރުޞަތު ހޯދައިދިނުމެވެ. “ގެދޮރުވެރިކުރުން” މި ޕްރޮގްރާމަކީ މިގޮތުން ބޯހިޔާވަހިކަން ހޯދައި ދިނުމަށް ސަރުކާރުން ފްލެޓް ޢިމާރާތްކޮށް ދޫކުރުމާއި، ސަރުކާރުން އެހީތެރިވެގެން އަމިއްލަ ބޯހިޔާވަހިކަމެއް ހޯދުމަށް ފުރުޞަތު ތަނަވަސް ކުރުމަށް ހިންގޭ ޚާއްޞަ ޕްރޮގްރާމެކެވެ.” ރައީސް ޔާމީން ބޭނުންފުޅުވީ ރައްޔިތުންގެ ހަމައެކަނި ބޯހިޔާކޮށްލައިދެއްވާކަށް ނޫނެވެ. އެ މީހުންނަކީ އަމިއްލަ ގެދޮރުވެރިކަމެއްގެ ވެރި ބަޔަކަށް ހައްދަވާށެވެ. މި ތަޞައްވުރުގެ ދަށުން “ބޯހިޔާވަހިކަމުގެ މަޝްރޫޢު”ގެ ބަދަލުގައި ރައީސް ޔާމީން ގެންގުޅުއްވީ “ގެދޮރުވެރިކުރެއްވުމުގެ” ސިޔާސަތެކެވެ.\n“ގެދޮރުވެރިކުރުން” މި ޕްރޮގްރާމުގެ ދަށުން މާލޭން ދޫކުރެވޭ ފުލެޓުތަކުގެ އިސްކީމު ބަހައިލެވިފައި ވަނީ ތިން ގިންތިއަކަށެވެ.\nގިންތި 1 ޚާއްޞަކުރެވިފައިވަނީ މާލޭގައި ރަޖިސްޓްރީވެފައިވާ ފަރާތްތަކަށެވެ. މާލޭ މުނިސިޕަލްޓީގެ ދަފްތަރުގައި ޖެހިފައިވާ ފަރާތްތައް ވެސް ހިމެނޭނީ މި ގެންތީގައެވެ. މި ގިންތީގެ ޝަރުޠުތަކެއްގެ ގޮތުގައި ކަޑައަޅާފައިވަނީ؛ މާލޭގެ ރަށްވެއްސަކަށްވުމާއި، ޢުމުރުން 18 އަހަރުވެފައިވުމާއި، ތިމާއަށް ނުވަތަ ތިމާގެ އަނބިމީހާ ނުވަތަ ފިރިމީހާއަށް މާލެއިން 600 އަކަފޫޓަށްވުރެ ބޮޑު ބިމެއް ނުވަތަ 1000 އަކަފޫޓަށްވުރެ ބޮޑު ތަޅުމުގެ އޭރިއާއެއް ލިބެން ނެތުން ނުވަތަ މަންމަ ނުވަތަ ބައްޕަ ފަރާތުން މާލެއިން 600 އަކަފޫޓަށްވުރެ ބޮޑު ބިމެއް ލިބެން ނެތުން ނުވަތަ 1000 އަކަފޫޓަށްވުރެ ބޮޑު ތަޅުމުގެ އޭރިއާއެއް ލިބެން ނެތުމާއި، 600 އަކަފޫޓަށްވުރެ ބޮޑު ތަޅުމުގެ އޭރިއާގެ އެއްމެދު ފްލެޓެއް ލިބިފައި ނެތުމާއި، އަދި މާލެއިން ލިބިފައި އޮތް 600 އަކަފޫޓަށް ވުރެ ބޮޑު ބިމެއް ވޭތުވެ ދިޔަ5އަހަރުގެ ތެރޭގައި މީހަކަށް ދީ ނުވަތަ ވިއްކައިލައިފައި ނުވުމެވެ. މި ގިންތީގައި ޕޮއިންޓްދިނުމުގައި ބަލާނީ މާލޭގައި ރަށްވެހިވެފައިވާ މުއްދަތަށާއި، 18 އަހަރުން ދަށުގެ ދަރިންނަށާއި، މާލެއިން އެމީހެއްގެ، އަދި އެމީހެއްގެ މައިންބަފައިންގެ އަދި އަނބި/ފިރިމީހާގެ ބޯހިޔާވަހިކަން ހުރި މިންވަރަށާއި އަދި އެމީހެއްގެ ދިރިއުޅުމުގެ ޙާލަތަށެވެ.\nގިންތި2ޚާއްޞަކުރެވިފައިވަނީ ރަށްރަށުގެ ރަޖިސްޓްރީގައި ތިބި، ނަމަވެސް ދިރިއުޅުން މާލެއަށް ބަދަލުކޮށްގެން މާލޭގައި ގިނަދުވަހު ދިރިއުޅެމުން ގެންދާ ފަރާތްތަކަށެވެ. މި ކެޓަގަރީގެ ޝަރުޠުތަކެއްގެ ގޮތުގައި ކަޑައަޅާފައިވަނީ؛ މާލޭގެ ދިރިއުޅޭތާ5އަހަރުވެފައިވުން، ޢުމުރުން 18 އަހަރުވެފައިވުން، ތިމާއަށް، ތިމާގެ އަނބިމީހާ ނުވަތަ ފިރިމީހާއަށް މާލެއިން 600 އަކަފޫޓަށްވުރެ ބޮޑު ބިމެއް ނުވަތަ 1000 އަކަފޫޓަށްވުރެ ބޮޑު ތަޅުމުގެ އޭރިއާއެއް ލިބެން ނެތުން ނުވަތަ މަންމަ ނުވަތަ ބައްޕަ ފަރާތުން މާލެއިން 600 އަކަފޫޓަށްވުރެ ބޮޑު ބިމެއް ލިބެން ނެތުން ނުވަތަ 1000 އަކަފޫޓަށްވުރެ ބޮޑު ތަޅުމުގެ އޭރިއާއެއް ލިބެން ނެތުން، 600 އަކަފޫޓަށްވުރެ ބޮޑު ތަޅުމުގެ އޭރިއާގެ އެއްމެދު ފްލެޓެއް ލިބިފައި ނެތުން، އަދި މާލެއިން ލިބިފައި އޮތް 600 އަކަފޫޓަށްވުރެ ބޮޑު ބިމެއް ވޭތުވެ ދިޔަ5އަހަރުގެ ތެރޭގައި މީހަކަށް ދީ ވިއްކާލާފައި ނުވުމެވެ. މި ކެޓަގަރީގައި ޕޮއިންޓްދިނުމުގައި ބަލާނީ މާލޭގައި ވަޒަންވެރިވެފައިވާ މުއްދަތަށާއި، 18 އަހަރުން ދަށުގެ ދަރިންނަށާއި، މާލެއިން އެމީހެއްގެ އަދި އެމީހެއްގެ މައިންބަފައިންގެ އަދި އަނބި/ފިރިމީހާގެ ބިންވެރިކަން ހުރި މިންވަރަށާއި އަދި އެމީހެއްގެ ދިރިއުޅުމުގެ ޙާލަތަށެވެ.\nގިންތި3ޚާއްޞަ ކުރެވިފައިވަނީ މާލޭގެ ބިމުގެ ދަތިކަމުގެ ސަބަބުން ދަތި ޙާލުގައި ދިރިއުޅޭ ބިންވެރި ޢާއިލާތަކަށް ލިބިފައިވާ ބިން ދައުލަތަށް ލިބޭ ގޮތަށް، އޭގެ ބަދަލުގައި އެ ގޯއްޗެއްގެ މިލްކުވެރިކަމުގައިވާ ހުރިހާ ފަރާތްތަކަށް ފްލެޓް ލިބޭ އުޞޫލުން ހިންގޭ ކެޓަގަރީއެކެވެ. މި ކެޓަގަރީއިން ފްލެޓް ލިބޭ ފަރާތްތަކަށް އެފަރާތަކުން ދޫކޮށްލާ ބިން އަގުކޮށް އެ އަގު ފްލެޓްގެ އަގުން ކަނޑައިދެވޭނެއެވެ. ބިމުގެ އަކަފޫޓަކަށް ޖެހޭ އަގު ކަޑައެޅިފައިވަނީ ދޫކޮށްލަން ހުށަހަޅާ ގޯތީގެ ސައިޒުގެ ނިސްބަތުންނެވެ. ބިން އަގުކުރި ނަމަވެސް ދޫކޮށްލާ ގޯތީގައި ކޮށްފައިވާ ޢިމާރާތަކަށް އިތުރު ބަދަލެއް ނުލިބޭނެއެވެ. މި ކެޓަގަރީގައި ޝަރުޠުތަކަކީ 18 އަހަރުފުރިފައިވުން، 600 އަކަފޫޓަށްވުރެ ކުޑަނޫން ގޯއްޗެއްގެ މިލްކުވެރިންކަމުގައިވުން އަދި ސަރުކާރުގެ ބޯހިޔާވަހިކަމުގެ މަޝްރޫޢެއްގެ ދަށުން ދޫކޮށްފައިވާ ގޯއްޗެއް، ފްލެޓެއް ނުވަތަ ރޯ ހައުސްއެއް ތިމާއަށް ލިބިފައިނުވުމެވެ. ދޫކޮށްލާން ހުށަހަޅާ ބިމުގެ މިލްކުވެރިންގެ ތެރޭގައި ހިމެނޭ ފަރާތެއް ނުވަތަ ފަރާތްތަކެއް މިއިން ޝަރުތަކަށް ނުފެތޭ ނަމަ އެފަރާތަކަށްވާ ބިމުގެ އަގު ލިބޭ ގޮތަށް އެއްބަސްވާ ނަމަ، އެބިމުގެ މިލްކުވެރިކަމުގައި ދެންތިބި ފަރާތްތައް ބެލެވޭނީ ޝަރުޠު ހަމަވާ ފަރާތްތަކެއްގެ ގޮތުގައެވެ. މި ކެޓަގަރީ ގައި ބަލާނީ ދޫކޮށްލާ މުޅި ގޯތީގެ ސައިޒަށާއި، ގޯތީގެ މިލްކުވެރިންގެ ތެރެއިން ކޮންމެ މީހަކަށް ލިބޭ ބިމުގެ މިންވަރަށެވެ.\n“ބޯހިޔާވަހިކަމުގެ” ވަޢުދާއެކު ވެރިކަމަށް ވަޑައިގަތް ރައީސް ނަޝީދު ފެއްޓެވި ފްލެޓް އެޅުމުގެ ހުރިހާ މަޝްރޫޢުތަކެއް އެ މަޝްރޫޢުތަކުގެ އެއްބަސްވުންތަކުގެ ދޯދިޔާކަމުން ވަނީ ނާކާމިޔާބުވެފައެވެ. ރައީސް ވަޙީދު ފެއްޓެވި މަސައްކަތްޕުޅުތައް ވެސް މާ އެދެވޭ ގޮތެއްގައި ކުރިޔަށް ގޮސްފައެއް ނުވެއެވެ. އެހެންކަމުން އެ ހުރިހާ މަސައްކަތްތަކެއް ވެސް ނިންމަވައި އާ މަޝްރޫޢުތަކެއް ފައްޓަވަންޖެހުނީ ރައީސް ޔާމީނަށެވެ. ކުރީން ވެސް ދަންނަވައިލެވުނު ފަދައިން އެ މަނިކުފާނު ބޭނުންފުޅުކުރެއްވި މަފުހޫމަކީ “ބޯހިޔާވަހިކަމެއް” ނޫނެވެ. އެ މަނިކުފާނު ބޭނުންފުޅުކުރެއްވީ “ގެދޮރުވެރިކުރުން” މި މަފުހޫމެވެ. އެހެނީ ދިވެހީންނަށް ބޭނުންވެގެން މި އުޅެނީ ބޯހިޔާކޮށްލާނެ ފަދައެއް ނޫނެވެ. ދިވެހީންނަށް ބޭނުން ވެގެން މި އުޅެނީ އަމިއްލަ ހިޔާވަހިކަމެއް އަމިއްލަ ގެދޮރެއް ހޯދުމެވެ. އެހެންކަމުން ރައްޔިތުންގެ ބޯހިޔާވަހިކަމުގެ ނަމަށް ވުރެ، “ގެދޮރުވެރިކުރުމުގެ” ނަން މާ އެކަށީގެންވާކަން ކަށަވަރެވެ.\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ރައްޔިތުން ގެދޮރުވެރިކުރެއްވުމަށްޓަކައި ހަމައެކަނި އިޤްތިޞާދީ ގޮތުންނާއި ޢުމްރާނީ ގޮތުން މަސައްކަތްޕުޅުތަކެއް ކުރެއްވީކީ ނޫނެވެ. ޤާނޫނީ ގޮތުން ވެސް ރައްޔިތުންނަށް ލުއި ގޮތްތަކެއް ހޯއްދަވައިދެއްވީއެވެ. މި ގޮތުން “މުދަލާއި ހިދުމަތުގެ އަގުން ޓެކްސް ނެގުމުގެ ގާނޫނަށް” ދެވަނަ އިސްލާހު ގެނައުމުގެ ބިލު ސަރުކާރުގެ ފަރާތުން ރައްޔިތުންގެ މަޖިލީހަށް ފޮނުއްވައި އެ ބިލު 2014 ވަނަ އަހަރު ނޮވެންބަރު މަހުގެ 10 ވީ ހޯމަ ދުވަހު އޮތް ރައްޔިތުންގެ މަޖިލީހުގެ ތިންވަނަ ދައުރުގެ 10 ވަނަ ޖަލްސާއިން ފާސްކުރެއްވިއެވެ. އެ ބިލު ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމް ތަސްދީގުކުރެއްވީ 23 ނޮވެންބަރު 2014 ގައެވެ. 61 މެންބަރުންގެ އިއްތިފާގުން ފާސްކުރެއްވި މުދަލާއި ހިދުމަތުގެ އަގުން ޓެކްސް ނެގުމުގެ ގާނޫނަށް ގެނެވުނު އެ އިސްލާހުގައި ބުނެފައިވަނީ ސަރުކާރުން ކަނޑައަޅާ އުސޫލާ އެއްގޮތްވާ ގޮތުގެ މަތިން ހިންގާ ބޯހިޔާވަހިކަމުގެ މަޝްރުއޫތަކުގެ ދަށުން ސަރުކާރު ނުވަތަ ތިން ވަނަ ފަރާތެއް މެދުވެރިކޮށް ވިއްކާ ގޯތި ނުވަތަ ފުލެޓް ނުވަތަ އިމާރާތުން ޖީއެސްޓީ ނުނެގޭނެ ކަމަށެވެ. ނަތީޖާއެއްގެ ގޮތުން އެފަދަ ތަންތަންތާގެއަގު ވަރަށް ބޮޑަށް ހެޔޮވިއެވެ.\nރައީސް ނަޝީދުގެ ޒަޢާމަތުގައި އެޕެކްސް ރިއަލިޓީއާ ޙަވާލުކުރެއްވި މަސައްކަތްތައް ހުއްޓިފައި ވަނިކޮށް އެ ހައުސިންގ ޔުނިޓްތަކުގެ މަސައްކަތް ފެއްޓުމަށްޓަކައި ކެބިނެޓްގެ އިކޮނޮމިކް ކައުންސިލާއި މިނިސްޓަރީ އޮފް ހައުސިންގ އެންޑް އިންފްރާސްޓްރަކްޗަރާ މަޝްވަރާކޮށް އެގްރީމެންޓް އިޞްލާޙުކޮށް އަލުން ސޮއިކުރެވުނީ 2014 ވަނަ އަހަރު ސެޕްޓެމްބަރު 14 ވަނަ ދުވަހުއެވެ. މި ފްލެޓްތަކުގެ މަސައްކަތް 2016 ވަނަ އަހަރު އޭޕްރީލް މަހު ނިމި، ފްލެޓްތައް ލިބެންވާ ފަރާތްތައް ވަނީ ޙަވާލުކުރެވިފައެވެ. އަދި ގިނަ ޢާއިލާތަކުން މިހާރު އެ ފްލެޓްތަކުގައި ދިރިވެސް އެބަ އުޅެއެވެ.\nބޯހިޔާވަހިކަމުގެ ދާއިރާއިން ރާއްޖޭގެ ތާރީޚުގައި ހިންގާ އެންމެ ބިޔަ މަޝްރޫޢު ކަމަށްވާ “ހިޔާ” މަޝްރޫޢު ރަސްމީކޮށް އިފްތިތާޙު ކުރުން 18 ނޮވެންބަރު 2017 ވީ ހޮނިހިރުދުވަހުގެ ރޭވަނީ ބާއްވައިފައެވެ. މި ރަސްމިއްޔާތުގައި “ހިޔާ” މަޝްރޫޢު ރަސްމީކޮށް އިފްތިތާޙްކޮށްދެއްވައި، މި މަޝްރޫޢުގެ ބިންގާ އަޅުއްވައިދެއްވީ އޭރުގެ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމެވެ.\nމިއީ ގާތްގަނޑަކަށް އެއްލައްކަ މީހުންގެ އާބާދީއަކަށް އަމާޒުކޮށްގެން ހުޅުމާލޭ ދެވަނަ ފިޔަވަހީގައި ކުރިއަށްގެންދިޔުމަށް ސަރުކާރުން ނިންމަވާފައިވާ މަޝްރޫޢެކެވެ. އަދި މި މަޝްރޫޢުގެ ދަށުން ހުޅުމާލޭގައި ތަރައްޤީ ކުރާ ހައުސިންގ ޔުނިޓްތަކަކީ ސަރުކާރުގެ ގެދޮރުވެރިކުރުމުގެ ވަޢުދާއި ހަމައަށް ވާސިލްވުމަށް އަޅާ ވަރަށް މުހިއްމު ފިޔަވަޅެއް ކަމަށާއި، މިއީ މުޅި ރާއްޖޭގެ އެއްވެސް ސަރަޙައްދެއްގައި ކުރިއަށް ނުގެންދާވަރުގެ ބިޔަ މަޝްރޫޢެއްގެ ގޮތުގައި ސަރުކާރުން ސިފަކުރައްވައެވެ. އެނގިވަޑައިގަންނަވާނޭ ފަދައިން ހުޅުމާލޭ2ވަނަ ފިޔަވިއްސަކީ ރައީސް ޢަބްދުﷲ ޔާމީންގެ ޒަޢާމަތުގައި “ޒުވާނުންގެ ސަހަރު”ގެ ގޮތުގައި ތަރައްޤީކުރެއްވުމަށްޓަކައި ކުޑަ މުއްދތެއްގެ ތެރޭގައި ހިއްކެވި ބިޔަ ފަސްގަނޑެކެވެ.\n“ހިޔާ” މި މަޝްރޫޢަކީ ސަރުކާރު ކުންފުނިތަކާއި، ބައެއް މުއައްސަސާތައް ގުޅިގެން ކުރިއަށް ގެންދިއުމަށްޓަކައި ރައީސް ޔާމީންގެ ޒަޢާމަތުގައި ފެއްޓި މަޝްރޫޢެކެވެ. މި މަޝްރޫޢުގެ ސަބަބުން ސަރުކާރުގެ ގިނަ ކުންފުނިތަކަކާއި އޮފީސްތަކެއްގައި މަސައްކަތްކުރާ މުވައްޒަފުންނާއި، އެ ފަރާތްތަކުގެ ޢާއިލާތަކުގެ އިތުރަށް، އާއްމުންގެ އެތައް ރައްޔިތުންނަކަށް ދިމާވެފައިވާ ބޯހިޔާވަހިކަމުގެ މައްސަލައަށް، ބޮޑު ހައްލެއް ލިބިގެންއަންނާނެ މަޝްރޫޢެއްކަމަށް ސަރުކާރުން އޭރު ވިދާޅުވެފައިވެއެވެ.\nރައީސް އިބްރާހީމް މުޙައްމަދުގެ ސަރުކާރުގެ ގިނަ ވަޒީރުން ފެންނަނީ ކަންކަން ކުރިޔަށް ގެންދަވާނެ ގޮތް އެނގިވަޑައިނުގެން އަބަދުވެސް “ކުރީ ސަރުކާރު”ގެ ބޮލުގައި ބަދުނާމު އެޅުވޭތޯ އުޅުއްވާތީއެވެ. މި ގޮތުގެ މަތީން ހުޅުމާލޭ ދެވަނަ ފިޔަވަހީގައި ޢިމާރާތްކުރަނީ ކޮތަރުކޮށިތަކެއްކަމަށް ވިދާޅުވެ ރައީސް އިބްރާހީމް މުޙައްމަދު ޞާލިޙުގެ ސަރުކާރުން އެ މަސައްކަތް މަޑުޖެއްސުވިއެވެ. އަދި މަހަކު ހަހާސް ރުފިޔާގެ އިންސްޓޯލްމަންޓެއް ދައްކައިގެން އެތަންތަން މިލްކު ކުރެވޭ ގޮތަށް ނިންމަވައިފައި އޮތް އޮތުމަށް ފާޑުވިދާޅުވެ، އެ ކަމަށް ގޮންޖައްސަވައި އެ އަގަށް ދޫ ނުކުރެއްވޭނެ ކަމަށް ޚުދު ރައީސް މުޙައްމަދު ޞާލިޙު އިޢުލާންކުރެއްވިއެވެ. އަދި އިންސްޓޯލްމަންޓަށް 12 ހާސް ނުވަތަ 13 ހާސް ރުފިޔާ އަރާނެކަމަށް ވެސް ވިދާޅުވިއެވެ. ނަމަވެސް އެތަންތާނގެ އިންސްޓޯލްމަންޓް ހަހާސްރުފިޔާއަށް ވުރެ ބޮޑޫކޮށްގެން ނުވާނެކަމަށް ކަނޑައަޅުއްވައި ރައީސް ޔާމީންގެ ސަރުކާރުން އެޗްޑީސީއާއި ހައުސިންގ މިނިސްޓްރީއަށް ފޮނުއްވި ސިޓީ ވެސް ފަހުން ލީކުވިއެވެ. އަދި އެ ފްލެޓްތަކުގެ އަގާ ބެހޭ ގޮތުން ޗައިނާ ސަފީރު ތަފްޞީލުތަކެއް ދެއްވުމުން އެނގުނު ގޮތުގައި، ހަހާސް ރުފިޔާގެ އިންސްޓޯލްމަންޓަކަށް ވުރެ އެ ތަންތާގެ އަގު ބޮޑުކުރާންޖެހޭ އެއްވެސް ސަބަބެއް ނެތެވެ.\nހުޅުމާލޭ ދެވަނަ ފިޔަވަހީގެ ބިނާތައް އިމާރާތްކުރުން މަޑުޖައްސަވައިފައި އޮތުމަށްފަހު، ފްލެޓްތަކުގެ ލިފްޓްހަރުކުރުމަށް ސަރުކާރުގެ ގާތްކުންފުންޏަކަށް ޙަވާލުކުރެވުނު ހިސާބުން، ކުރީން “ކޮތަރުކޮށިތަކެކޭ” ވިދާޅުވި ތަންތަން “އޯކޭ” ވެއްޖެއެވެ. އަދި ކުރީ ސަރުކާރުން ހަހާސް ރުފިޔާއަށް ހަމަޖައްސައިފައި އޮތް އޮތުން 12 ހާސް 13 ހާހަށް ބަދަލުކުރެއްވުމުން ކުރީ ސަރުކާރުން ކަނޑައެޅުއްވި އަގު ރައްޔިތުން ހަނދާންނެތޭނެކަމަށް ހީފުޅުކުރައްވައި މި ތަންތާގެ އަގު (އިންސްޓޯލްމެންޓް) މަހަކަށް ހަހާސް ރުފިޔާއަށް ކުޑަކުރައްވާނޭ ކަމަށް ރައީސް އިބްރާހީމް މުޙައްމަދު ޞާލިޙު މިހާރު ވިދާޅުވެއްޖެއެވެ. ނަމަވެސް އެއީ މި ރައީސްކުރެއްވި ކަމެއް ނޫންކަމާއި އެއީ މާކުރީއްސުރެ އެކަށައަޅައިފައި އޮތް އަގެއްކަން ޢާއްމު ބައެއް ރައްޔިތުންނަށް ނޭނގުނަސް އެކަން ދަންނަ ބަޔަކަށް އެނގޭނއެވެ.


Kumundhoo hukuru miskithuge kula badhalukuran angaifi\nހދ ކުމުންދޫގައި އެންމެ ފަހުން އިމާރާތްކޮށް ހުޅުވި މަސްޖިދުލް ފިރުދައުސްގެ ކުލަ ބަދަލުކުރަން އިސްލާމިކް މިނިސްޓްރީން އެރަށު ކައުންސިލަށް އަންގައިފި އެވެ.\n2011 ވަނަ އަހަރުތެރޭގައި އިމާރާތްކުރަން ފެށި އެމިސްކިތް ނިންމާ ހުޅުވީ 2016 ވަނަ އަހަރުގެ ތެރޭގައި އެވެ. މިސްކިތް ހުޅުވިއިރުވެސް ލާފައިވަނީ ވަރަށް މަޑު ރީނދޫ ކުލައަކާއި ގަދަ ރީނދޫ ކުލަ އެކެވެ. ކުމުންދޫ ކައުންސިލްގެ ރައީސް އަމީން މުހައްމަދު ވިދާޅުވީ، މިސްކިތުގައި ކުލަ ލާފައިވަނީ މިނިސްޓްރީން ހުއްދަ ލިބިގެން ކޮންޓްރެކްޓަރު ކަމަށެވެ.\n” އޭރު މިސްކިތް އިމާރާތްކުރަން ހަވާލުވެހުރި އިނޯކާއިން މިނިސްޓްރީގެ އެޕްރޫވަލް ލިބިގެން ލާފައި ހުރި ކުލައެއް. އޭރުވެސް ކުލަލީ ފަހުން އެކުލަ ކަމު ނުގޮސްގެން ކުލަ ބަދަލުކުރަން މިނިސްޓްރީން މަސައްކަތް ކުރި. ” އަމީން ވިދާޅުވި އެވެ.\nއޭނާ ވިދާޅުވީ އޭރު މިނިސްޓްރީން ކުލަ ބަދަލުނުކުރީ އަގު ބޮޑުކަމަށް ބުނެ އެވެ. ކުމުންދޫ ހުކުރު މިސްކިތުގެ ކުލަ ބަދަލުކުރަން އަންގާފައިމިވަނީ އެރަށަށް އިސްލާމިކް މިނިސްޓްރީގެ ޑެޕިއުޓީ މިނިސްޓަރަކު ވަޑައިގެން މިސްކިތް ބެލެއްވުމަށް ފަހު އެވެ. އީދު ބަންދުގެ ކުރިން އެކައުންސިލަށް އިސްލާމިކް މިނިސްޓްރީގެ ޑެޕިއުޓީ މިނިސްޓަރު އަބުދުލް ޢަފޫރު އަހުމަދު ސޮއެކުރައްވާ ފޮނުވާފައިވާ މެސެޖެއްގައި ބުނެފައިވަނީ މަސްޖިދުލް ފިރުދައުސް މިސްކިތުގައި ކުލަލުމަށް އިއުލާންކޮށްގެން އަމިއްލަ ތަކެތީގައި ކުލަ ލައިދޭނެ އަގެއް އެމިނިސްޓްރީއަށް އަންގާދެއްވުމަށެވެ.\nމިނިސްޓްރީ މިސްކިތުގައި ލުމަށް އަންގާފައިވަނީ ހުދު ކުލަ އާއި ފެހި ކުލަ އެވެ. ކައުންސިލުން ބުނީ އީދު ބަންދަށް ފަހު އޮފީސް ހުޅުވުމުން މިނިސްޓްރީން އެދުނުގޮތަށް މިސްކިތުގެ ކުލަ ލައިދޭނެ ފަރާތެއް ހޯދުމަށް އިއުލާންކުރާނެ ކަމަށެވެ.\nއަމީން ވިދާޅުވީ މިސްކިތަށް ސައުންޑް ސިސްޓަމެއް ހޯދައިދިނުމަށް މިނިސްޓްރީގައި އެދިފައިވީނަމަވެސް މިހާތަނަށް އެކަމަށް ޖަވާބެއް ލިބިފައިނުވާ ކަމަށެވެ.\nމިސްކިތުގައި ލާފައިހުރި ކުލަ ބަދަލުކުރަން އެންގިނަމަވެސް އެކަމުގެ ސަބަބެއް މިނިސްޓްރީން ހާމަކޮށްފައިނުވެ އެވެ. ނަމަވެސް ގިނަ ބަޔަކު ބުނަނީ ކުލަ ބަދަލުކުރަން އެންގީ ރީނދޫ ކުލަ ލާފައިހުރުމުން ކަމަށެވެ.\nއިނޯކާ ޕްރައިވެޓް ލިމިޓެޑާއި ހަވާލުކޮށްގެން އިމާރާތްކުރި އެމިސްކިތަކީ އެއްފަހަރާ 600 މީހުންނަށް ނަމާދުކުރެވޭ ޖާގައިގެ މިސްކިތެކެވެ.


Eh bayakah boa hiyaa vahikan neiy iru Bandaara goathin viyafaari kurumakee aniyaa eh : Niyaz | ThePress\nއެއްބަޔަކަށް ބޯހިޔާވަހިކަމެއް ނެތްއިރު ބަންޑަރަގޯތިން ވިޔަފާރިކުރުމަކީ އަނިޔާއެއް: ނިޔާޒް\n09 October 2019, 17:31\nކުރީގެ އޮޑިޓާ ޖެނެރަލް ނިޔާޒް އިބްރާހީމް / ފައިލް ފޮޓޯ\nއެއްބަޔަކު ބޯހިޔާވަހިކަމެއް ނެތި އުޅޭއިރު، އަނެއްބަޔަކު ބަންޑާރަގޯތިން ވިޔަފާރި ކުރަން ފުރުސަތު ދިނުމަކީ ގޯތި ނެތް މީހުންނަށް ދެވޭ އަނިޔާއެއް ކަމަށް ކުރީގެ އޮޑިޓް ޖެނެރަލް ނިޔާޒް އިބްރާހިމް ވިދާޅުވެއްޖެއެވެ.\nމިއަދު ނިޔާޒް ކުރެއްވި ޓްވީޓެއްގައި ވިދާޅުވީ، އެއްބަޔަކު ބޯހިޔާވަހިކަމެއް ނެތި ބިކަ ހާލުގައި މުޅި އުމުރު ފަނާވެގެން ދާ ކަމަށެވެ. ނަމަވެސް ބަންޑާރަގޯތި ބޭނުން ކޮށްގެން އެއްބަޔަަކު މިލިއަން ޑޮލަރުގެ ވިޔަފާރު ކުރަން ފުރުސަތު ދީފައިވާ ކަމަށެވެ. މި ކަމަކީ ބޭއިންސާފުވެރި ކަމެއް ކަމަށާއި އެއީ ބޯހިޔާ ވަހިކަން ނެތި އުޅޭ މީހުންނަށް ދެވޭ އަނިޔާއެއް ކަމަށް ނިޔާޒް ވިދާޅުވިއެވެ.\nމީގެ އިތުރުން ނިޔާޒް ވިދާޅުވީ، ދައުލަތުގެ ބިން ރައްޔިތުންގެ މެދުގައި ބަހާލެވިފައިވާ، ނުވަތަ ބަހަމުންދާ، ނުވަތަ މިލްކު ކޮށްދެމުން ދާ، ނުވަތަ ބޭނުން ކުރަމުންދާ އުސޫލަކީ ދިވެހިރާއްޖޭގެ ރައްޔިތުންގެ މެދުގައި އެންމެ ބޭއިންސާފުން ކުރެވޭ ކަން ކަމަށެވެ.\nސަރުކާރުގެ އިސް މަގާމުތައް ފުރުއްވާފައިވާ ބައެއް ބޭފުޅުންނަށް މީގެ ކުރިން ދިރިއުޅުއްވަން ބިންތައް ދޫކޮށްފައިވެއެވެ. މީގެ އިތުރުން މިދިޔަ މަހުގެ ތެރޭގައި ކުރިނބީ އިން ދޫކުރުމަށް ނިންމާފައިވަނީ 3000 އަކަފޫޓޫގެ 31 ގޯއްޗެއްގެ މަސައްކަތް ވަނީ ހައުސިން މިނިސްޓްރީން އިން ހުއްޓުވާފައެވެ. ހދ.ކުރިނބީގެ ގޯތި ދޫކުރުމުގެ މަސައްކަތް ވަގުތީގޮތުން މަޑުޖައްސާލަން އަންގަވާފައިވަނީ ގޯތި ދޫކުރުމާއި ގުޅޭގޮތުން އެރަށުގެ ރައްޔިތުންގެ ޝަކުވާތަކެއް އެ މިނިސްޓްރީއަށް ހުށައަޅާފައިވާތީ، އެޝަކުވާތަކާއި ގުޅިގެން ބަލަންޖެހޭ ކަންކަން ބަލަމުންގެންދާތީ ކަމަށް ހައުސިން މިނިސްޓްރީން ބުނެއެވެ.\nމި ފަހަކަށް އައިސް މާލެ ތޮށްޖެހުމުގެ ވާހަކަ އާއި މާލޭގެ ރަށްވެހިންނަށް އުޅޭނެ ގެދޮރެއް ނެތި ދަތި ހާލުގައި އުޅެން ޖެހުމުގެ ވާހަކައަކީ ހޫނުގަދަކޮށް ސޯޝަލް މީޑިއާގައި ދެކެވެމުން އަންނަ ވާހަކައެވެ. އެގޮތުން ބައެއް ބަންޑާރަ ގޯތި ތަކުގައި ދައުލަތުން 10 ބުރީގެ ބޮޑެތި އިމާރާތް އަލަމުންދާ މައްސަލަތައްވެސް ގިނަ ބަޔަކު ފާހަގަކޮށް މާލެ ސިޓީ ކައުންސިލާ ސުވާލުކޮށްފައިވެސް ވެއެވެ. މާލޭގައި ޕާކްކުރާނެ ޖާގަ ނެތި ވެހިކަލްތައް މަދުކުރުމަށް ވިސްނާ ކަމަށް މާލެ ސީޓީން ބުނުމުން އެކަމަށް ރައްދުދީ ގިނަ ބަޔަކު ބުނަމުން ދަނީ ބަންޑާރަ ގޯތިތަކުގައި 10 ބުރީގެ އިމާރާތް އެޅުމަށްވުރެ އެތަންތަނުގައި ޕާކިންގް ޒޯންތަކެއް ހެދުންވެސް މާ ބުއްދިވެރި ކަމަށެވެ.\nނިޔާޒު ބަންޑާރަ ގޯތި ކުއްޔަށް ދޭނަމަ ގޯތި އަތުލަންވީދޯ؟\nއެތަށް ސަތޭކަ އަހަރުވަންދެން ދަރިފަސްކޮޅު ދިރިއުޅެމުން އައި ބިންތަޢް ކުން އެއްމެ އަގުބޮޑުޒަމާނުގެ ރޭޓެން އަގުދައްކަން ޖައްސަނީ ދޯ. ނިޔާޒުގެ ތިޚިޔާލަކީ މިގައުމުގެ ތިބިގިނަ ބަޔަކަށް މުސީބާއް ޖައްސަން ފާލުކުރި ފަހަތުގާ އަމިއްލަ އެދުން ބޮޑުކޮށް އޮވެގެން ފާލުކުރި ޚިޔާލެއް. ވަކާލާތު ކޮތްބަލަ ދެންވެސް ދެވޭބިމަކީ ނުވަތަ ފްލަޓަކީ ހިލޭ ދެވޭ އެއްޗަކަށް ހަދަން. އެހެނީ ތި ބިމުގެ ވެރީންނަކީ ދިވެހީން. ސަރުކާރެއް ނޫން.\nމާލެއިން މާލެ ރައްޔިތުންނަ ލިބިފަހުރި ގޯތިތަކަކީ ގަނެފަހުރި ގޯތިތަކެއްތޯ؟ ބޮޑު އަގުގައި ގަނެފަ ހުރީމަތޯ އެބިމުގައި އިމާރާތް ކުރާތަންތަނުގެ އެއް މަހުގެ ކުލި، އާންމު ރައްޔިތެއްގެ ދެ މަހުގެ މުސާރަޔަށް ވުރެ ބޮޑު ވަނީ. ސަރުކާރަކަ ނުޖެހޭ ފުލެޓް ހިލޭދޭކަށް، މާލެއިން އެޕާޓްމެންޓް ކުއްޔަށް ދީގެން މުއްސަދި ދިރިއުޅުން އުޅޭ މީހުންނަށް ކެރޭނެތަ ސަރުކާރުން ފުލެޓް ދީފަހުރި އަގަށް ކުއްޔަށް ދޭން؟


އއ. އުކުޅަހު ބޯޅަދަނޑު ސާފުކޮށް ކުނި ނައްތާލާނެ ފަރާތެއް ހޯދުން\nއއ. އުކުޅަހު ބޯޅަދަނޑު ސާފުކޮށް ބަލަހައްޓައިދޭނެ ފަރާތެއް ހޯދަން ބޭނުންވެއްޖެއެވެ.\nވީމާ، މި މަސައްކަތް ކުރުމަށް ޝައުޤުވެރިވެލައްވާ ފަރާތްތަކުން 20 މާރިޗު 2018 ވާ އަންގާރަ ދުވަހުގެ ހެނދުނު 10:30 އަށް މިއިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު 25 މާރިޗު 2018 ވާ އާދީއްތަ ދުވަހުގެ ހެނދުނު 10:30 އަށް ބިޑު ހުށަހެޅުއްވުން އެދެމެވެ.\nބިޑް ހުށަހަޅުއްވަން ވާނީ، މި އިދާރާއިން ތައްޔާރުކޮށްފައިވާ ބިޑް ހުށަހަޅާ ފޯމުންނެވެ. މި ދެންނެވި ފޯމް މަޢުލޫމާތު ސާފުކުރެއްވުމަށް ހަމަޖެހިފައިވާ ދުވަހު މަޢުލޫމާތު ސާފު ކުރެއްވުމަށް ޙާޟިރުވާ ފަރާތްތަކާއި ހަވާލުކުރެވޭނެއެވެ. އަދި ބިޑް ތައްޔާރު ކުރަންވާނީ ބިޑްތައްޔާރުކުރުމަށް ދެވޭ މަޢުލޫމާތާއި އެއްގޮތަށެވެ.\nމަޢުލޫމާތު ދިނުމުގެ ބައްދަލުވުމަށް ޙާޟިރުވެ ވަޑައިނުގަންނަވާ ފަރާތްތަކުން ހުށަހަޅުއްވާ ބިޑް ބަލައެއް ނުގަނެވޭނެއެވެ. މީގެ އިތުރުން ބިޑް ހުށަހަޅުއްވާއިރު ފަންނީ ގޮތުންނާއި، މާލީގޮތުން މިބާވަތުގެ މަސައްކަތްތަށް ކުރެއްވުމުގެ ޤާބިލްކަން ހުރި ލިޔުން ހުރިނަމަ އެ ލިޔުންތައް ހުށަހެޅުއްވުމަކީ މަސައްކަތް ޙަވާލުކުރުމުގައި ބިޑް ހުށަހަޅުއްވާ ފަރާތަށް ލިބިގެންދާނެ އިތުރުބާރެއް ކަމުގައި ދެންނެވީމެވެ.\nވީމާ، މިކަން ޢާންމުކޮށް އެންގުމަށްޓަކައި އިޢުލާންކުރީމެވެ.\n13 މާރިޗު 2018\nޕަބްލިޝްކުރި ތާރީޚް: 13 މާރިޗު 2018\nސުންގަޑި: 13 މާރިޗު 2018 1030


SunOnline: hiyanaathuge shareeaithah live koh dheyn Adeeb edhefi\nހިޔާނާތުގެ ޝަރީއަތްތައް ލައިވްކޮށްދޭން އަދީބު އެދިވަޑައިގެންފި\nކުރީގެ ނައިބު ރައީސް އަހުމަދު އަދީބު --- ސަން ފޮޓޯ/ އަހްމަދު އަވްޝަން އިލްޔާސް\nއެމްއެމްޕީއާރުސީގެ ހިޔާނާތުގެ މައްސަލައާ ގުޅިގެން ކުރީގެ ނައިބު ރައީސް އަހުމަދު އަދީބު އަބްދުލްޣަފޫރުގެ މައްޗަށް އުފުލި ދައުވާތަކުގެ ޝަރީއަތްތައް ލައިވްކޮށް ކުރިއަށް ގެންގޮސް ދިނުމަށް އެނާ އެދިވަޑައިގެންފި އެވެ.\nއެމްއެމްޕީއާރުސީ ހިޔާނާތާ ގުޅިގެން އަދީބުގެ މައްޗަށް ވަނީ ހަތް ދައުވާއެއް އުފުލާފަ އެވެ. އަދި މައްސަލަތަކުގެ ޝަރީއަތްތަކެއް ނުފަށަ އެވެ.\nއަދީބުގެ ވަކީލު މަހުފޫޒު ސައީދު 'ސަން' އަށް ވިދާޅުވީ ޝަރީއަތް ހުޅުވާލައިގެން ކުރިއަށް ގެންދަން އަދީބު އެދިފައިވާ ކަމަށެވެ. އެގޮތަށް އެދުނީ އެ މައްސަލާގައި ރައްޔިތުންގެ ބޮޑު ކަންބޮޑުވުމެއް ހުރުމާއި ވީހާވެސް ހާމަކަން ބޮޑު ގޮތެއްގައި ޝަރީއަތް ކުރިއަށް ގެންދަން އަދީބު ބޭނުންފުޅު ވާތީ ކަމަށެވެ.\nކުރީގެ ރައީސް އަބްދުﷲ ޔާމީން އަބްދުލްގައްޔޫމުގެ މައްޗަށް ދައުވާކުރެވި ކުރިއަށްދާ މަނީ ލޯންޑްރިންގެ މައްސަލައިގެ ޝަރީއަތްވެސް ކުރިއަށް ގެންދަނީ ލައިވް ކޮށްގެންނެވެ.\nއެމްއެމްޕީއާރުސީ ހިޔާނާތުގެ މައްސަލައިގެ ތަހުގީގަށް އަދީބު މިހާރު ވަނީ ފުލުހުންނަށް ގިނަ މައުލޫމާތުތަކެއް ދެއްވާފަ އެވެ. އެއީ އެމްއެމްޕީއާރުސީ ފައިސާއިން މަންފާ ލިބުނު މީހުންގެ މައުލޫމާތު ހިމެނޭ ގޮތަށެވެ.\nއޭގެ އިތުރުން އެމްއެމްޕީއާރުސީގެ ހިޔާނާތުގެ ފައިސާގައި ޖެހުނު މީހުން ކަމަށް ބުނެ ބައެއް ވަޒީރުންނާއި ރައްޔިތުންގެ މަޖިލީހުގެ ބައެއް މެމްބަރުންގެ ނަންތައް ޕްރޮސެކިއުޓަ ޖެނެރަލް އައިޝަތު ބިޝާމް ވަނީ ރައްޔިތުންގެ މަޖިލީހުގެ މާލިއްޔަތު ކޮމިޓީގައި ހާމަކޮށްފަ އެވެ.\nއެމްއެމްޕީއާރްސީގެ ހިޔާނާތާ ގުޅޭ މައްސަލައެއްގައި އަދީބުގެ މައްޗަށް މީގެ ކުރިންވެސް ދައުވާ ކުރިއެވެ. އެއީ އެމްއެމްޕީއާރްސީ މެދުވެރިކޮށް ޅ. މާބިންހުރާ ދޫކޮށްގެން ލިބުނު އެކުއިޒިޝަން ކޮސްޓަށް ހިޔާނާތްތެރިވި މައްސަލައެވެ. އެ މައްސަލަ ސާބިތުވެ އޭނާގެ މައްޗަށް އަށް އަހަރުގެ ޖަލު ހުކުމެއް އިއްވި އެވެ. އެކަމަކު، އެ ހުކުމް ހައިކޯޓުގައި އިސްތިއުނާފު ކުރުމުން އެ ކޯޓުން ވަނީ އެ ހުކުމް ބާތިލުކޮށްފައެވެ. ހައިކޯޓުގެ ހުކުމް ދައުލަތުން ފަހުން ވަނީ ސުޕްރީމް ކޯޓުގައި އިސްތިއުނާފުކޮށްފައެވެ. މިހާރު އެ މައްސަލަ ދަނީ ސުޕްރީމް ކޯޓުގައި ހިނގަމުންނެވެ.\nއަދީބު މިހާރު ހުންނެވީ މާބިންހުރާ މައްސަލައިގެ ޝަރީއަތް ނިމެންދެން ގޭބަންދުގައެވެ. އަދި އޭނާ ދަނީ ޓަގް ބޯޓެއްގައި ރާއްޖެއިން ފިއްލެވި މައްސަލައިގައި އޭނާގެ މައްޗަށް އިއްވި ތިން މަހުގެ ޖަލު ހުކުމް ތަންފީޒު ކުރައްވަމުންނެވެ.\nފަނޑިޔާރެއްގެ މައްސަލަ މަޖިލީހަށް ހުށަހަޅާކަން ނުޖެހޭ\nއަދީބުގެ މައްސަލަ އިސްތިއުނާފަށް ހުށަހަޅައިފި\nއަދީބު މިނިވަންވުމުން މަޖިލީހަށް ކުއްލި މައްސަލައެއް


Sarukaaru ge game change ve himeykan gelijje! | Mihaaru\nސަރުކާރުގެ ގޭމް ޗޭންޖުވެ، ހިމޭންކަން ގެއްލިއްޖެ!\nކޯލިޝަންގެ އިސް ބޭފުޅުން ނޫސްވެރިންނާ ވާހަކަ ދައްކަވަނީ -- ފައިލް ފޮޓޯ: މިހާރު\nމި ވެރިކަމަށް މާބޮޑު ޕްރެޝަރެއް މިހާތަނަކަށް ނެތެވެ؛\nޑިމޮކްރަސީއެއްގައި ނުވަތަ ވާދަވެރި ސިޔާސީ ޕާޓީތަކުގެ ނިޒާމުގައި ހުރިހާ ފަސޭހަތަކެއް ފަހިވި އެވެ. ވެރިކަމާ އެކު ރައްޔިތުންގެ މަޖިލީހުގެ އަޣުލަބިއްޔަތު ލިބުނެވެ. ސިޔާސީ ބުރަދަން ހުރި ހުރިހާ ޕާޓީތަކެއް އޮތީ ސަރުކާރާ އެކު ބަދަހި ކޯލިޝަނެއްގަ އެވެ. އިދިކޮޅު ލީޑަރު، ކުރީގެ ރައީސް އަބްދުﷲ ޔާމީން ދެ އަހަރު ވަންދެން ހުންނެވީ ޖަލު ހުކުމެއްގަ އެވެ. ސަރުކާރު ޒިންމާދާރުކުރުވަން އެކަށީގެންވާ މަސައްކަތެއް ކުރެވޭ ވަރަށް ވުރެން އެމަނިކުފާނުގެ ޕާޓީ އޮތީ ބަލިކަށިވެފަ އެވެ.\nއޭރަކު އޮންނަ ސަރުކާރަކަށް، ވާދަވެރިންގެ އުނދަގުލާއި ސިޔާސީ ހަލަބޮލިކަމުން ނެއްޓި، ވެރިކަން ހިންގަން މިގޮތަށް ލިބޭނީ މަދު ފަހަރެއްގަ އެވެ. މި ސަރުކާރުގެ "ނަސީބު" ތިން އަހަރު މިދިޔަ ނޮމްބަރު، 17 ގައި ނިންމާލައިފި އެވެ. މި ފަސޭހައިގައި ބާކީ ދެ އަހަރު ސަރުކާރަށް ދެމިއޮވެވިދާނެ ހެއްޔެވެ؟ ވައުދުތަކުގެ މައްޗަށް އެކަށީގެންވާ ނަތީޖާއެއް މިހާތަނަށް ނެރެދެވުނު ހެއްޔެވެ؟\nވޯޓު ފޮއްޓާ ހަމައިން މި ސުވާލަށް ރައްޔިތުން ދޭން އޮތް ޖަވާބު، ބަދަލުކުރުމުގެ ސިޔާސީ މަސައްކަތުގެ ގިއަރު، އިދިކޮޅު ލީޑަރު ބާރު ކުރައްވައިފި އެވެ. ރާއްޖޭގެ އެންމެ މަތީ މަރުހަލާގެ ކޯޓުން މިނިވަންވެގެންނެވެ. އެމަނިކުފާނާ ދެކޮޅަށް، 2018ގައި ރައްޔިތުންނަށް ދެއްކި ލީޑަރުންގެ ބަދަހި ސަފުގެ ތެރެއިން ރިޔާސީ ރޭހަށް ނުކުންނެވުމަށް އަދި ސިޔާސީ މަސައްކަތުގައި ވެސް މިހާރު އެއްވެސް ހުރަހެއް ނެތެވެ.\nއެ މަސައްކަތަށް ދެން އޮތް "ބަންދު ހުރަސް" އަންނަން ދެން ދޫދެއްވައި މަޑުން ހުންނެވުމުގެ ވިސްނުންފުޅެއް ވެސް އެމަނިކުފާނުގެ ނެތެވެ.\nރައީސް ޔާމީން މިނިވަންވެ ވަޑައިގެން، އެމަނިކުފާނަށް ތާއީދު ކުރާ މީހުންނާއި ޕާޓީ އޮފީސްކައިރިން ބައްދަލުކުރައްވަނީ -- ފޮޓޯ: ފަޔާޒު މޫސާ/ މިހާރު\n"އަޅުގަނޑުމެން މި ކުރި މަސައްކަތް، މި ހިސާބުން މިއަށް ވުރެން މަތީ ގިއަރަށް ޖައްސާނަން،" މިނިވަންވެ ފުރަތަމަ ޖަލްސާގައި ޔާމީން ރޭ ވިދާޅުވި އެވެ.\nސަރުކާރުގައި ހުރިހާ ބާރެއް އޮވެ ވަސީލަތްތައް ފަހިވެފައި ތިބެމެ ކައުންސިލް އިންތިހާބުުގައި ޕީޕީއެމަށް ރައްޔިތުން ބޮޑު އަޣުލަބިއްޔަތު ދިނުމަކީ ވަރަށް ވަރުގަދަ މެސެޖެއް ކަން ގަބޫލުކުރައްވާ ކަމަށާއި ދެން އޮތީ އެ ބޭނުންވާ ބަދަލު ބާރު ދުވެލީގައި ގެންނެވުން ކަމަށް ވެސް ވިދާޅުވި އެވެ.\nމި ވާހަކަފުޅަށް ބާރު ދެއްވައި ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމް ވިދާޅުވީ ގައުމުގެ ހާލަތު ބަދަލުކުރެއްވޭނެ ލީޑަރުގެ ވަރުގަދަ އެޖެންޑާއެއް އެބައޮތް ކަމަށެވެ. ޖަލުގައި ހޭދަކުރެއްވި މުއްދަތުގައި، ގައުމުގެ މިސްރާބާ މެދު ވިސްނެވުންތަކާއި ހިޔާލުތަކާއި ފިކުރުތަކުން، ހައްލު ނެރުއްވާނެ ފޯމިއުލާއެއް ހޯއްދެވި ކަމަށް ވިދާޅުވި އެވެ.\nފުރަތަމަ އޮތީ ބަލިކަށިވެފައި އޮތް ޕާޓީ ތަރުތީބުކުރުމެވެ. ސަފުތައް އަލުން ރުކުރުވާލުމެވެ. އޭގެ ފަހުން ޔާމީންގެ ފަހަތްޕުޅުގައި ޕީޕީއެމުން ކުރާނީ، ޝިޔާމް ވިދާޅުވި ގޮތުގައި، ގައުމަށް ފައިދާ ހުރި އިހްލާސްތެރި މަސައްކަތެވެ.\n"ގައުމު މި ހާލަތުން ބަދަލުކުރާނެ ކަންކަން ހިއްޕަވައިގެން ވަޑައިގެންނެވީ، އެމަނިކުފާނު އެކަން ކުރައްވާނެ،" ޝިޔާމް ވިދާޅުވި އެވެ.\nމިއީ، ވެރިކަމަށް އައުމަށް ވި ގިނަ ވައުދުތަކެއް، ބާކީ އޮތް ދެ އަހަރު ތެރޭގައި ފުއްދަން ޖެހިފައި އޮތް މި ސަރުކާރަށް ކިހާ ވަރެއްގެ ޕްރެޝަރަކަށް ވާނެ ހެއްޔެވެ؟\n"ޔާމީން މިނިވަންވުމަކުން ތަފާތެއް ނެތް!"\nސަރުކާރުގެ އިސް ބޭފުޅުން ވިދާޅުވި ގޮތުގައި ޔާމީން މިނިވަންވުމަކުން އަންނާނެ ޕްރެޝަރެއް ނެތެވެ. އިދިކޮޅު ލީޑަރެއްގެ ގޮތުގައި ޖަލުގައި ހުންނެވި އިރު ނުގެންނެވުނު ގޮންޖެހުންތަކެއް، އުނދަގޫތަކެއް، ޖަލުން ނުކުމެވަޑައިގަތުމަކުން ސަރުކާރަށް އަމާޒު ކުރެއްވޭނެ ކަމަކަށް އެ ބޭފުޅުން ދެކެވަޑައިނުގަންނަވަ އެވެ.\nހޯމް މިނިސްޓަރު އިމްރާން އަބްދުﷲ އާއި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް ވިދާޅުވީ ޔާމީން، ސިޔާސީ މަސްރަހުން ފެނުމަކުން ސަރުކާރަށް "ބިރެއް، ހާސްކަމެއް" ނެތް ކަމަށެވެ. މިއީ، ޑިމޮކްރަސީގައި ވާދަވެރިންނަށް ފުރުސަތު އޮންނަން ޖެހޭ ކަމަށް ގަބޫލުކުރާ އެކަމަށް ފުރުސަތު ދޭ ސަރުކާރެއް ކަމަށް ދެ ބޭފުޅުން ވެސް ވިދާޅުވި އެވެ.\nއިމްރާން "މިހާރު" އަށް އިއްޔެ އިންޓަވިއު ދެއްވަނީ -- ފޮޓޯ: ފަޔާޒް މޫސާ\n"ރައީސް ޔާމީން ވެރިކަން ކުރެއްވީ ސިޔާސީ ހުރިހާ ލީޑަރުން ޖަލުގައި ބައިތިއްބައިގެން. ވަރަށް ކެރިގެން މި ދަންނަވަނީ، ރައީސް ޔާމީން ޖަލުން ނުކުމެވަޑައިގަތުމަކުންނެއް އިތުރު ޕްރެޝަރެއް ނެތް. ޖަލުގައި ހުންނެވުމެކޭ ނުހުންނެވުމެކޭ އަޅުގަނޑުމެންނަށް އެއްވެސް ތަފާތެއް ނެތް،" -- އިމްރާން\n"ރައީސް ޔާމީން ވެރިކަން ކުރެއްވީ ސިޔާސީ ހުރިހާ ލީޑަރުން ޖަލުގައި ބައިތިއްބައިގެން. ވަރަށް ކެރިގެން މި ދަންނަވަނީ، ރައީސް ޔާމީން ޖަލުން ނުކުމެވަޑައިގަތުމަކުންނެއް އިތުރު ޕްރެޝަރެއް ނެތް. ޖަލުގައި ހުންނެވުމެކޭ ނުހުންނެވުމެކޭ އަޅުގަނޑުމެންނަށް އެއްވެސް ތަފާތެއް ނެތް،" އިމްރާން ވިދާޅުވި އެވެ.\nސަރުކާރަށް އަންނާނެ ގޮންޖެހުންތަކަށް ވުރެން ޕީޕީއެމުން ރިޔާސީ އިންތިހާބަށް ވާދަކުރައްވަން ނިންމަވައިގެން ތިއްބެވި ބޭފުޅުން މާޔޫސްވެވަޑައިގެން ޕާޓީގެ ތެރޭގައި މައްސަލަ ބޮޑުވުމުގެ ފުރުސަތު މާބޮޑަށް އޮތް ކަމަށް ވިދާޅުވި އެެވެ.\nޔާމީން މިނިވަންވެ ސިޔާސީ މަސްރަހަށް އައި ހޫނުކަން ފިނިކުރަން ސަރުކާރުން ދައްކަނީ ޖުޑިޝަރީ މިިނިވަންވަމުން އަންނަ ކަމުގެ ހިތްހަމަޖެހުން އޮތް ކަމެވެ. ޔާމީން މިނިވަންވި ސުޕްރީމް ކޯޓުގެ ހުކުމުން ސާފުވެގެން ދިޔައީ ސަރުކާރު އައުމަށް ވި ވައުދުތައް ފުއްދަމުން އަންނަ ކަން ކަމަށާއި ކޯޓުތަކަށް ސަރުކާރުން އަތް ނުބާނާނެ ކަމެވެ. ސުޕްރީމް ކޯޓުގެ ފުރާޅުން ޓިނު ނުނަގާނެ ކަމެވެ. ފަނޑިޔާރުން ދަމާހަލައި ޖަލަށް ނުލާނެ ކަމެވެ.\nމިއީ، ޔާމީންގެ ވެރިކަމުގައި ސުޕްރީމް ކޯޓުގެ ފަނޑިޔާރުންތަކެއް ހައްޔަރުކުރުމާ ގުޅިގެން އެމަނިކުފާނަށް އަމާޒުކުރާ ފާޑުކިއުންތަކެވެ.\n"ކޯޓުތަކުން އިންސާފުވެރިކަމާ އެކު ނެރޭ ހުކުމަށް ބަލައިގެން އުޅުމުގެ ގާބިލްކަން މި ސަރުކާރުގައި ހުންނާނެ. އެކަންކަން ތަހައްމަލްކުރުމުގެ ހިތްވަރު ވެސް މި ސަރުކާރުގައި ހުރި ކަމަށް އަޅުގަނޑު ގަބޫލުކުރަން. ރައީސުލްޖުމްހޫރިއްޔާ ވެސް ހުންނެވީ އެ ގޮތުގައި،" އިމްރާން ވިދާޅުވި އެވެ.\nއާޒިމް ވިދާޅުވީ ޝަރުއީ ނިޒާމް އިސްލާހު ވަމުން އަންނަ ތަން ފެނުމަކީ އެމްޑީޕީއަށް ލިބުނު ވަރަށް ބޮޑު ހިތްހަމަޖެހުމެއް ކަމަށެވެ.\n"އަޅުގަނޑުމެން ކަންބޮޑެއް ނުވޭ، އިއްޔެ އަކީ [ޔާމީން މިނިވަންވުމަކީ] އުފާވެރި ދުވަހެއްގެ ގޮތުގައި އަޅުގަނޑު ސިފަކުރަނީ،" އޭނާ ވިދާޅުވި އެވެ.\n"ޕްރެޝާއެއް އަންނަންވީ އެއްވެސް ސަބަބެއް އަޅުގަނޑަކަށެއް ނުފެނޭ. ސިޔާސީ ގޮތުން ދޫކުރީކީ ވެސް ނުވަތަ ދޫވީކީ ވެސް ނޫން. ކޯޓުތައް އިންސާފުވެރިކަން މި ފެންނަނީ."\nއެމްޑީޕީން ބޭއްވި ޖަލްސާއެއްގައި ރައީސް އިބްރާހިމް މުހައްމަދު ސޯލިހާއި (ކ-2) މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ބައިވެރިވެވަޑައިގަންނަވަނީ.- ފައިލް ފޮޓޯ: އެމްޑީޕީ\nހޯމް މިނިސްޓަރު ވިދާޅުވި ގޮތުގައި ސިޔާސީ ގޮތުން ދައުވާއެއް، އެއްވެސް މީހެއްގެ މައްޗަށްކޮށް ހުކުމެއް ގެނައުމަށް މި ސަރުކާރުން މަސައްކަތެއް ނުކުރާނެ އެވެ. އެކަން ވެސް ތިން އަހަރުގެ ތެރޭގައި ރައްޔިތުންނަށް އޮންނާނީ ސާފުވެފައި ކަމަށް ވިދާޅުވި އެވެ.\nއޭނާ ވިދާޅުވީ މިނިވަންވެ ސިޔާސީ މަަސައްކަތް ގިނަ ކުރެއްވިޔަސް ޔާމީންގެ މައްޗަށް ކުރިން ކުރެވުނު ތުހުމަތުތަކާއި ރައްޔިތުންނަށް ކުރި އަނިޔާ ހަނދާނުން ފިލައިގެން ނުދާ ކަމަށެވެ. އެކަންކަމުން އަރައިގަނެ ރައްޔިތުންގެ ހައްގުތައް ކަށަވަރުކޮށް ވެރިކަން ހިންގުމުގެ ނިޒާމް ރަނގަޅުކުރަން ގިނަ މަސައްކަތްތަކެއް ކުރެވުނު ކަމަށް ވިދާޅުވި އެވެ.\nމި ސަރުކާރަށް ރަނގަޅަށް މަސައްކަތް ކުރެވުނީ، އިމްރާން ވިދާޅުވި ގޮތުގައި، 2019 ގައި އެކަންޏެވެ. އެ އަހަރުގައި ޔާމީންގެ ސަރުކާރަށް ވުރެން ރަނގަޅު ނަތީޖާއެއް ވެސް ނެރެވުނު ކަމަށް ވިދާޅުވި އެވެ.\n"ކޮވިޑުގެ އުނދަގޫ ހާލަތެއް މި މެނޭޖްކުރެވުނީ. އަޅުގަނޑު ގަބޫލުކުރާ ގޮތުގައި ރައީސް ޔާމީންގެ ސަރުކާރަށް ވުރެން އުނދަގޫ ވަގުތުތަކަކުން ނުކުމެ މާ ގިނަ މަސައްކަތްތައް ކުރު މުއްދަތެއްގައި ރައްޔިތުންނަށް ފޯރުކޮށްދެވިއްޖެ،" އިމްރާން ވިދާޅުވި އެވެ.\n"ރައްޔިތުންނަށް އެއްވެސް އުނދަގުލަކާ ކުރިމަތިލާން ނުޖެހި ކޮވިޑުގެ ތެރެއިން އަރައިގަނެވުމަކީ 25-30 ބުރީގެ އިމާރާތަކަށް ވުރެން މާ ބޮޑު ކަމެއް."\nކޮވިޑާ ހެދި ސްޕީޑު މަޑުޖެހުނު ކަންކަމުގެ ނަތީޖާ، އިމްރާން ވިދާޅުވި ގޮތުގައި، ކުރިއަށް އޮތް އަހަރު ދުވަހުގެ ތެރޭގައި ފެނިގެންދާނެ އެވެ.\nއޭނާ ދެކެވަޑައިގަންނަވާ ގޮތުގައި އިދިކޮޅުގެ ސިޔާސީ މަސައްކަތް ބާރުކުރިއަސް ޔާމީނަށް އިންތިހާބު ކާމިޔާބު ކުރެވިދާނެ ކަމަކަށް ނުފެނެ އެވެ. އިންތިހާބުތައް ކާމިޔާބުވެ ވެރިކަން މިހާތަނަށް އުފެދިފައި ވަނީ ކޯލިޝަންތަކުން ކަން ފާހަގަކުރައްވައި އިމްރާން ވިދާޅުވީ 2023 ގެ ކާމިޔާބީއާ ވެސް ބުރަވާނީ އެންމެން ގޮވައިގެން ގައުމު ހިންގެވޭނެ ފަދަ ވެރިއަކަށް ކަމަށެވެ. އެ ސާބިތުކަން މި ވެރިކަމުގައި، ރައީސް އިބްރާހިމް މުހައްމަދު ސޯލިހް ދައްކަވަމުން ގެންދަވާ ކަމަށް ވެސް ވިދާޅުވި އެވެ.\n"ރައީސް ޔާމީންގެ އެއް އަހަރު ނުވެ މުޅި ކޯލިޝަން ރޫޅިގެން ދިޔަ. މިއީ ރައީސް ޔާމީނަށް ކާމިޔާބު ކުރެވި މި ސަރުކާރުން ވަރަށް ރީތިކޮށް ކާމިޔާބުކޮށްފައި އޮތް ކަމެއް،" އިމްރާން ވިދާޅުވި އެވެ.\n"މޮޅުވާން ބޭނުންވަނީ ވާދަވެރިންނާ އެކު"\nއާޒިމް ވިދާޅުވި ގޮތުގައި ކުރިއަށް އޮތް ތަނުގައި ވެސް އެމްޑީޕީގެ ފަލްސަފާއަކީ ވާދަވެރިންނާ ވާދަކޮށް މޮޅުވުމެވެ. ޑިމޮކްރަސީ ދެމިއޮންނަން ޖެހޭނީ އެ އުސޫލުން ކަމަށާއި ޕީޕީއެމަށް ވެސް ހަރަކާތްތައް ހިންގަން ޖާގަ ލިބެން ޖެހޭ ކަމަށް ގަބޫލުކުރައްވާ ކަމަށް ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖެ އިސްލާހުވަމުން އަންނަ ކަން ވާދަވެރިން ވެސް ގަބޫލުކުރާނެ އެވެ. އެ ހިތްހަމަޖެހުން އެ މީހުންނަށް ވެސް އޮތުމަކީ އެމްޑީޕީން އެދޭ ގޮތް ކަމަށް ވިދާޅުވި އެވެ.\nތިން އަހަރަށް ފަހު ޔާމީނާ އެކު ނުކުމެ އިދިކޮޅުގެ ސިޔާސީ ހަރަކާތްތައް ވަރުގަދަކުރުމަކީ އެ މީހުންނަށް ލިބޭނެ ވަރަށް ބޮޑު ކާމިޔާބީއެއް ކަމަކަށް އާޒިމް ދެކެވަޑައެއް ނުގަންނަވަ އެވެ. މިކަމަކީ އެމްޑީޕީއަށް މާބޮޑު ފިއްތުމެއް އަންނާނެ ކަމެއް ވެސް ނޫން ކަމަށް ވިދާޅުވި އެވެ.\n"އެމްޑީޕީ ހާސްވެ، ކަންބޮޑުވެގެން އުޅެން ޖެހޭ ވަރުގެ ކަމެއް ނުވޭ. އިންތިހާބުގައި ވާދަކުރަން އެމްޑީޕީ އެކުވެގެން ނުކުންނަ އިރު ވަަރަށް ވަރުގަދަކޮށް ފެންނަނީ،" އާޒިމް ވިދާޅުވި އެވެ.\n"އެމްޑީޕީ ހާސްވެ، ކަންބޮޑުވެގެން އުޅެން ޖެހޭ ވަރުގެ ކަމެއް ނުވޭ. އިންތިހާބުގައި ވާދަކުރަން އެމްޑީޕީ އެކުވެގެން ނުކުންނަ އިރު ވަަރަށް ވަރުގަދަކޮށް ފެންނަނީ،" -- އާޒިމް\n"ހަމަޖެހިލައިގެން ބަލާލައިފި ކަމަށް ވަންޏާ ތިން އަހަރު ތެރޭގައި އެމްޑީޕީ އަށް ވަރަށް ގިނަ ކަންކަން ކޮށްދެވިއްޖެ."\nރައްޔިތުންގެ އަސާސީ ހައްގުތައް ކަށަވަރުކޮށްދީ، މަޝްރޫއުތައް ފަށައި ރިޝްވަތު ނަގާ ފަނޑިޔާރުން އެއްފަރާތްކޮށް ޝަރުއީ ދާއިރާ އިސްލާހުކުރަން ކުރެވުނު މަސައްކަތަކީ ކާމިޔާބެއް ކަން އޭނާ ސިފަކުރެއްވި އެވެ.\n"ޔާމީންގެ ބައިވަރު މައްސަލަ ހުރި ކަމަށް ސަރުކާރުން އެބަ ވިދާޅުވޭ. ޕްރޮސިކިއުޓް ކުރަން އިތުރު މައްސަލައެއް ފޮނުވައިފައި ވަނީ. އަދި އިތުރަށް ހުރީ ކިތައް މައްސަލަކަމެއް އަޅުގަނޑުމެންނަކެއް ނޭނގެ. އަޅުގަނޑު ދެކޭ ގޮތުގައި އިންސާފު އިއްޔެ ރައީސް ޔާމީނަށް ލިބިވަޑައިގަތީ. ބައިވަރު މައްސަލަތައް ހުރީމަ ރައްޔިތުން އަދި ދެކެން ބޭނުންވާ އިންސާފު އޮންނާނެ."\nސަރުކާރަށް ދެން އޮތީ ފަސޭހަ ދުވަސްތަކެއް ނޫން ކަމަށް ޕީޕީއެމުން ބުނާ އިރު، ސަރުކާރު އަދި ދައްކަނީ ވަރަށް ހަމަޖެހިގެން ތިބި މަންޒަރެވެ. އެކަމަކު މިވާން އުޅޭ ގޮތް ސާފުވާނީ ދުވަސްކޮޅަކުންނެވެ.\nހަހަހަހހަހަހަ… މަ ނަމަވެސް ކަޑަވާނެ. ދެން ހަމަ ތެޅިލިއްޔާ ހުޅުނބެއް ދާނީ! މިއީ ނިމުމުގެ ފެށުން!\nއެއްކަމަކުން ސަލާމަތްވިއަސް އަދި ކުރިއަށް އޮތީއެއްނު ދައުވާތައް. މަމެން ހާސްވާކަށްނުޖެހޭނު. އެއް ދައުވާއިން ނުވިއްޔާ އަނެއް ދައުވާ އޮންނާނެ. މިގައުމުގަ ފުލް ސްޕީޑުގަ ހިނގާނެ ހަމައެކަނި މީހާގެ ދައުވާތަކަކީ ޔާމީނަށް ކުރެވޭ ދައުވާތައް. އެހެންވީމަ ހާސްވާންވީ ތަނެއް ނެތެއްނު. ކޮންމެވެސް އެއް ދަލެއްގަ ޖެހޭނެކަމުގެ ޔަގީންކަން އޮންނާނެވިއްޔަ. ވެރިކަމުގެ މެދުތެރެއިން ފަންޏެއް އަޅުވައިގެން ރޭވިވަރު މަދެއްނުވާނެތާ.\nހާހެއް ނުވާނެތާ. ޔާމީން ނުފުރާނެކަން އެނގޭއިރުވެސް ފުރުން މަނާކޮށް އަމުރެއް ނެރެލީ ބާރެއް ލިބިފަ އޮތްކަން ދައްކާލަންވިއްޔަ. ރައްޔިތުން ކުރިމަތީ ހާސްނުވާކަން ދެއްކިދާނެ. އެކަމު ދަބަސްތަކަށް އަޅައިގެން ކުރިން އުފުލިކަމަށް އަމިއްލައަށް ބުނާ ދިޔާ އެއްޗެހީގެ ކިހާ ބޮޑު އެހީއެއް ހޯދައިގެންތޯ ތިހެން ހާސްނުވެ ތިބެވެނީ ހަމަ ބަޔަކު ބަލައިލީމަ އެނގޭނީ.\nތިބުނާ އިދިކޮޅު ވެރިޔާ ވައްކަން ނުކުރާ ކަމަށްވާނެ ތޯ ؟ ޒިނޭކުރި މީހާ ވެސް އެއްބަސްނުވެ ޝަރީއަތަށް ސާބިތުނުވެ މައްސަލަ ނިމޭކަން ނޭގެނީތޯ ؟،އެކަމަކު މިއަދު ސަލާމަތް ވިޔަސް މަހުސަރު މައިދާނުގައި ސަލާމަތްވާނެތޯ ؟ ވަގުން ވައްކަންކުރާނެއެވެ. އަދި އެފައިސާ ލިބުނު މީހުން އެކަމުގެ ފަހަތުގައި ހަޅޭލަމުން ދުވާނެއެވެ. ޢެކަމަކު ރައްޔިތުންގެ ފައިސާ އަމިއްލަ އެކައުންޓަށް ޖަމާނުކުރާ ކަމަށް ވާނެތޯ ؟\nޔާމީންގެ އެކައުންޓަށްވުރެ ފައިސާ ގިނައިން ވަދެފަ އޮތް އެސްއޯއެފަށް މިވެރިކަމުން ހިމާޔަތް ދެމުން ގެންދިއުމަކީ ވަގުން ހިމާޔަތް ކުރުމުގެ އެންމެ ސާފު މިސާލު. އެންމެ ގިނަ ފައިސާ އަތުގަ އުނގުޅުނު އަދި ބެހި މީހާއާއެކު އެއްބަސްވުން ހަދާފަ އޭނަ އަތުން އެއްވެސް ފައިސާއެއް އަތުނުލުމަކީ އޭގެ އަނެއް މިސާލު. ޔާމީނަށްވުރެ ގިނައިން ވަގަށް ނެގި މީހުން ތިބީ މިވެރިކަމާއެކު. އެހެންވީމަ ވަގުން ގިނައީ ކޮންކޮޅެއްގަބާ؟\nއާން ކޯޓުން ވަށްކަމެށް ނުކުރެޔޭ ބުނީމަ ހަމަ ވަައްކަން ނުކުރާ ކަމަށް ވާނީ. މަޙުޝަރު ބިމުގަ ވާނެގޮތެއް ނޭގޭނެ. ދުނިޔެ މަތީގަ މީހަކު ކުއްވެރި ވޭތޯ ނުވަތަ ނުވޭތޯ ބަލާނީ ޝަރީއަތުން، ޒިނޭ ކުރާ މީހާ ބަނޑުގަ ދަރި އޮތަސް ސާބިތު ވާވަރަށް ހެކި ނެތިއްޔާ ހަމަ ވާނީ އޭނަ ޒިނޭނުކުރާ ކަމަށް. މީހުނާ ދިމާލަށް ސާބިތު ނުކުރެވޭ ވާހަކަ ދައްކާ މީހުނަށް މިދުނިޔެމަތީ އަދަބު ދޭން ޖެހޭނެ އަދި އާޙިރަތުގައި އަދަބު ލިބޭނެ.\nޔާމީނުގެ ވެ ރިކަމުގެ އާ ރާ ބާ ރުގަ މައްޗަށް ނުޖެއްސުނު ގިޔަ ރެއް ދެން މައްޗަކަށް ނުޖެއްސޭނެ. މޮޔަނުގޮވާ ހު ރިއްޔާ މާތާހި ރުވާނެ.\nކަންބޮޑު ނުވާކަން ބަލަން މިތިބީ. އިމްރާންވެސް ދެން ވެއްޖެދޯ ރައީސްކަމަށް ކުރިމަތިލާން.


Engine gai loavalheh elhunu China Eastern ge boat salaamthun jassaifi | Mihaaru\nޗައިނާ އީސްޓަންގެ އެއާބާސް އޭ330 ގެ ބޯޓުގެ އިންޖީން ކޭސިންގައި ލޯވަޅެއް ހެދުނީ ބޯޓު ނައްޓާލިތާ ގަޑިއެއްހާ އިރު ފަހުން. --ފޮޓޯ:އީޕީއޭ\nއިންޖީނުގައި ލޯވަޅެއް އެޅުނު ޗައިނާ އީސްޓަންގެ ބޯޓު ސަލާމަތުން ޖައްސައިފި\n12 ޖޫން 2017 - 12:055comments\nސިޑްނީ (ޖޫން 12) - އިންޖީން ކޭސިންގައި ބާގަނޑެއް ހެދުނު ޗައިނާ އީސްޓަންގެ މަތިންދާ ބޯޓު ސަލާމަތުން ސިޑްނީ އެއާޕޯޓަށް ޖައްސައިފި އެވެ.\nފްލައިޓް އެމްޔޫ736 ދަތުރުކުރީ އޮސްޓްރޭލިއާގެ ސިޑްނީން ޗައިނާގެ ޝެންހާއީ އަށެވެ. ނަމަވެސް ދަތުރު ފެށިތާ ގަޑިއެއްހާ އިރު ފަހުން ޕައިލެޓް ވަނީ އިންޖީނުގައި މައްސަލައެއް އުޅޭ ކަމަށް ބުނެފަ އެވެ. ބައެއް ޕަސިންޖަރުން ބުނި ގޮތުގައި އެއްޗެއް އަނދާ ވަސް ބޯޓު ތެރޭން ދުވި އެވެ. އެއާބަސް އޭ330 ގެ ބޯޓު ޖެއްސިއިރު އެއްވެސް ޕަސިންޖަރަކަށް ގެއްލުމެއް ލިބިފައެއް ނުވެ އެވެ.\nސޯޝަލް މީޑިއާގައި ދައުރުވާ ފޮޓޯތަކުން ފެންނަ ގޮތުގައި ބޯޓުގެ އިންޖީނު ކޭސިންގައި ވަނީ ބާގަނޑެއް ހެދިފަ އެވެ. ބައެއް ޕަސިންޖަރުން ބުނި ގޮތުގައި ބޯޓު ނައްޓާލުމާ އެކު ވާތް ފަރާތު އިންޖީނުން ވަނީ ބާރު އަޑެއް އިވިފަ އެވެ. އަދި ބޯޓުގެ ވާތް ފަރާތު އިންޖީނާ ދިމާލުގައި ތިބި ޕަސިންޖަރުން އެތަނުން ހުސްކުރި ކަމަށް ބައެއް ޕަސިންޖަރުން ބުންޏެވެ.\nޗައިނާ އީސްޓަންގެ ބޯޓު ވަނީ ސަލާމަތުން ސިޑްނީ އަށް ޖައްސާފައި. --ފޮޓޯ:ރޮއިޓާސް\nޗައިނާ އީސްޓަން އިން ނެރުނު ބަޔާނެއްގައި ބުނީ ބޯޓުގެ އިންޖީނުން އާދަޔާޚިލާފު ކަމެއް ފާހަގަވުމުން ބޯޓު ވަގުތުން ސިޑްނީގައި ޖައްސަން ކްރޫން ނިންމީ ކަމަށެވެ. އަދި އެ ބޯޓުން ދަތުރު ކުރި ޕަސިންޖަރުން އެހެން ފްލައިޓްތަކުގައި މިއަދު ފުރުވާލާނެ ކަމަށް ވެސް ބުނެފައިވެ އެވެ.\nއޭވިއޭޝަން ސޭފްޓީ އޮފިޝަލުން މިހާރު ދަނީ އެ ހާދިސާ ތަހުގީގު ކުރަމުންނެވެ.\nއޭވިއޭޝަން ތަޖްރިބާކާރެއް ކަމަށްވާ ގްރެގް ވޯލްޑްރޮން ވިދާޅުވީ ޗައިނާ އީސްޓަންގެ ބޯޓަށް އެހެން ދިމާވި ސަބަބު މި ވަގުތު ހާމަކުރަން އުނދަގޫވާނެ ކަމަށާއި ތަހުގީގު ކުރާ ފަރާތްތަކުން ވަރަށް ގިނަ ކަންކަމަށް ބަލަން ޖެހޭނެ ކަމަށެވެ. އޭގެ ތެރޭގައި ބޯޓުގެ އިންޖީނުގެ މެއިންޓެނަންސް ރެކޯޑާއި އިންޖީނުގައި އެއްޗަކުން ޖެހުނީތޯ ފަދަ ކަންކަމަށް ބަލަން ޖެހޭނެ ކަމަށެވެ.\nއިތުރު ލިޔުންތައް ޗައިނާ އޮސްޓްރޭލިއާ\nރިލަޔަންސްގެ އޮންލައިން ވިޔަފާރި ރަސްމީކޮށް ފަށައިފި\nދެކުނު ކޮރެއާގެ އިމާރާތެއްގެ މަަތިން "ރާޅު ޖަހަނީ"


Bodu Thafaa Thakun Gaumu FC Molhuvehjje\nއިއްޔެ ހަވީރު ހުޅުދޫ ފުޓްސަލް ދަނޑުގައި ކުޅެވުނު މިނިވަންކަޕް ފުޓްސަލް މުބާރާތުގެ މެޗު ބޮޑުތަފާތަކުން ގައުމު އެފްސި ކާމިޔާބު ކޮށްފިއެވެ.\nއެއިލްންޑް އެފްސީއާއި ގައުމު އިއްޔެ ބައްދަލްކުރި މެޗު ގައުމު ކާމިޔާބުކުރީ 12 ލަނޑު5ލަނޑުންނެވެ.\nފޯރިގަދަ ކުޅުމެއް ފެނިގެންދިޔަ އިއްޔެ މެޗުގައި ގިނަވަގުތު ބޯޅަގެންގުޅެ ގިނަ ހަމަލާތައްވެސް އުފައްދާފައިވަނީވެސް ގައުމުންނެވެ. ނަމަވެސް އެއިލެންޑް އެފްސީންވެސް ވަނީ ދޭތެރެ ދޭތެރެއިން ގައުމު އެފްސީގެ ގޯލަށް ބާރު ބޮޑުކޮށްފައެވެ.\nއިއްޔެ ކުޅެވުނު މިމެޗްގައި ގައުމު އެފްސީއަށް ލަނޑުތައް ކާމިޔާބު ކޮށްދިނީ އަބްދުﷲ ސައްފާން4ލަނޑާއި ، އަލީ ލިރުއާމް އާއި އަހުމަދު ވިޝާހު ވަސީމު މިއިން ކޮންމެ ކުޅުންތެރިޔަކު3ލަނޑެވެ. އަދި މީގެ އިތުރަށް އަހުމަދު ސަބާހު ވަނީ2ލަނޑު ކާމިޔާބުކޮށްދީފައެވެ.\nއެއިލެންޑް އެފްސީން މިމެޗްގައި ކާމިޔާބުކުރި ފަސް ލަނޑުގެ ތެރެއިން މުހައްމަދު މައުރޫފް3ލަނޑު ކާމިޔާބުކޮށްދީފައިވާއިރު އެޓީމުގެ އަނެއް ދެލަނޑު ކާމިޔާބުކޮށްދިނީ އިބްރާހިމް ސައީދު އާއި އަލީ އަނާލް އެވެ.\nމިމެޗްގެ މޮޅު ކުޅުންތެރިއަކަށް ހޮވުނީ ގައުމަށް މިމެޗްގައި4ލަނޑު ކާމިޔާބުކޮށްދިން އަބްދުﷲ ސައްފާނެވެ. މޮޅު ކުޅުން ތެރިއަކަށް ހޮވުނު އަބްދުﷲ ސައްފާންއަށް މިނިވަންކަޕް އޮގަނައިޒިން ކޮމިޓީން ހުށަހަޅާފައިވާ ޓްރޮފީ އަބްދުﷲ ސައްފާން އާއި ހަވާލްކޮށްދެއްވީ މިމެޗްގެ ޝަރަފްވެރި މެހްމާނާ ފެނަކަ ކޯޕަރޭޝަން ހުޅުމީދޫ ބްރާންޗްގެ އެސިސްޓެންޓް މެނޭޖަރ ނާހިދާއެވެ.


94 Million Rufiya Ge Masthvaathakethi Huri Fottaai Ekakuves Havaalehnuvi - Vaguthu\nވެކްސިންގެ ތިން ވަނަ ޑޯޒް ޖަހަން ބޭނުންވާ މީހުންގެ އަދަދު މަދު! -9ގަޑިއިރު ކުރިން\n94 މިލިއަން ރުފިޔާގެ މަސްތުވާތަކެތި ހުރި ފޮއްޓާއި އެކަކުވެސް ހަވާލެއްނުވި\n1 މަސް ކުރިން ( ނޮވެމްބަރު 28, 2021 )\nބްރެޒިލްއިން ރާއްޖެ އައި މީހާގެ ލަގެޖުން ފެނުނު މަސްތުވާތަކެތި - ފޮޓޯ: ކަސްޓަމްސް\nލަގެޖުގައި ފޮރުވައިގެން ރާއްޖެއަށް 18 ކިލޯއަށް ވުރެ ގިނަ މަސްތުވާތަކެތި އެތެރެކުރި މައްސަލައިގައި ހައްޔަރުކުރި ދެމީހުން ވެސް ފޮށީގައި މަސްތުވާތަކެތި ހުރިކަން ނޭނގޭ ކަމަށް ކޯޓުގައި ބުނެފިއެވެ.\nބަންދުގެ މުއްދަތު އިތުރުކުރަން ކްރިމިނަލް ކޯޓަށް ހާޒިރު ކުރުމުން މިމައްސަލައިގައި ހިމެނޭ ބްރެޒިލްގެ 28 އަހަރުގެ ފިރިހެން މީހާ ވަނީ ފޮށީގައި މަސްތުވާތަކެތި ހުރިކަން ނޭނގޭ ކަމަށް ބުނެފައެވެ. މިމައްސަލައިގައި ދެން ހައްޔަރު ކުރީ 37 އަހަރުގެ އަންހެނެކެވެ.\nބްރެޒިލް އިން އައި ދެމީހުންގެ އަތުން ފެނުނު މަސްތުވާތަކެތީގެ އަގު 94 މިލިއަން ރުފިޔާ އަށް އަރާނެ ކަމަށް ފުލުހުން ވަނީ ބުނެފައެވެ.\nމައްސަލައިގެ ތުހުމަތުގައި ހައްޔަރުގައި ހުރި ކްރިސްޓިއާނޯ ސިލްވާ ރޮޑްރިޖް ޖޫނިއާގެ ބަންދާ މެދު ގޮތެއް ކަނޑައަޅަން އިއްޔެ ކޯޓަށް ހާޒިރުކުރުމުން އޭނާ ބުނީ ރާއްޖެ އައި އިރު ހުރީ މަސްތުގެ ހާލަތުގައި ކަމަށެވެ. މަސްތުވާތަކެތި ފެނުނު ލަގެޖަކީ އޭނާގެ އެއްޗެއް ނޫން ކަމަށާއި އެއާޕޯޓުގައި ހުރެ އެއީ އޭނާގެ އެއްޗެއް ކަމަށް ބުނީ އެއާޕޯޓު ރޫމަކަށް ވައްދައި އޭނާގެ ލަގެޖު ކަމަށް އެއްބަސްވުމަށް މަޖުބޫރުކުރުމުން ކަމަށެވެ.\nކްރިސްޓިއާނޯގެ ބަންދުގެ މަޖިލީހުގައި ފުލުހުން ބުނީ ކްރިސްޓިއާނޯގެ ލަގެޖުގައި ހުރީ 18 ކިލޯގެ ކޮކެއިން ކަމަށް ތަހުލީލުތަކުން ދައްކާ ކަމަށެވެ. މަސްތުވާތަކެތި ފެނުނު ލަގެޖުގެ ޓެގުގައި އޮތީ ވެސް ކްރިސްޓިއާނޯގެ ނަން ކަމަށެވެ.\nލަގެޖްގައި މަސްތުވާތަކެތި ހުރިކަން ނޭނގޭ ކަމަށް ކްރިސްޓިއާނޯ ކޯޓުގައި ބުނި ނަމަވެސް އޭނާގެ ބަންދަށް ވަނީ އިތުރު ފަސް ދުވަސް ޖަހާފައެވެ.\nމިމައްސަލައިގައި ހައްޔަރު ކުރި އަންހެން މީހާ ފުރަތަމަ ދުވަހު ކޯޓަށް ހާޒިރު ކުރުމުން ވެސް ވަނީ ކްރިސްޓިއާނޯގެ ފޮށީގައި މަސްތުވާތަކެތި ހުރިކަން ނޭނގޭ ކަމަށް ބުނެފައެވެ. ނަމަވެސް އަދިވެސް އޭނާ ވެސް ހުރީ ފުލުހުންގެ ބަންދުގައެވެ.\nފަހަކަށް އައިސް ބްރެޒިލުން ރާއްޖެ އަންނަ މީހުންގެ އަތުން މަސްތުވާތަކެތި އަތުލައިގަންނަ މިންވަރު ވަނީ އިތުރުވެފައެވެ. ބެލެވޭ ގޮތުގައި ބްރެޒިލް މީހުން ރާއްޖެ ބޭނުން ކުރަނީ މަސްތުވާތަކެތި ޓްރާންސިޓް ކުރާ ބަނދަރެއްގެ ގޮތުގައެވެ.\n"މަންމަ ހިތް ހަލާލު" އުއްމީދުގައި ޑްރަގުން މިންޖުވި ޒުވާނެއްގެ ވާހަކަ!\nޑްރަގުގެ މައްސަލަތަކެއްގައި ދެ މީހަކު ހައްޔަރު، އެކަކު ދޫވެއްޖެ\n119 ކިލޯގެ މަސްތުވާތަކެއްޗާއިއެކު ހައްޔަރުކުރި މީހުންގެ ވަނަވަރު ހާމަކޮށްފި\nނޮވެމްބަރު 28, 2021 12:53\nހެޔޮނުވާނެ ތިޔަމީހާ ވެސް ސަލާމަތް ކުރެވެން އޮތްގޮތެއް އޮތްތޯ ކޮށްމެ ގޮތެއްހަދާގެންވެސް ބަލަން ވާނެވެ. އެމީހާގެ ޗެކިން ހިނގި ގޮތުގެ ވީޑިއޯ ކަސްޓަންސް ގައި އޮތްތޯ ބަލަން ވީ ނޫންތޯ؟\nނޮވެމްބަރު 28, 2021 14:49\nސަރުކާރައް ނގާ މާލެ ތިޔާގިކުރަން ޖއްސާ ސްޓަންޓް


Pakistan ge 82 vana Gaumi Dhuvas Male' gai Faahagakoffi - AO News\nޕާކިސްތާނުގެ 82 ވަނަ ގައުމީ ދުވަސް މާލޭގައި ފާހަގަކޮށްފި\nޕާކިސްތާނުގެ 82 ވަނަ ގައުމީ ދުވަސް މާލޭގައި ފާހަގަކޮށްފިއެވެ.\nމާލޭގައި ހުންނަ ޕާކިސްތާން ހައި ކޮމިޝަނުގައި ބޭއްވި ރަސްމިއްޔާތެއްގައި ހައި ކޮމިޝަނަރު ވައިސް އެޑްމިރަލް (ރިޓަޔާޑް) އަތަރު މުޚުތާރު ވަނީ އެގައުމުގެ ދިދަ ނަންގަވައިދެއްވާފައެވެ.\nރާއްޖޭގައި ދިރިއުޅޭ ޕާކިސްތާނުގެ ގިނަ އަދަދެއްގެ މީހުންނާއި ދިވެހިން ވެސް މި ރަސްމިއްޔާތުގައި ޑެޕިއުޓީ ހައި ކޮމިޝަނަރު ޒުލްގަރުނައިން އަޙުމަދު ވަނީ ޕާކިސްތާން ދުވަހުގެ ތަހުނިޔާ އެގައުމުގެ ރައްޔިތުންނަށާއި ދިވެހިންނަށް ވިދާޅުވެފައެވެ.\nމިއަހަރު ޕާކިސްތާން ދުވަސް ފާހަގަކުރަނީ އެގައުމުގެ 75 ވަނަ މިނިވަން ދުވަސް ފާހަގަކުރަމުންދާ ދަނޑިވަޅެއްގައިކަން ފާހަގަކުރައްވާ އޭނާ ވިދާޅުވީ ޕާކިސްތާނުން މިނިވަންކަން ފާހަގަކުރާއިރު، ކަޝްމީރުގެ ރައްޔިތުންގެ ހާލަތު ހަނދާން ނައްތާލައިގެން ނުވާނެ ކަމަށެވެ.\n“ކަޝްމީރުގެ ރައްޔިތުން، އެ ސަރަހައްދާ ބެހޭ ގޮތުން އަމިއްލައަށް ގޮތް ނިންމުމުގެ ޙައްޤު ހޯދަން މަސައްކަތް ކުރާތާ މިހާރު 73 އަހަރަށް ވުރެ ދިގު މުއްދަތެއްވެއްޖެ. ކަޝްމީރުގެ ރައްޔިތުން ބޭނުންވާ ގޮތަށް އަދި ޔޫއެންއެސްސީގެ ގަރާރުތަކުގައިވާ ގޮތުގެ މަތިން ކަޝްމީރުގެ އަޚުންނާއި އުޚްތުންނަށް އަމިއްލައަށް ގޮތް ނިންމުމުގެ ޙައްޤު ލިބެންދެން އަޅުގަނޑުމެން އެމީހުންނާއެކު ސާބިތުވެ ތިބޭނަން،” ޒުލްގަރުނައިން ވިދާޅުވިއެވެ.\nމިނިވަން މުސްލިމް ދައުލަތެއް އުފެއްދުމަށް، ބްރިޓިޝް އިންޑިއާގެ މުސްލިމުން އެއްބައިވަންތަކުރުވި ހަރަކާތުގައި އިސްކޮށް ތިއްބެވި ލީޑަރުންނާއި ޕާކިސްތާނުގެ ބައްޕަގެ ލަގަބު ދީފައިވާ މުޙައްމަދު ޢަލީ ޖިނާހުގެ ހަނދާން އައު ކުރައްވާ ހައި ކޮމިޝަނަރު މުޚުތާރު ވިދާޅުވީ އެ ހަރަކާތުގެ ސަބަބުން އޮގަސްޓު 14، 1947ގައި ދުނިޔޭގެ ޗާޓަށް ޕާކިސްތާން އިތުރުވި ކަމަށާއި އެހެންކަމުން މިއަދަކީ ޕާކިސްތާނުގެ ބާނީ މުޙައްމަދު އަލީ ޖިނާހު މި ގައުމު ބިނާ ކުރެއްވި ބިންގަލުގެ އުސޫލުތަކުގައި އިތުރަށް ސާބިތުވާންވީ ދުވަހެއް ކަމަށެވެ.\nއޯގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ)ގެ ފޮރިން މިނިސްޓަރުންގެ ބައްދަލުވުމެއް މިވަގުތު ޕާކިސްތާނުގެ އިސްލާމްއާބާދުގައި ކުރިއަށްދާކަން ފާހަގަކުރައްވާ އޭނާ ވިދާޅުވީ އެ ސެޝަން ޕާކިސްތާނުގައި ބޭއްވުމަކީ އެގައުމަށް ލިބުނު ޝަރަފެއް ކަމަށެވެ. އަދި އިސްލާމީ ގައުމުތަކުގެ ފޮރިން މިނިސްޓަރުން، ޕާކިސްތާނުގެ މިނިވަން ދުވަހާ ދިމާކޮށް އެގައުމުގައި ބައްދަލުކުރުމަކީ އެގައުމުތަކުން ޕާކިސްތާނާއެކު އޮތްކަން ދައްކުވައިދޭ ކަމެއް ކަމަށް ވެސް އޭނާ ވިދާޅުވެފައެވެ.\n“އޯއައިސީއަކީ ދުނިޔޭގެ ދެވަނައަށް އެންމެ ބޮޑު އިންޓަގަވަމެންޓަލް ޖަމުޢިއްޔާ. އެއީ އިސްލާމީ ދުނިޔެ ތަމްސީލުކޮށްދޭ ޖަމުޢިއްޔާއެއް. އޯއައިސީން ފަލަސްތީނާއި ކަޝްމީރުގެ ރައްޔިތުން މިނިވަން ކަމަށް ކުރަމުންދާ މަސައްކަތަށް އެއްބާރުލުން ދެމުންދާން ޖެހޭ.” މުޚްތާރު ވިދާޅުވިއެވެ.\nކޮންމެ އަހަރެއްގެ މާޗު މަހުގެ 23 ގައި އެ ދުވަސް ފާހަގަ ކުރަނީ، 1956ގައި ޕާކިސްތާން އިސްލާމީ ޖުމްހޫރިއްޔާއަކަށް ބަދަލުވެ، އެގައުމުގެ ފުރަތަމަ ގާނޫނު އަސާސީއަށް އަމަލު ކުރަން ފެށި ދުވަސް ހަނދާންއާކުރުމުގެ ގޮތުންނެވެ.\nރާއްޖެ-ޕާކިސްތާންޕާކިސްތާނުޖައްމޫ އެންޑް ކަޝްމީރު\nބޮޑު ވަޒީރުގެ އެދިވަޑައިގަތުމަށް ޕާކިސްތާނުގެ ރައީސް ޤާނޫނު ހަދާ މަޖިލިސް އުވާލައްވައިފި\nޕާކިސްތާން- މޯލްޑިވްސް ކޮމިޔުނިޓީ ސެންޓަރުގެ ބިންގާ މުލީގައި އަޅައިފި\nޕާކިސްތާން އިންޓަރނޭޝަނަލް އެއަރލައިންސްގެ ދަތުރުތައް ރާއްޖެއަށް ފަށަނީ\nޕާކިސްތާންގެ އުފެއްދުންތައް ދައްކާލުމަށް ވަރޗުއަލް ގެލެރީއެއް އިފްތިތާހު ކޮށްފި


Ras Online - އައްޑޫ ސިޓީ ހުޅުދޫގައި ޑްރަގް ޑިޓޮކްސިފިކޭޝަން ސެންޓަރެއް ޤާއިމްކުރަނީ\nއަހުމަދު ޝާހް 24 ނޮވެމްބަރު 2020\nޑިޓޮކްސިފިކޭޝަން ސެންޓަރ ޢިމާރާތްކުރުމަށް ސޮއިކުރުމުގެ ރަސްމިއްޔާތު\nމަސްތުވާތަކެތީގެ ވަބާގައި ޖެހި ފަރުވާއަށް ބޭނުންވެ އަނބުރާ މުޖުތަމައަށް ނުކުންނަން ބޭނުންވާ ރައްޔިތުންނަށް ފަރުވާދިނުމަށް ތަރައްޤީކުރާ ޑުރަގް ޑިޓޮކްސިފިކޭޝަން ސެންޓަރ އައްޑޫސިޓީ، ހުޅުދޫގައި އިމާރާތްކުރުމަށް ރެއިންބޯ ކޮންސްޓްރަކްޝަން ޕްރައިވެޓް ލިމިޓެޑާއި މިއަދު ޙަވާލުކޮށްފިއެވެ.\nމި މަސައްކަތުގެ އެއްބަސްވުމުގައި ސޮއިކޮށްފައި ވަނީ މިއަދުއެވެ. 15،099،509.10 ރުފިޔާއަށް އެކުންފުންޏާއި މި މަސައްކަތް ހަވާލުކޮށްފައި ވަނީ 180 ދުވަހުގެ ތެރޭގައި މަސައްކަތް ނިންމާ ގޮތަށެވެ.\nމި ޕްރޮޖެކްޓަށް ފަންޑް ކޮށްފައި ވަނީ އިންޑިއާ ސަރުކާރުންނާއި ދިވެހި ދަޢުލަތުގެ ބަޖެޓުންނެވެ. އެގޮތުން އިންޑިއާ ސަރުކާރުގެ ހިލޭ އެހީގެ ގޮތުގައި މި ޕްރޮޖެކްޓަށް 7،980،536.69 ރުފިޔާ ޚަރަދު ކުރާނެއެވެ. އަދި ދިވެހި ސަރުކާރުގެ ބަޖެޓުން 7،118،972.41 ރުފިޔާ މި ޕްރޮޖެކްޓަށް ޚަރަދު ކުރުމަށް ވަނީ ހަމަޖެހިފައެވެ.\nމި ކޮންޓްރެކްޓްގައި މިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރގެ ފަރާތުން ސޮއި ކުރެއްވީ އެމިނިސްޓްރީގެ ޑިރެކްޓަރ ޖެނެރަލް އަލްފާޟިލާ ފާތިމަތު ޝާނާ ފާރޫޤްވެ. އަދި ރެއިންބޯ ކޮންސްޓްރަކްޝަން ޕްރައިވެޓް ލިމިޓެޑްގެ ފަރާތުން ސޮއި ކުރެއްވީ އެ ކުންފުނީގެ ޑިރެކްޓަރ މާޒިން އިބްރާހިމް ރަފީޤުއެވެ.


BREAKING NEWS: Dhe bidheyseen Raajje in deport kohlee Economic Ministry ah ves neyngi: Minister Fayyaz - One Online\nދެ ބިދޭސީން ރާއްޖެއިން ޑީޕޯޓް ކޮށްލީ އިކޮނޮމިކް މިނިސްޓްރީއަށް ވެސް ނޭނގި: މިނިސްޓަރ ފައްޔާޒް\nގަވައިދާ ހިލާފަށް ރާއްޖެއަށް އެތެރެވެގެން އުޅުނު ދެ ބިދޭސީން ރާއްޖެއިން ޑީޕޯޓް ކޮށްލީ އިކޮނޮމިކް މިނިސްޓްރީއަށް ވެސް ނޭނގި ކަމަށް އިކޮނޮމިކް މިނިސްޓަރ ފައްޔާޒް އިސްމާއީލް ވިދާޅުވެއްޖެ އެވެ.\nމިނިސްޓަރ ފައްޔާޒް މިހެން ވިދާޅުވީ މިއަދު އިކޮނޮމިކް މިނިސްޓްރީން ކުރިއަށް ގެންދިޔަ ޕްރެސް ކޮންފަރެންސެއްގައި ވާހަކަ ދައްކަމުންނެވެ.\nފައްޔާޒު ވިދާޅުވީ ގަވައިދާ ހިލާފަށް އުޅޭ ބިދޭސީންގެ މައްސަލަތަކުގައި ކަމާ ބެހޭ ހުރިހާ އިދާރާތަކަށް އެކަންކަން އެނގިފައި ނޯންނަ ކަމަށެވެ. މީގެ މިސާލަކަށް ގަވައިދާ ހިލާފަށް ރާއްޖޭގައި އުޅުނު ދެ ބިދޭސީއަކު ދާދި ފަހުން ޑީޕޯޓު ކުރި މައްސަލަ މިނިސްޓަރ ނެންގެވިއެވެ.\nމިނިސްޓަރު ވިދާޅުވީ އެކަން ކުރީ އިކޮނޮމިކް މިނިސްޓަރީއަށް ނޭނގި ކަމަށެވެ. އަދި އެ ދެ ބިދޭސީން ޑީޕޯޓު ކުރުމުގެ ކުރިން އެކަން މިނިސްޓްރީއަށް އެންގި ނަމަ މިނިސްޓްރީއަށް އެމައްސަލައިގައި ބެލޭނެ އެކި ކަންކަން ހުރި ކަން މިނިސްޓަރު ފާހަގަ ކުރެއްވިއެވެ.\nމިނިސްޓްރީ އަށް އެނގިގެން އެކަން ހިނގި ނަމަ މައްސަލައާ ގުޅުން ހުރި ނުވަތަ ގުޅިފައިވާ ފަރާތްތައް ހޯދުމުގެ ފުރުސަތު އޮތް ކަމަށް މިނިސްޓަރު ވިދާޅުވިއެވެ.\nއެގޮތުން އެފަދަ ކަންކަމުގައި ރައީސުލްޖުމްހޫރިއްޔާ އުފައްދަވާ ޓާސްކް ފޯސް އާއެކު ފަސޭހަ ތަކެއް ލިބިގެންދާނެ ކަމަށް ފައްޔާޒު ވިދާޅުވިއެވެ.\nފައްޔާޒު ވިދާޅުވީ މި ޓާސްކް ފޯސް އަކީ ގަވައިދާ ހިލާފަށް އުޅޭ ބިދޭސީންގެ މައްސަލަ ހައްލު ކުރުމަށް ގެންނަން ނިންމާފައިވާ އިސްލާހު ތަކުގެ ތެރޭގައި ހިމެނޭކަމެއްކަމަށެވެ. އަދި މި ޓާސްކް ފޯސްއަކީ މިނިސްޓަރު ފައްޔާޒް ޗެއާ ކުރައްވާ ޓާސްކް ފޯސް އެއްކަމަށް ވެސް ވިދާޅުވިއެވެ.\nއިކޮނޮމިސް މިނިސްޓަރުގެ އިތުރަށް މި ޓާސްކް ފޯސްގައި ހިމެނެނީ،\nމިނިސްޓަރ އޮފް ޑިފެންސް މާރިޔާ އަހުމަދު ދީދީ\nކޮންޓްރޯލާ އޮފް އިމިގްރޭޝަން މުހައްމަދު އަހުމަދު ހުސައިން (ހަނަފީ)\nލޭބަރ ރިލޭޝަންސް އޮތޯރިޓީ،\nމޯލްޑިވިއަން އެސޯސިއޭޝަން އޮފް ޓުއަރިޒަމް އިންޑަސްޓްރީ\nމި ޓާސްކް ފޯސް މަސައްކަތް ކުރާނީ ގަވާއިދާ ހިލާފަށް އުޅޭ ބިދޭސީންގެ ކަންކަމުގައި އެއްބަޔަކު އަނެއްބަޔަކާއި ގުޅިގެން، ވަކި ގޮތަކަށް ރާވައިގެން އެންމެން އެކީ ކަމަށް ފައްޔާޒު ވިދާޅުވިއެވެ. އަދި މި ޓާސްކް ފޯސް އިން ނިންމާ ކޮންމެ ނިންމުމަކީ ރާއްޖޭގެ އިގްތިސާދަށް އަސަރު ކުރާނެ ކަމަކަށް ވާނަމަ މަސައްކަތް ކުރިއަށް ދާނީ އެކަމަށް ބަލައިގެން ކަމަށް މިނިސްޓަރު ވިދާޅުވިއެވެ.\nމީގެ އިތުރުން ހިއުމަން ރައިޓްސް އާއި ބައިލެޓްރަލް ގުޅުންތަކަށް ބަލައިގެން ޓާސްކް ފޯސްގެ މަސައްކަތްތައް ކުރިއަށް ގެންދާނެ ކަމަށް މިނިސްޓަރު ވިދާޅުވިއެވެ.\nފައްޔާޒް ވިދާޅުވީ ގަވައިދާ ހިލާފަށް އުޅޭ ބިދޭސީންގެ މައްސަލަ އަކީ ތިރީހަކަށް އަހަރު ވެފައިވާ މައްސަލައެއްކަމަށެވެ. އަދި މިކަން އެއްފަހަރުން ހައްލު ނުކުރެވޭނެ ކަމަށެވެ.\nނަމަވެސް އިކޮނޮމިކް މިނިސްޓްރީގެ ދަށަށް މިއަހަރުގެ އޭޕްރީލްމަހު މިމަސައްކަތް އައުމާއެކު މިނިސްޓްރީ މިހާރު އަންނަނީ މިކަމަށް ހައްލު ހޯދުމަށް މަސައްކަތް ކުރަމުން ކަމަށް މިނިސްޓަރު ވިދާޅުވއިެވެ.\nރިހިވެލި ރިޒޯޓް ކައިރިއަށް ސްނޯކްލިން އަށް ގޮސް އުޅުނު ފަތުރުވެރިޔަކު ގެނބިގެން މަރުވެއްޖެ\nވެށިފަހި ޕްރޮގްރާމްގެ ދަށުން ބޯހިޔާވަހިކަން ހަމަނުޖެހި ތިބި މީހުންގެ މައުލޫމާތު ހޯދަން އިއުލާނުކޮށްފި


Quarantine Facility Thakun Ithuru 40 Meehaku Dhookollaifi - Vaguthu\nކަރަންޓީން ފެސިލީޓީތަކުން އިތުރު 40 މީހަކު ދޫކޮށްލައިފި\nކޮވިޑް-19 އާ ގުޅިގެން ކަރަންޓީން ފެސިލިޓީތަކުގައި ތިބި އިތުރު 40 މީހަކު މިއަދު ދޫކޮށްލަފިއިފިއެވެ، އިއްޔެވެސް ކަރަންޓިން ފެސިލީޓިތަކުން 14 މީހަކު ވަނީ ދޫކޮށްލާފައެވެ.\nއެކަން ހާމަކޮށްފައި ވަނީ މިހާރު ދަރުބާރުގޭގައި ކުރިއަށްދާ ނޫސްވެރިންގެ ބައްދަލުވުމުގައި ކޮވިޑް-19ގެ ތަރުޖަމާނު މަބްރޫކް އަޒީޒެވެ.\nކަރަންޓީން ފެސިލިޓީތަކުން މީހުން ދޫކޮށްލާނީ 14 ދުވަސް ހަމަކުރުމަށްފަހު، ކޮވިޑް-19 އަށް ޓެސްޓު ހެދުމަށްފަހު ނަތީޖާ ނައްސިވުމުންނެވެ.\nމަބްރޫކް ވިދާޅުވީ، މިހާތަނަށް މޮނިޓަރިންގެ ޙާލަތަށް ގެނެވިފައިވާ 294 އެޕާޓްމަންޓެއް ކަމަށެވެ. އޭނާ ވިދާޅުވިގޮތުގައި މިވަގުތު އައިސޮލޭޝަން ފެސިލިޓީސްތަކުގައި ތިބީ 214 މީހެކެވެ. އަދި ކަރަންޓީން ފެސިލިޓީތަކުގައި މިހާތަނަށް 217 މީހަކު އެބަ ތިބި ކަމަށް މަބްރޫކް ވިދާޅުވިއެވެ.\n"40 މީހަކު ވަނީ މި ކަރަންޜިން ފެސިލިޓީތަކުން 14 ދުވަސް ހަމަކޮށް ޓެސްޓު ހެދުމަށްފަހު ދޫކޮށްލާފައި". މަބްރޫކް ވިދާޅުވިއެވެ.\nމަބްރޫކް ވިދާޅުވީ، މިހާތަނަށް 6343 ސާމްޕަލް ނަގާފައިވާކަމަށާއި، މީގެ ތެރެއިން ފައްސިވެފައި ވެފައިވަނީ 224 މީހެއް ކަމަށެވެ. އަދި 5990 ނަތީޖާ ނައްސިވެފައިވާއިރު، ނަތީޖާ ނުލިބި 129 ސާމްޕަލެއް އެބަހުރިކަމަށް މަބްރޫކް ވިދާޅުވިއެވެ.\nމީގެ ކުރިންވެސް ކަރަންޓީން ފެސިލީޓަކުން 14 ދުވަސް ހަމަކޮށް ބައެއް މީހުން ވަނީ ނަތީޖާ ނައްސިވުމުން ދޫކޮށްލާފައެވެ. ދޫކޮށްލި ބައެއް މީހުންގެ ތެރޭގައި ހިމެނެނީ ރާއްޖެއިން ބޭރުގައި ކިޔަވަމުންދާ ދިވެހި ޑޮކްޓަރުންނެވެ. އެމީހުން މިހާރު ވަނީ މަސައްކަތަށް ނުކުމެފައެވެ.\nރާއްޖެއިން މިހާތަަނަށް ކޮވިޑް-19 އަށް ފައްސިވި މީހުންގެ ތެރޭގައި ހިމެނެނީ 226 މީހެކެވެ. މީގެ ތެރެއިން 18 މީހަކު ވަނީ ރަނގަޅުވެފައެެވެ. ރާއްޖެއިން ކޮވިޑް-19 އަށް ފައްސިވި ގިނަ މީހުންނަކީ ބިދޭސީންނެވެ.


Turkey Gai Hedhi Gina Goas Thakaai Eku United Balivejje - Vaguthu\nތުރުކީގައި ހެދި ގިނަ ގޯސްތަކަކާއި އެކު ޔުނައިޓެޑް ބަލިވެއްޖެ\nރޭ ތުރުކީގެ އިސްތާންބުލް ބަޝަކްޝަހިރާއި ދެކޮޅަށް ކުޅުނު މެޗުގައި ޑިފެންޑަރުންގެ ފަރާތުން ހެދި ގިނަ ގޯސްތަކެއްގެ ސަބަބުން މިސީޒަނުގެ ޗެމްޕިއަންސް ލީގުގައި އިނގިރޭސިވިލާތުގެ މެންޗަސްޓަރ ޔުނައިޓެޑު ފުރަތަމަ ފަހަރަށް ބަލިވެއްޖެއެވެ.\nބަޝަކްޝަހިރުގެ ދަނޑުގައި ކުޅުނު މިމެޗުން ޔުނައިޓެޑު ބަލިވީ 1-2ގެ ނަތީޖާއަކުންނެވެ. މިއާއެކު އަވޭ މެޗުތަކުގައި އެޓީމުން ބަލިނުވެ ދަމަހައްޓަމުން އައި 18 މެޗުގެ ރެކޯޑް ވަނީ ނިމުމަކަށް އައިސްފައެވެ.\nމެޗުގެ ކުރީކޮޅު ޔުނައިޓެޑުގެ ފަރާތުން ރަނގަޅު ހަމަލާތަކެއް އުފައްދާ މޮޅަށް ކުޅުނު ނަމަވެސް މެޗުގެ 13 ވަނަ މިނެޓުގައި ބަޝަކްޝަހިރުގެ ސެނެގާލް ފޯވާޑް ޑެމްބާ ބާ ވަނީ ލަނޑެއް ޖަހާ އެޓީމަށް ލީޑު ނަގައިދީފައެވެ. އޭނާގެ މިލަނޑަކީ ކައުންޓަރ އެޓޭކެއްގައި ދަނޑުގެ މެދު ރޮނގުން ފެށިގެން ދުވެ ކީޕަރުގެ އިތުރުން ހުރަސް އަޅާނެ ޔުނައިޓެޑުގެ އެއްވެސް ކުޅުންތެރިއަކު ނެތި މުޅިން ހުސްކޮށް ހުރެގޮސް އޭރިއާގެވެސް ބޭރުން ފޮނުވާލި ރީތި ހަމަލާއެއް ގޯލްގެ ތެރެއަށް ވައްދާލައިގެން ކާމިޔާބުކުރި ލަނޑެކެވެ.\nބަޝަކްޝަހިރުގެ ދެވަނަ ލަނޑުގައިވެސް ޔުނައިޓެޑު ޑިފެންޑަރުންގެ ފަރުވާކުޑަކަން ފެނިގެންދިޔައެވެ. ޑެނިޒް ޓުރުކް ބޯޅަ ހިފައިގެން އޭރިއާ ތެރެއަށް ވަންނަން ދިޔައިރު ޔުނައިޓެޑުގެ ފަހަތުގައި ތިބި ތިން ޑިފެންޑަރުން ވެސް އޭނާކައިރީ ތިބުމުން އަނެއް ފަޅިން މުޅިން ހުސްކޮށްހުރި އެޑިން ވިސްކާއަށް ހުރަސްކޮށްދިން ބޯޅަ އޭނާ ވަނީ ގޯލްގެ ތެރެއަށް ފޮނުވާލައިގެން ބަޝަކްޝަހިރަށް ލީޑު ފުޅާކޮށްދީފައެވެ.\nމެޗުގައި ޔުނައިޓެޑުން ޖެހި ހަމައެކަނި ލަނޑު ފުރަތަމަ ހާފުގެ ފުރިހަމަ ވަގުތު ހަމަވާން2މިނެޓަށް ވެފައި ވަނިކޮށް ލޫކް ޝޯ ތަނަވަސްކޮށްދިން ފުރުސަތެއްގައި ކާމިޔާބުކޮށްދިނީ އެންތަނީ މާޝިއަލްއެވެ.\nމެޗުން ބަލިވެ ޔުނައިޓެޑުގެ ކޯޗް އަދި އެޓީމުގެ ޑިފެންސްލައިނަށް ގިނަ ފަރާތްތަކުގެ ފާޑުކިޔުން ވަނީ އަމާޒުވެފައެވެ. އެގޮތުން އެޓީމުގެ ކުރީގެ ކުޅުންތެރިއާ ޕައުލް ސޮކޯލްސް ބުނީ ޔުނައިޓެޑުގެ ޑިފެންސްލައިން ރޭ ފެނިގެންދިޔައީ 10 އަހަރުން ދަށުގެ ޓީމެއްގެ ޑިފެންސްލައިނާއް ފަދައިން ކަމަށެވެ.\nމިގުރޫޕުގައި ރޭ ފްރާންސްގެ ގަދަބާރު ޕީއެސްޖީވެސް ވަނީ ޖަރުމަނުގެ އާރް.ބީ ލިޕްޒިގް އަތުން ހަމަ 1-2ގެ ނަތީޖާ އަކުން ބަލިވެފައެވެ.\nމިމެޗުގައި ޕީއެސްޖީގެ ހަމައެކަނި ލަނޑު މެޗުގެ6ވަނަ މިނެޓުގައި އެޓީމަށް ކާމިޔާބުކޮށްދިނީ އޭންޖަލް ޑި މަރިއާއެވެ. މީގެ އިތުރުން އޭނާއަށް ވަނީ ލަނޑުޖަހަން މެޗުގައި ޕެނަލްޓީއެއް ލިބިފައެވެ. އެހެންނަމަވެސް އޭނާ ފޮނުވާލި ޕެނަލްޓީ ލިޕްޒިގުގެ ކީޕަރު ވަނީ ދިފާއުކޮށްފައެވެ.\nލިޕްޒިގުން ނަތީޖާ ހަމަހަމަ ކުރި ލަނޑު ފުރަތަމަ ހާފު ނިމެން ދަނިކޮށް ނިކުންކޫ ކާމިޔާބުކޮށްދިން އިރު މެޗުން މޮޅުވި ލަނޑު ދެވަނަ ހާފުގެ 57 ވަނަ މިނެޓުގައި ލިބުނު ޕެނަލްޓީއަކުން ކާމިޔާބުކޮށްދިނީ އެމިލް ފޯސްބާގެވެ.\nމެޗުން ބަލިވި ނަމަވެސް ކުޅުނު ތިންމެޗުން6ޕޮއިންޓު ހޯދައިގެން ޕޮއިންޓް ތާވަލްގެ އެއްވަނައިގައި އޮތީ ޔުނައިޓެޑެވެ. ދެވަނައިގައި އޮތް ލިޕްޒިގަށްވެސް6ޕޮއިންޓު ލިބިފައިވާއިރު ޔުނައިޓެޑަށް ކުރިލިބެނީ ފައިދާ ގޯލްގެ ތަފާތުންނެވެ. ތިންވަނައިގައި ޕީއެސްޖީ އޮތްއިރު4ވަނައިގައި ބަޝަކްޝަހިރު އޮތީވެސް ޕީއެސްޖީއާއި ޕޮއިންޓުގެ ގޮތުން އެއްވަރުކޮށެވެ. ޕީއެސްޖީއަށްވެސް ކުރި ލިބެނީ ފައިދާ ގޯލުގެ ތަފާތުންނެވެ.


Ibu Mirey Raajje In Beyrah Furaa Vadaigannavany - Vaguthu\nއިބޫ މިރޭ ރާއްޖޭން ބޭރަށް ފުރާވަޑައިގަންނަވަނީ\nއިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) މިރޭ ރާއްޖެއިން ބޭރަށް ފުރާވަޑައިގަންނަވާނެ ކަމަށް އެމަނިކުފާނުގެ ތަރުޖަމާން މާރިޔާ އަހުމަދު ދީދީ ވިދާޅުވެއްޖެއެވެ.\nސިލްސިލާކޮށް ކޮންމެ ދުވަހަކު ބާއްވަމުން ގެންދަވާ ނޫސްވެރިންގެ މިއަދުގެ ބައްދަލުވުމުގައި މާރިޔާ ވިދާޅުވީ އިބޫ މިރޭ ރާއްޖޭން ބޭރަށް ވަޑައިގަންނަވަނީ ނުރަސްމީ ދަތުރުފުޅެއްގައި ކަމަށެވެ. އަދި އޮކްޓޯބަރު 10ގެ ކުރިން އެމަނިކުފާނު އެނބުރި ރާއްޖެ ވަޑައިގަންނަވާނެ ކަމަށް އޭނާ ވިދާޅުވިއެވެ.\nނަމަވެސް އިބޫ ވަޑައިގަންނަވަނީ ކޮން ގައުމަކަށް ކަމެއް މާރިއާ ވިދާޅެއްނުވެއެވެ.\nމިއަދުގެ ޕްރެސް ކޮންފަރެންސްގައި ހުޅުމާލެ ދެވަނަ ފިޔަވަހިން ކުއްލި ގޮތަކަށް 1000 އަކަފޫޓުގެ 400 ގޯތި ދޫކުރަން ހައުސިން މިނިސްޓްރީން ނިންމި ނިންމުމަށް ވެސް މާރިޔާ ވަނީ ފާޑުވިދާޅުވެފައެވެ.\nއޭނާ ވިދާޅުވީ، މި ހުރިހާ ދުވަހުވެސް ހުޅުމާލޭގެ އެ ސަރަހައްދު އޮތްއިރު، އަމިއްލަ ވެރިކަމުގައި އެ ސަރަހައްދުން ގޯތި ވިއްކަން އިއުލާން ނުކޮށް ކުއްލި ގޮތަކަށް އެކަމަށް ހުޅުވާލުމަކީ ވަކި ފަރާތްތަކަކަށް ގޯތި ދޫކުރަން އުޅޭކަމަށް ރައްޔިތުން ވަރަށް ބޮޑަށް ދެކޭ ކަމެއް ކަމަށެވެ. އަދި އެކަމަކީ ރައްޔިތުންގެ ނިންމުމަށް ކުރެވޭ ފުރައްސާރައެއް ކަމަށައި އެގޮތަށް އެކަން ނުކުރެއްވުމަށް މާރިޔާ އިލްތިމާސް ކުރެއްވިއެވެ.\n"އަޅުގަނޑުމެން އަބަދުވެސް މި ދަންނަވަނީ ވެރިކަން ބަދަލުވުމުގެ މި އިންތިގާލީ މަރުހަލާގައި އެއްވެސް ބަޔަކު މިކަހަލަ ކަންތައްތައް ނުކުރުމަށް, ހުރިހާ އެންމެން ވެސް ރައްޔިތުންގެ ނިންމުމަށް އިހުތިހާމު ކުރަންޖެހޭ،" މާރިއާ ވިދާޅުވިއެވެ.\nމާރިއާ އިތުރަށް ވިދާޅުވީ މިއަދު ހެނދުނުގެ ވަގުތެއްގައި އެންޓި ކޮރަޕްޝަން ކޮމިޝަން (އޭސީސީ)ގެ އިސްވެރިންނާ ޑިރެކްޓަ ޖެނެރަލް އޮފް ޓްރާންސިޝަން އަހުމަދު ލަތީފު ބައްދަލުކުރައްވާފައިވާ ކަމަށެވެ. އަދި އެ ބައްދަލުވުމުގައި ދައުލަތަށް އިތުރު މާލީ ބުރައެއް އަންނާނެ ގޮތަށް ކަންކަން ހިނގައި ނުދިނުމަށް އޭސީސީއިން ކަންކަން ވަރަށް ގާތުން ބައްލަވަމުން ގެންދަވާނެ ކަމަށް ވިދާޅުވެފައިވާ ކަމަށް މާރިޔާ ވިދާޅުވިއެވެ.\nއިބޫ ހުވާ ކުރެއްވުމުގެ ރަސްމިއްޔާތު ބާއްވަން ރާވަމުންދަނީ އާންމުންނަށް ވެސް ހުޅުވާލައިގެން ގަލޮޅު ރަސްމީ ބޯޅަދަނޑުގައެވެ. އަދި އެ ރަސްމިއްޔާތުގައި ބޭރު ޤައުމުތަކުގެ އިސް ބޭފުޅުންނަށް ދައުވަތު އަރުވާނެ ކަމަށް އެމްޑީޕީން މީގެ ކުރިން ވަނީ ބުނެފައެވެ. އެގޮތުން އިންޑިއާގެ ބޮޑުވަޒީރު ނަރެންދުރަ މޯދީ ހިމެނިވަޑައިގަންނަވައެވެ.\nއޮކްޓޯބަރ 7, 2018 15:46\nޔަޤީން ތިފިލީ ތިގޮލާވެސް\nއޮކްޓޯބަރ 7, 2018 17:02\nއެބޭފުޅާގެ ސިކުނޑީގެއާލާސްކަންފުޅައް ފަރުވާކުރެއްވުމާ ރޫހާނީލީޑަރާ ބައްދަލުކޮށްލެއްވުމަށް ވަޑައިގަންނަވާދަތުރުފުޅެއް\nއޮކްޓޯބަރ 7, 2018 17:35\nއެނައްކަލާއި ޢިބޫއަސް ފިލަނީޔާ،؟


Marah Maru Hifan Jehey Kamah Umar Vidhaalhuvumun, Ibra Rulhi Gadha Vejje - Vaguthu\nމަރަށް މަރު ހިފަން ޖެހޭ ކަމަށް އުމަރު ވިދާޅުވުމުން، އިބްރާ ރުޅި ގަދަވެއްޖެ\n1 އަހަރު ކުރިން ( މެއި 1, 2019 )\nއިބުރާ- ފޮޓޯ: ސަން\nއިސްލާމް ދީނުގައި އޮންނަ މަރަށް މަރުހިފުމުގެ ޝަރުއީ ހުކުމް ރާއްޖޭގައި ތަންފީޒު ކުރަން ޖެހޭ ކަމަށް އުމަރު ނަސީރު ވިދާޅުވުމުން، ކުރީގެ އެމްޑީޕީގެ ޗެއާ ޕާސަން އިބްރާހީމް އިސްމާއިލް (އިބްރާ) ރުޅި ގަދަވެ، ރައްދު ދީފިއެވެ.\nއިބްރާ ފާހަގަކުރެވިފައި ވަނީ މީގެ ކުރިންވެސް ފާޅުގައި އިސްލާމް ދީނަށް ހަޖޫ ޖަހާ މީހެއްގެ ގޮތުގައި، ހާއްސަކޮށް ޓްވިޓާގައި އިބްރާ ފާހަގަކޮށްލެވެނީ ފާޅުގައި ދީނީ އިލްމުވެރިންނަށް ޖޯކު ޖަހާ، ދީނުގެ ހުކުމް ތަކަށް ޖޯކު ޖަހާ މީހެއްގެ ގޮތުގައެވެ. އަދި އާންމުކޮށް އިސްލާމީ ޝަރީއަތަށް އިބްރާ ގޮން ޖަހާތަންވެސް ޓްވީޓްތަކުން ފެނިފައިވެއެވެ.\nދާދިފަހުން ރާއްޖޭގެ ރަށަކުން ވަޅުލާފައި ހުރި 150 ކިލޯގެ މަސްތުވާތަކެތި ފުލުހުން އަތުލައިގަނެފައިވާ އިރު، އެފަދަ މައްސަލަތައް ހައްލު ކުރެވެން އޮތީ، އެތެރެ ކުރާ މީހުންގެ މުދާ އަތުލާ، މަރުގެ އަދަބު ތަންފީޒު ކޮށްގެން ކަމަށް އުމަރު ނަސީރު ވަނީ ވިދާޅުވެފައެވެ. އަދި އުމަރު އަބަދުވެސް ވިދާޅުވަމުން ގެންދަވަނީ ރާއްޖޭގެ އެންމެ ބޮޑަތި ކުށްތައް ހައްލު ކުރެވޭނީ ދީނީ ގޮތުން އޮންނަ ޝަރުއީ އަދަބުތައް، އޭގެ ތެރޭގައި މަރަށް މަރުވެސް ހިފައިގެން ކަމަށެވެ.\nއުމަރުގެ އެވާހަކަތަކަށް ރަށްދު ދެއްވަމުން އިބްރާ ބުނީ، މި ރާއްޖޭގައި މީހުން މަރަން ފޫގަޅާފައި ތިބި ބަޔަކު ނެތް ކަމަށާއި، އެވާހަކަތައް އުމަރު ހުއްޓާލަން ވެއްޖެ ކަމަށެވެ. އަދި އިބްރާ ވަނީ ސައުދި އަރަބިޔާގެ ޝަރީއަތަށްވެސް ގޮން ޖަހާފައެވެ. އެގޮތުން އިބްރާ ބުނެފައި ވަނީ އުމަރުވެސް ސައުދީއަށް ހިޖުރަން ކުރަންވީ ކަމަށާއި، ސައުދީއަކީ ބަލާލެވޭ ގޮތަކުންވެސް ގަތުރު ކުރާ ގައުމެއް ކަމަށެވެ.\nއިބްރާ މިފަދަ ގޮތަކަށް ސައުދީގެ ޝަރުއީ ނިޒާމަށް ގޮން ޖައްސަވާފައިވާ އިރު، އެ ޓްވީޓްގެ ރިޕްލައިތަކުގައި ގިނަ ބަޔަކު ވަނީ އިބްރާއަށް ހޫނު ރައްދުތަކެއް ދީފައެވެ. އެގޮތުން ގިނަ ބަޔަކު ބުނެފައި ވަނީ އެމެރިކާ، އިންޑިއާ އަދި އިންޑޮނޭޝިއާގެ އިތުރުން ސިންގަޕޫރު ފަދަ ގައުމުތަކުގައިވެސް މަރުގެ އަދަބު ދޭ ކަމަށެވެ. އިބްރާ އެވާހަކަ އެފަދަ މޭރުމަކުން ދައްކަމުން ދަނީ ދިވެހިންނަށް އޮޅުވާލަން ކަމަށްވެސް ގިނަ ބަޔަކު ބުނެފައިވެއެވެ.\nރާއްޖޭގައި އެންމެ ބޮޑު ފިތުނައެއް އުފެއްދީ އިސްލާމިކް މިނިސްޓަރ - އިބުރާ\nމެއި 1, 2019 23:25\nރާއްޖޭގަ ވެސް މަރަންވީ ޝައްކުކުރެވޭމީހުންގެ ގެއައް ވަދެ މިލިޓަރީން ލައްވައި އެއީ ޔޫރަޕާ އިސްލާމީ ސަރިއަތާ ދެކޮޅު ޤައުމުތަކުން ކަން ކުރާ ގޮތް ޤާނޫނަކުން އެކަމެއް ތަންފީޒެއް ނުކުރާނެ. އެހެނަސް ދިވެހިރާއްޖެއިން ކަންކުރާންވާނީ އިސްލާމް ދީނުގެ މަތިވެރި އުސޫލުން މިކަމައް މިހާރު ސުޕަރމެޖޯރިޓީ އެއް ނުލިބޭނެ..\nމެއި 1, 2019 23:27\nމީނާ މިހާލަތުގައި ހުންނައިރުވެސް ﷲ ތަޢާލާއަށް ބިރުވެތި ވުމެއް ނެތް!\nމެއި 1, 2019 23:29\nމެއި 1, 2019 23:43\n"އިބްރާ ބުނީ، މި ރާއްޖޭގައި މީހުން މަރަން ފޫގަޅާފައި ތިބި ބަޔަކު ނެތް ކަމަށާއި...":..: މި ސްޓޭޓްމަންޓުންވެސް އެނގިއްޖެ މަރަށް މަރު ހިފަންޖެހޭކަން. މި ރާއްޖޭގައި މީހުން އެބަ މަރާލާ ގަސްތުގަ، ރާވައިގެން. މިހާރު އެނގިއްޖެ މަރަށް މަރު ހިފުމަކީ ކަލޭގެ ކުރިމަތީގައިވެސް ޖަސްޓިފައިވާ އަދަބެއްކަން.\nމެއި 1, 2019 23:58\nމަރަށް މަރު ހިފާ ވާހަކަ ބުނެގެން އެކަނިތަ؟ އިސްލާމްދީނަށް އުޅޭތީވެސް އޭނަ ހީވަނީ ފަޅަފަޅައިގެން ގޮއްސާނެ ހެނެއްނު. އޭނަ އެކަނިތަ؟ އެގޭ އެންމެން ފަކީރުންގެ ހާލަކީވެސް އެއެއްނު.\nމެއި 2, 2019 00:24\nމަރަށް މަރު ހިފަންޖެހޭ ވާހަކަ ބުނުމުން އެކަމަށް ރައްދުދީ އެކަމާ ދެކޮޅަށް ވާހަކަދައްކާ މާތްﷲ ގެ ހުކުމްފުޅަށް ގޮންޖަހާނީމުސްލިމަކަށް ނުވާމީހަކު .އެފަދަ ދީނުގެ ހުކުމްތަކާ ދެކޮޅަށް ވާހަކަ ދައްކާމީހާގެ ހުކުމަކަށް ވާނެޖެހޭނީ ވެސް މަރު .\nމެއި 2, 2019 00:26\nލާދީނީ އިބުރާ ކަމޭ ހުރޭ ރުޅި އައިސްފަ އަދި މިރާއްޖޭގަ ވެސް މަރަށް މަރު ހިފާނެ\nމެއި 2, 2019 00:30\nއިބުރާމެން ކިޔެވީ ޔޫކޭ އާއި އެމެރިކާއިންނޯ... މަޖިލީހުގެ ގާނޫނަކަށް ބަހުސްކޮށްލިޔަސް އަދި ގާނޫނެއް ފާސްކޮށް ތަސްދީގުކުރަންވެސް ނަމޫނައަކަށް ބަލަނީ ޔޫކޭ އާއި އެމެރިކާއަށް އެމެރިކާގަވެސް ދަނީ މިހާރުވެސް ދުވަހެއް ދުވަހަކަށް މަރުގެ އަދަބު ތަންފީޒުކުރާ އަދަދު ގިނަވަމުން ، އެކަމު މިރާއްޖޭގަ އިސްލާމީ ޝަރީޢަތުގެ އެންމެ އުސޫލެއް ތަންފީޒުކުރަން ގޮވާލިޔަސް އިބުރާމެން މެކުނެއްހެން މި ފުމެ ނަގަނީ ކީއްވެ؟\nމެއި 2, 2019 00:40\nމީނައައްވެސް ތިޔަ ހުކުން ކުރަން ވީކަންނޭނގެ\nމެއި 2, 2019 07:26\nމިރާއްޖޭގައި އެންމެފުރަތަމަ މަޅިވަތި ކަރުގަ އަޅަންޖެހޭ މީހަކީ މީނަ.މަރުގެ އަދަބަސް ސަޕޯޓްކުރާ ބަޔަކު ނެތޯ އަނގަ...\nމެއި 2, 2019 07:58\nމި އިބްރާ އަވަހަށް މިރާއްޖޭން ފޮނުވާލާށެވެ. އޭ އަހަރެމެންގެ ލޮބުވެތި ރައީސް ޞާލިހެވެ، މިކަލޭގެ މިރާއްޖޭގައި ބަހައްޓައިގެން އިސްލާމީ މި އެކުވެރި އުއްމަތް މުޅުން ޚަރާބުކޮށްފިއެވެ. މިއީ ދީނަށް ފުރައްސާރަކުރާ ވަރަށް ނުބައި މީހެކެވެ. އަހަރެމެން ބޭނުންވަނީ ބޮޑުތަކުރުފާނުގެ ބުރަ މަސައްކަތުން ރާއްޖޭއަށް އަނބުރާ ހޯއްދަވައިދެއްވި އިސްލާމީ ހިދާޔަތާއި މިނިވަންކަމުގައި ނިކަން ސުލްޙްވެރިކަމާއި އުފާވެރިކަމާއި މަޑުމައިތިރިކަމުގައި މިޤައުމުގައި ދިރިއުޅޭށެވެ. މިޤައުމަށް ބޭނުންވަނީ ޢުމަރު ނަޞީރުފަދަ ދީނަށް ލޯބިކުރާ ޤައުމިއްޔަތު ދިފާޢުކުރާ ލީޑަރުންނެވެ. އިބްރާކަހަލަ މުނާފިގު ސިފަތައްހުރި ޣައްދާރުންނެއް ބޭނުމެއްނޫނެވެ. މަނިކުފާނަކީ ހަރުދަނާ ރައީސެއްކަމުގައި އަޚުގަނޑު ޤަބޫލުކުރަމެވެ. އަދި މަނިކުފާނަކީ ޤަޤީދާވަރުގަދަ ދީނަށް އެންމެ އިސްކަންދޭ ޤައުމިއްޔަތާއި ދިވެހި ޘަޤާފަތަށް ލޯބިކުރައްވާ ރައީސެއްކަން އަޅުގަނޑަށް އެނގެއެވެ. އެހެންކަމުން މިއިބްރާމެންކަހަލަ ދީނަށް ފުރައްސާރަކުރާ މީހުންނަށް އެއްވެސް ދުލެއް ނުދެއްވާށެވެ. މާތްﷲ އަށް ބިރުވެތިވެ މަނިކުފާނުގެ ޒަޢާމަތު ކުރިއަށް ގެންދަވާށެވެ. އިންޝާﷲ ކާމިޔާބު ދެއްވާނެއެވ.\nމެއި 2, 2019 08:04\nމީނާއަކީ ހަަމައަށް ހުރިނަމަ އަދި ހާދަހާ ނުބައިމީހަކަށް ވާނެމީހެކެވެ. ކޮންމެ ކަމެއްވެސް ވަނީ ރަނގަޅަށެވެ. ތިޔަ ނުބައި މީހާގެ ފަރާތުން ރާއްޖެ ސަލާމަތްވާނެއެވެ.\nމެއި 2, 2019 08:31\nއިބްރާ އަންނަރޯދަމަހުން ފެށިގެން ތައުބާވެ ފަސްވަގުތު ނަމާދު ކޮށް ރަގަޅަށް އުޅެވޭތޯބަލާ. ހުރިހައިކަމެއްވެސް ރަގަޅު ވެދާނެ. މަނިކުފާނު ތިހާލުގައި އުޅުއްވަމުންވެސް ކޮންމެ ފަސްމިނިޓަކުން އެއްފަހުރު މަންދުކޮލެޖް ބޭރަށް ނިކުމެ ހުރެގެން ސިގިރެޓް ހިއްޕަވާ. އެގޮތަށް ފަސްވަގުތު ގެ ކާރީގައި މިސްކިތަށް އެރޭތޯބަލާ. ޔަގީންކަމާއި އެއްކޮށް މިބުނަނީ މަނިކުފާނު މުޅިންބަދަލުވާނެ. ގައިގެ ވަރުޖެހި މޫނުމަތި އުޖާލާވާނެ. މިހާރު މިފެންނަނީ މާޔޫސްވެ އެކަނިވެރިކަން އިހްސާސް ކުރަމުންދާ މީހެއް.\nމެއި 2, 2019 08:32\nއިބުރާ އިޒްރޭލަށް ހިޖްރަކުރޭ. އެއީ ކަލެއާ އެއްފިކުރެއްގެ ބައެއް\nމެއި 2, 2019 14:36\nސައުދީ އަށް ވުރެ މާ ބޮޑު ތަނަކުން ރަނގަޅު ގައުމެއް އިޒްރޭލަކި\nމެއި 2, 2019 08:35\nތިޔަކަލޭގެ(ކޯބްރާ) ކަނޑުގައި ލެއްވިނަމަ އޮޑިދޯނި ފަހަރަށް ވެސް ނުދުއްވުނީސް.\nމެއި 2, 2019 09:12\nއިބުރާ އަކީ ތިޔައީ ނުރައްކާތެރި މީހެއް އަދި އެނޫނަސް އެފަދަ މީހުން އެބަތިބި އެފަދަ އެންމެންނާއި މެދު ކަންކުރަންވީ ގޮތް އިސްލާމީ ޝަރީޢަތުގައި ބަޔާންވެގެންވޭ، އިސްލާމީ ޝަރީޢަތް ޤާއިމުނުވެ ލިބޭނޭ މޮޅެއްނޯންނާނެ. އިންޖީނު ހަދާ ފަރާތުން އިންޖީނު ހިނގާނެ ގޮތް ކިޔައިިދެނީ ވީމާ އިންސާނާ ހިނގާނެ މަގު އަންގަވާފައިވަނީ އެންމެ ފުރިހަމަކޮށް މާތްﷲ އެވެ.\nމެއި 2, 2019 10:06\nމެއި 2, 2019 10:49\nއިބުރާ އަދި ރުޅި މަޑު! މި ލާދީނީ ސަރުކާރުގެ ފަތުވާ މަޖިލިސްގެ ރައީސަކީ އިބުރާވިއްޔާ! އެހެންވީމާ ރުޅިއަންނާނެދޯ: ދެތިކި ޕީ\nމެއި 2, 2019 11:00\nއުމަރަކީ ދިވެހިރާއްޖެ އަށް ހެޔޮއެދޭ އަމިއްލަމަސައްކަތުން ދިރިއުޅޭ މީހެއް. އިބުރާ އަދި އަންނި ހެން ދިރިއުޅުމަށް މަސައްކަތްނުކޮށް ހުޅަގަށް ވިކި އަޅުވެތިވެގެން އުޅޭ މީހެއްނޫން.\nމެއި 2, 2019 11:15\nރައްޔިތުން ފާޅުގަ ދީން ހިމާޔަތް ކުރަން ވާހަކަ ދައްކަން ވީއެވެ. 100 ޕަސެންޓް މުސްލިމް ގައުމެއްގައި ދީނައް ނިކަމެތިކަން ލިބޭ ފަދަ ވާހަކަދައްކަން ފުރުސަތު ދެވިގެންނުވާނެއެވެ.\nމެއި 2, 2019 11:17\nއިބްރާ އަށް އަށް ހިއްވަރު ދޭ ބަޔަކު އަޑީގަ ހުރިކަމަށް ބެލެވެއެވެ. އެމީހުން ހާމަ ކުރަން ވީއެވެ.\nމެއި 2, 2019 11:28\nމަށަށް ހާދަ އެބަ ހީވެއޭ މިހާ މިކަމާ އިދިކޮޅު ހަދަނީ ކޮންމެސް ގޯހެއް ހެދިފަ އޮތީމަހެން. އެދުވަހުން ތިމާ ފާހާދުވެދާނެ ވަރު ކަމެއް އޮތިއްޔާމު ވަރަށް އިންކާރު ކުރާނެތާ؟ ހެހެހެ ކ އިބުރާ.ލދނ އިބުރާ\nމެއި 2, 2019 11:49\nއިބުރާއަކީ ވާނުވާނޭގޭ މީހެއް. މިކަހަލަ ފިކުރުގެ މީހުން ކިޔާވާތަންތަން ހުޅުވައިގެން އުޅެންނާ ކުދިން ހަލާކުވާނީ.\nމެއި 2, 2019 12:59\nއުމަރު އެހެން ބުންޏެއް ކަމަކު މިހާރު މިއޮތް ސަރުކާރުން އެކަން ނުކުރާނެކަން ޔަގީން. އިބްރާ އަށް އެފަދަ ހުކުމެއް އައިސްދާނެތީ އުޅޭހެން ހީވަނީ އެހާ އަވަހަށް ތެޅިފޮޅިގަންނަ ގޮތުން.\nމެއި 2, 2019 13:05\nއިބުރާގެ ދިވެހިރައްޔިތުކަން ނަގުވަންވީ!! އިބުރާ އަކީ މުސްލިމެކޭ ބުނެވޭކަށް ނެތް...~!!!\nމެއި 2, 2019 13:28\nމީނަގެ ކަންތައްތައް ހާދަހާ ބޮޑުވެއްޖެއޭ ދޯ. ކޮރުކަން މަތީގަވެސް އަނގަ މައިތިރި ނުވޭ. މީނަ އާއި ނުވެސް ބެހޭ ވާހަކަ އެއް މީހަކު ދެއްކިޔަސް މައިތިރި ނުވޭ.\nމި ކޮރުކަމަކުން މީނައަށް ހާސިލުވި އިބުރަތެއް އަޅެ ފަހެ ބުނެދީބަލަ.\nއަހަންނަށް އިނގޭ އެއްޗަކީ މިހާ ކޮރުވާއިރު ވެސް ހެއްދެވި ފަރާތް މަތިން ހަނދުމަ ވާ މީހެއް ނަމަ މިކަހަލަ އަނގައެއް ނުތަޅާނެކަން. ހޭހުރެ.\nމެއި 2, 2019 14:33\nއިބުރާ ކޮރުމީހެއްގެ ގޮތުގައި ހައްދަވާފައިވާތީ އަބަދު އެކަމުގެ ރުޅި އިސްލާމު ދީނަށް ބާލާކަން ފާހަގަ ކުރެވެއެވެ.\nމެއި 2, 2019 14:42\nމަޝްހޫރުވާން ބޭނުންވާ މީހާއަށް، މަޝްހޫރުވާން އޮތް ހަމަ އެކަނިގޮތަކީ އިސްލާމް ދީނަށް ފުރައްސާރަ ކުރުން ކަމަށްވަންޏާ ދެން، ލާދީނީ މީހުން ގިނަވޭ.\nމެއި 2, 2019 15:02\nއިބުރާޔަކީ ވަރަށް ނުބައި މީހެކެވެ. ކިތަންމެ ރަނގަޅަށް އޭނާޔާ ދޭތެރޭ މުއާމަލާތުކުރިޔަސް، އެހެރަ ނުބައިނުލަފާ ކަމާ އަހުލާގެއް ނެތްކަމާ.....ހަމަ ހައްދުފަހަނަ އަޅާފައެވެ. ރައްޓެހިންގާތު މާތްﷲއަށް ޖޯކުވެސް ޖަހާފާނެއެވެ. ކިޔަވާދޭ ތަނުގައި ކުދިންގެ ކުރިމަތީގަ އަވަގުރާނާ ގޮވައި، ސިނގިރެޓުބޮއިވެސް ހަދަނީއެވެ.


Dhivehi Kulhivaru Legend Sayyed Hassan avahaara vehjje\nދިވެހި ކުޅިވަރު ލެޖެންޑް ސައްޔިދު ހަސަން އަވަހާރަވެއްޖެ\nރާއްޖޭގައި އުފެދުނު އެންމެ މަޝްހޫރު އެއް ކުޅިވަރު ލެޖެންޑް ސައްޔިދު ހަސަން މިއަދު އަވަހާރަ ވެއްޖެ އެވެ.\nއޭނާ އަވާހަރަވީ، މިރޭގެ ވަގުތެއްގައި އިންޑިއާގެ ކިމްސް ހޮސްޕިޓަލުގައި އާލާސްކަންފުޅަށް ފަރުވާ ދެއްވަމުން ގެންދަވަނިކޮށެވެ.\nސައްޔިދު ހަސަން އަކީ، އޭރު ރާއްޖޭގައި ކުޅުނު ހުރިހާ ކުޅިވަރެއްގައި ކާމިޔާބު ހޯއްދެވި ބޭފުޅެކެވެ. ދިވެހިރާއްޖޭގެ ކުޅިވަރުގެ ޓީމެއް ރާއްޖެއިން ބޭރުގައި ވާދަ ކުރަން ދިޔައީ ގައުމީ ފިރިހެން ޓޭބަލްޓެނިސް ޓީމެވެ. ޗައިނާގައި އޮތް މުބާރާތަކަށް ދިޔަ ޓީޓީ ޓީމުގައި ސައްޔިދު ހަސަން ބައިވެރިވެ ވަޑައިގެންނެވި އެވެ. އެއީ 1973 ވަނަ އަހަރެވެ. އެ މުބާރާތުގައި ކުވައިތުގެ ޓީޓީ ޓީމާ ދެކޮޅަށް ކުޅެ ދިވެހި ޓީމުން ކާމިޔާބު ހޯދި އެވެ.\nރާއްޖެއިން ބޭރުގައި ބޭއްވި ފުރަތަމަ ކުޅިވަރު މުބާރާތަކަށް ދިޔަ ޓީޓީ ޓީމުގައި ސައްޔިދު ހަސަން (ރަތް ކުލައިގެ ބޮޅަކުން ފާޙަގަ ކޮށްފައި) ---\nސައްޔިދު ހަސަން އަކީ ކުޅުނު ހުރިހާ ކުޅިވަރެއްގައި ގައުމީ ޗެމްޕިއަނެކެވެ. ފުޓްބޯޅަ އާއި ޓީޓީ، ހޮކީ، ބައިސްކަލް ރޭސް، ޓެނިސް، އަދި ވޮލީ ކުޅުއްވެވި ބޭފުޅެކެވެ. ފުޓްބޯޅައިގައި ވިކްޓަރީ ސްޕޯޓްސް ކުލަބާއި، މޫން ސްޕޯޓްސް ކުލަބުގެ އިތުރުން ލަޔަންސްއަށް ކުޅުއްވި އެވެ.\nސައްޔިދު ހަސަންގެ ކޮއްކޮ އަދި ގައުމީ ޓީމުގެ ފުރަތަމަ ގޯލްކީޕަރު ނިއުގެ މިހާރުގެ ވައިސް ޗެއާމަން ސައްޔިދު އަލީ އިންޑިއާގައި ހުންނަވާ އަވަސްއާ ވާހަކަ ދައްކަވަމުން ވިދާޅުވީ، ސައްޔިދު ހަސަން އަވާހަރަވީ ދުވަސްތަކެއް ވަންދެން ބަލިވެ އުޅުއްވުމަށްފަހު ކަމަށެވެ.